text:
歌詞
專輯:韋禮安首張同名全創作專輯 歌曲:慢慢等 (全新編曲) 作詞:韋禮安 作曲:韋禮安 你終究佔據了我的心房 我終於知道什麼叫做瘋狂 因為你我不再怕黑暗 想著你讓我更加勇敢 你說你害怕曾經受過的傷 過去發生的情節讓你迷惘 害怕重演 在你身上 怯步 讓你失去了方向 或許我沒資格說什麼 有誰不會害怕呢 但我知道我會願意等 你相信我的時候 我會慢慢等 慢慢等 慢慢等 慢慢等 慢慢等 慢慢等 等上線 的鈴聲 慢慢等 等到我都睡著了 耐心等只為了心動那一刻 慢慢等 慢慢等 慢慢等 慢慢等 慢慢等 慢慢等 等紅燈 變綠燈 慢慢等 當你突然覺得冷 我會握著溫暖(在)在這裡等著 你說你害怕曾經受過的傷 過去發生的情節讓你迷惘 害怕重演 在你身上 卻步 讓你失去了方向 或許我沒資格說什麼 有誰不會害怕呢 但我知道我會願意等 你相信我的時候 我會慢慢等 慢慢等 慢慢等 慢慢等 慢慢等 慢慢等 等上線 的鈴聲 慢慢等 等到我都睡著了 耐心等只為了心動那一刻 慢慢等 慢慢等 慢慢等 慢慢等 慢慢等 慢慢等 等紅燈 變綠燈 慢慢等 當你突然覺得冷 我會握著溫暖 在這裡 慢慢等 慢慢等 慢慢等 慢慢等 慢慢等 慢慢等 等上線 的鈴聲 慢慢等 等到我都睡著了 耐心等只為了心動那一刻 慢慢等 慢慢等 慢慢等 慢慢等 慢慢等 慢慢等 等紅燈 變綠燈 慢慢等 當你突然覺得冷 我會握著溫暖(在)在這裡等著 慢慢等 慢慢等 慢慢等 當你突然覺得冷 我會握著溫暖(在)在這裡等著


c: text/html

text:
送厭印滿廣告嘅紙巾同傳單,但可以投入展覽贈品製作嘅預算唔多嘅話,咁點算好呢?
無論係任何主題嘅展覽,每間參展商嘅行銷企劃,採購人員每個都出盡腦力同心思,為公司嘅形象宣傳,招攬新商機.展會送禮除咗要求新求變,實用性更加係最最最最重要嘅考量!一個望一眼就會掟去垃圾桶嘅贈品製作,唔單止係浪費公司預算,人力成本,仲浪費地球資源.
就算製作預算唔高,都要送出實用性!!!
呢個堅持,顯現出嘅係公司對於客戶關係營造嘅重視同貼心考量嘅程度.
以下,list出低預算都可以訂製嘅廣告贈品推薦:
(※貼心提醒:建議喺決定製作物品時,將目標客群嘅屬性(年齡,性別,職業,喜好),時間,環境因素等等列入考慮嘅範圍.)
環保袋
印有廠商品牌形象嘅不織布環保袋,係最常見嘅展會禮品製作,唔單止成本低,交貨快,袋類嘅製作仲可以裝其他嘅宣傳品.對於行展場嘅客人都可以拿來裝其他嘢,減少手上嘅負擔!
多功能mouse pad
呢款結合防滑,清潔,保護三樣功能設計嘅多功能mouse pad,係用途多多嘅廣告贈品!鋪喺電腦keyboard上面可以保護嗰mon,防刮花又防塵;平鋪喺枱面可做mouse pad/防滑墊用,就算係光學mouse都冇問題;正面係科技布料,亦可以作為電腦擦拭布.
羊毛氈杯墊
質量輕,又吸水嘅羊毛氈杯墊,利用雷射雕刻技術刻出指定圖案,又有特色又可以保持枱面乾爽.企業活動,公司形象宣傳等等廣告推廣,都好適合從呢個製作入手.
手機擦
用超細纖維布製成嘅手機螢幕擦拭贈品,形式多樣化,係您清潔,宣傳嘅好幫手!柔軟,唔甩毛,亦可以用嚟抹其他3C電腦相機等等產品,印上企業相關圖案,就係廣發性宣傳禮物.
P.S集比提醒您:唔好拎買眼鏡送嘅布嚟抹mon或鏡頭!請參考→請停止使用眼鏡布擦拭眼鏡嘅行為!教你如何正確清潔眼鏡
摺疊飛盤扇
如果展期係炎熱嘅夏季,或者人潮多又焗又熱嘅場合,可以收埋細細一個,dim進袋入面完全唔掗位嘅摺疊飛盤扇可以為每個人帶嚟一絲絲涼爽嘅贈品製作!
File夾
雖然從學校畢業之後,冇一張又一張test paper嘅侵襲,但係工作職場上嘅紙本文件數量亦超級多.從展覽上拎到嘅file,可以成為文件管理嘅好幫手,超大嘅廣告設計版面更加令人想唔注意到都唔得.
簡單,實用嘅宣傳禮品莫過於此!

robotstxt: allowed

filter: keep


text:
隨住今個學年既結束,阿囡喺加拿大讀咗一年書了.
上年黎到加拿大既時候,Covid19疫情都幾嚴重,所以我地決定俾阿囡網上學習.阿囡學校因為只得幾個人揀網上學習,教育局結果將呢幾個學生合併落另一間學校既online class,同住第二區既學生一齊上堂.
Online class實際上課時間其實幾短,每日一,兩個鐘;再加上以往密鑼緊鼓既課外活動一概消失了,所以比起喺香港,阿囡呢一年算係過得十分平靜.
到底阿囡對呢一年有乜感受呢?
阿囡覺得喺加拿大讀書呢一年其中一個特別之處:「我鐘意呢度返學好多野揀,好少限制.」
你宜家當食自助餐呀?
我問阿囡點解咁講,佢舉咗個例:有一堂佢地要學endangered animals,老師講咗endangered animal個概念同埋有邊啲動物之後,就叫佢地自己去做research然後再present返俾同學聽.就咁一份功課,老師已經俾咗佢地幾個唔同既選擇:
- 你想自己做定係同同學一組咁做
- 你想研究邊一種endangered animal
- 你想點樣present你既finding同埋present既內容
阿囡結果揀咗同同學仔一齊研究Red Panda;儘管過程中同同學有啲分歧,但至少「衰咗都叫做係自己攞黎」.
阿囡話佢覺得如果喺香港,好可能係先有張工作紙寫哂啲endangered animal有乜特性,然後份功課就係喺另一張工作紙度對住之前張紙黎填充.
估唔到黎咗成年,都仲記得佢個friend工作紙喎.
我又好奇問阿囡呢度學既野深唔深.
阿囡俾咗個好玄既答案:「深又唔係好深,不過我做功課反而要做耐咗.」
呢句野如果同老細講都應該係死路一條:「啲野唔難做,不過我要多啲時間做囉.」
我又問佢點解,阿囡話呢度實際學既內容係淺咗:例如學數學,佢今年喺度學緊5既乘法,但其實佢喺香港上年二年級果時已經背哂成個乘數表了.
但佢反而用多咗時間做功課,係因為呢度啲功課要諗好耐同埋要去搵資料做research,個答案唔會直接喺老師講果啲野入面搵到.
聽落咁咪慘過喺香港做功課?點知阿囡竟然話:「我好鐘意做呢度啲功課呀,因為啲功課好好玩.」
「我好鐘意做功課」同「我好鐘意返工」一樣 – 學子華神話齋,唔係鬼上身係好難講得出口.「功課好好玩」?今年聖誕節我送啲補充練習俾你玩啦.
我問阿囡功課點可能好玩,佢話好玩係因為份份功課做啲野都唔同:有跳繩,有做實驗,或者講一個故仔都係一份功課.而我估佢覺得最好玩既地方係:大部分功課都要將個過程拍片,例如影低佢做既實驗,或者好似拍戲咁整啲道具出黎再拍佢講果個故事;即係無啦啦由做功課變咗做Youtuber,難怪佢會覺得新鮮.
阿囡喺過去一年既學習模式下,似乎多咗好多時間同機會去實淺真道教佢既「自學」.如果只講學習既「深度」,阿囡喺加拿大未必會吸收到好似香港返學咁多知識,不過佢學習既「版圖」就大咗好多 – 因為佢所學到幾多,已經唔只係學校或者老師教咗幾多,而係睇佢自己有幾大興趣同空間去發掘幾多.
去到外國讀書,咁啲英文又點呢?
阿囡喺香港既時候英文能力算中等吧,當初黎到有少少擔心佢未必跟得上,尤其係同同學溝通方面.但學校好著重佢地表達意見既技巧,阿囡有好多機會上堂果陣同同學分組傾野,仲有單獨或者group presentation俾佢做.
阿囡都算好快融入到同學間既討論,仲時不時聽佢呻話同啲同學拗 – 能夠以人地既母語同人嘈,我覺得算成功了.阿囡仲好鐘意參與presentation,基本上老師無叫佢做,佢都會主動搵個topic做整啲slides出黎,然後問老師可唔可以俾佢present俾全班同學聽.攪到我爭啲想俾埋我公司d slides佢做.
溝通,表達能力,我覺得喺另一個阿囡喺過去一年進步咗好多既地方.
點解我知?
俾佢駁嘴果時feel到嘛……
總括黎講,阿囡喺加拿大過咗一個愉快既學年,而且都算係跟得上.不過對於阿囡黎講,真正既挑戰,其實都未開始.
黎緊9月新學年,阿囡會返返學校上堂.問阿囡期唔期待,佢話期待之餘,其實有啲緊張:因為今年既online class認識既同學大部分都係來自第二間學校,下年唔會再見.新學年返返學,佢會再一次變成插班生,班上大部分既同學可能已經一早互相認識,但無人會識得佢.
「埋堆」,將會係阿囡新學年既新挑戰.
希望阿囡喺新學年可以好似過去一年咁展現佢既適應力,同時真係可以好好享受校園,同埋真正認識一啲新朋友吧!


text:
睇資歷定睇個格?
準確地預測人才嘅好重要,咁就可以避免被殺個措手不及.如果咁唔好彩真係發生啲咁嘅情況,好等人用,咁請人就要好有技巧!個格衰,個資歷幾威水都無用;如果個CV達唔到你要求, 但個applicant肯捱肯學,真係可以搭夠?
- 幾時請個技工?
緊急情況下,如果唔即刻請番個人,成個部門會癱瘓嘅,咁當然要請個熟手技工,因為佢可以快快手手搞掂件事,唔駛你又費一番唇舌黎教.但係咁樣只會淪為一場毫無情感可言嘅純交易, 咪駛止意佢會對你有歸屬感.
有野心加事業心重嘅人通常都會唔甘心安於現狀.如果佢每一日都係重複做同一樣野,無乜野學到,原本充滿士氣都搞到死氣沉沉嘅話,要挽留佢嘅心有十級難.
- 幾時請個性格可取嘅?
公司成與敗好取決於員工.預先掌握到人才離開,就可以預留時間俾公司去培育一個可能喺技術上稍遜,但係有心被培訓嘅人.一個人有能力, 有heart絕對可以好似葉問咁一個打十個.
一間剛起步嘅IT公司,要請一個技工有幾咁重要就係人都知,但係性格同埋軟技能都可以加分,例如有高情緒智商,可以應付到壓力,反應快嘅做野更快,能屈能伸嘅可以嘗試跳出老行尊,接受新挑戰.
做Front end developer得,寫 app又得, 做html更加得 – 得左! 多元性同有彈性嘅員工正正係公司成功嘅寶貴資產.


text:
RECENT ARTICLES
我哋有個興奮嘅消息同大家分享!
我哋有個興奮嘅消息同大家分享!
Herbs’Oil不經不覺就踏入第6年啦,
由當初handmade肥皂,到今日成為一個獨立品牌,行,而一部份需 其實都係多得大家一直努力同你地每一位嘅支持. 有留意Herbs'Oil嘅朋友都知道我地會定期收集客人意見, 以不斷提高產品及服務質素,而呢D改變已經開始實 要較長時間嘅計劃亦開始進入準備階段.(10月份左右)大家都會見到我哋嘅包裝陸陸續續以新面貌登場, 大部分包裝都會係玻璃瓶,少數產品要顧及使用安全仍會使用塑膠.代替部分嘅塑膠包裝,我哋 現階段,我哋仍然物色緊更好嘅包裝物料 唔止希望做到由原材料sourcing及生產上盡量減低對大自然 嘅影響,亦希望不久將來喺包裝上做到真正嘅 sustainability.要做到完全sustainabl e並非一件容易嘅事,當中亦要考慮運輸嘅方法, 成本增加及多種因素,但長遠來講係絕對需要實行.疫情第一年嘅時候,我哋亦曾經面對好多生產線延誤及甚至因為疫情 停止生產嘅問題,令大家都等到頸都長, 最後我哋聘請美國生產專家商討及合作下,將會以Tech transfer(技術轉讓)嘅方法將某部份產品於其他合適嘅製 造商生產,除咗包括美國,當中亦會有澳洲,台灣, 日本及加拿大等生產商製造,不同生產商會有不同的個別產品專門技 術.生產商除左需要符合高質生產資格,當中大部份選擇嘅製造商都 以綠色生產為考量,並設立太陽能設備,務求將carbon footprint 減至最低.經過一年嘅努力及專家嘅幫助之下, 嚟緊會有好多新產品同大家見面,當然大家對 Herbs’Oil 嘅最愛產品我哋都唔會忘記,有部份停產嘅產品都會改良後上架,(退換信心保證)另外為咗客人有更好嘅購物經驗, 希望大家拭目以待. 我哋亦會由14天保證加長至20天,提升客人對品質保證嘅信心.(產品銷售分配)Herbs'Oil 亦都已經準備緊美國嘅出貨站, 美國嘅客人之後就可以唔洗再俾咁貴嘅運費啦!澳洲同英國嘅朋友,呢一兩年移民咗嘅朋友, 我哋緊係冇唔記得你哋啦,俾啲時間我哋. 我哋已經努力緊逐步逐步實踐. 希望你地嘅新生活都過得更開心~最後,多謝你哋一直嘅支持同陪伴.將來仍然有好多未知之數, 我哋嘅心情都係非常緊張但好興奮.Herbs'Oil 上下都會繼續為各位努力,帶更加多好嘅產品俾大家.有新嘅資訊我 哋會繼續update


text:
19 AUGUST 2018(SUN)
基本上我今次行程完全冇乜計劃去食啲乜特別嘢,都只係打算行到邊就食到邊(始終第一次自己帶住個仔去玩都唔致走太遠),不過唯一有計劃嘅就係依個MR.MEN主題餐廳.
因為係我地上機前係FACEBOOK見到在平台介紹,睇見到個地址都係離酒店只係八分鐘路程,咁近都冇理由唔嚟食啦~
初時都打算嚟食晚餐,不過上網睇過餐廳嘅食物介紹,好似啲甜點比較吸引多啲啲,所以最後我地就決定趁去玩完攰攰地,就嚟食個甜品當下午茶休息下啦!
由於小小豬都有睇開Mr. Men系列嘅圖書,所以佢都對一眾主角都唔會陌生,當入到餐廳見到咁多Mr. Men,佢都不知幾興奮~
四周圍都用左Mr. Men再加上新加坡特式做佈置,都真係好靚呀~
座位旁都放左好多唔同嘅公仔,當然又係影相好時機啦~
小小豬見到咁多公仔仲主動叫我幫佢影相添(放心....啲公仔都好乾淨呀)~
仲有每一張枱都有一個人物做主角,超可愛呀~
仲有Mr. Men & Little Miss 連餐牌~
一入餐廳就掛住周圍影,終於到左食嘢嘅時候.由於係即叫即製(我眼見好似得一位廚師處理食物),所以等嘅時間都比較耐,所以.....應該一早order左食物先用圍行,咁就可以慳啲時間.
先嚟一杯Butterfly Pea Flower Momo Juice~
蝶豆花再加上桃子茶,單睇都已經心心眼,飲落個味道都唔錯,小小豬都飲左大半杯呀~
Mr.Strong Milo Red Velvet Waffles~
店員一送到我地都嘩嘩大叫,因為真係好靚呀.除左靚之外,其實佢味道都好好食,我就最鐘意佢個美祿Brownie,入口好香美祿味但一啲都唔會覺得好甜.當然仲佢個紅絲絨窩夫都好吸引,我都係第一次食紅絲絨甜品,個味道又幾得意喲.小小豬就當然最鐘意個士多啤梨雪糕同啲棉花糖生果,轉眼就俾佢KO晒啦!
Little Miss Princess Bandung Strawberry Parfait ~
士多啤梨加牛奶雪糕已經好吸引,睇埋士多啤梨蛋糕同布甸,仲有士多啤梨味早餐片,完完全全係士多啤梨宴,小小豬同姨姨兩個都依得不知幾滿足呀.
咁靚嘅甜品就當然係相機食先啦~
餐廳內都可以買到啲Mr. Men & Little Miss嘅精品,當然又係我教小小豬...睇左當買左嘅時候啦...哈哈哈~
哈哈....雖然只係甜品,不過我地三個人都依得好飽飽,超滿足呀.唯一就係覺得貴左少少,我地order依三個甜品匯返港幣都要大約三百幾蚊(唉...唔知點解總係覺得新加坡食嘢都幾貴).
不過去旅行就唔理咁多,最緊要都係食得開心同玩得開心嘛!(最見之後買餸打返多啲斧頭幫補下啲私己錢...哈哈哈)


text:
Chanel今季嘅collection 包裝上已經俘虜咗我嘅心,因為佢今季竟然出嘅係matte包裝,好值得收藏!不過今次呢個系列 無論係顏色定產品 全部都好實用呢!
Les 4 Ombres #308 Clair-Obscur HK$495 / 2g
首先就當然要講下我最愛嘅眼影啦!除咗盒仔係matte包裝之餘,眼影都係matte的大地色.有兩個warm tone, 兩個cool tone,可以 mix and match咁用.
質地係matte色嚟講 我覺得算係幾易推開,不過用掃抓粉嘅時候有小小飛粉.
4個字:簡單,實用!Quality都相當唔錯.以前覺得Chanel嘅眼影又唔顯色又難用,但係見證住formula有進步!當然如果性價比嚟講 市面上會有更便宜的選擇,但係如果好似我呢d鍾意收藏特別包裝 或者如果你想買一個 實用,包裝又靚嘅眼影,呢個係值得買㗎!
Stylo Ombre et Contour Kohl Eyeshadow #Contour Clair HK$300 / 6g
呢支眼影輪廓筆非常順滑同顯色
由於我當日化咗同色系嘅眼影,我覺得上面再搽呢隻色就唔多覺.如果單化佢做眼影,都幾方便.持久度亦都非常好,去到夜晚都原封不動的!佢另外有出黑色同埋深藍色可供選擇.
Le Rouge Crayon de Couleur Mat HK$290 / 1.2g
另外我好期待嘅產品就係唇膏筆但係matte版!本身已經好鍾意佢地嘅唇膏筆,方便之餘 產品質素非常好!今次亦都唔例外,very pleasantly surprised!
Total有6隻顏色,我收到五隻色試比大家睇!
首先最滿意嘅係佢顯色度非常好!基本上Opacity有95%, 搽一次就已經可以覆蓋本身嘅唇色.第二就係佢非常順滑,我冇預先搽潤唇膏 佢都唔會點'kick‘唇紋 (我嘅嘴唇出名超級超級乾!)
最後就係持久度 - 我當日測試佢嘅時候 搽咗上嘴 大約半個小時後去吃嘢飲嘢再刷牙 再用紙巾印一印 - 基本上係冇甩過咁,好神奇!到我卸妝嘅時候,都唔算好難卸.我用普通卸妝水整體都輕易卸得曬 而深色嘅shade 就只留低好淡嘅顏色 (好似嘴唇 tint咗咁) .我搽咗成日 都冇話乾到脫皮或者需要補搽潤唇膏~
呢個係very good, 如果有多d淺嘅顏色選擇就好了!
效果係matte得嚟 都會有小小sheen,唔會全matte好怪咁,formula做得好好!
Rouge Allure Ink HK$290 / 6ml
Rouge Allure Ink我一向都好鍾意,今季 total有4隻顏色選擇,我就示範其中兩隻色~
呢一個嘅formula我好鍾意係因為佢都係一d都唔乾.佢嘅顯色度比起 Le Rouge Crayon會相對低小小, opacity有70%左右,亦可慢慢build up.同樣佢嘅matte效果 唔係全matte,都會有小小水潤感 所以佢都唔會好乾.持久度就冇Le Rouge Crayon咁好,同埋唔知係咪我當日已經試太多唇色,搞到 到我試呢個嘅時候嘴唇已經有d損而導致上得唔均勻.不過平時呢個嘅formula我都好鍾意
不過我個人試過嚟嚟去去都係果幾隻色 - 一係就係深紅,一係就係burgundy, sharp嘅粉紅或者nude 色,覺得佢地好小出d 淡粉紅(唔知係咪我太耐冇去睇啦 ~)
Le Vernis Velvet Nail Colour HK$210 / 13ml
我自己冇搽指甲油嘅習慣 (我做開gel甲) 不過都分享埋呢個系列嘅指甲油先!今次連指甲油都推出 matte包裝 同埋 霧面嘅指甲油配方! Ultime係一個番茄紅色,而 Profondeur好似好深色咁,但搽出嚟其實係一個grape purple帶小小fuschia, 隻色都幾特別!
今個系列嘅產品 會唔會有興趣試呢?


text:
筍工就在眼前
香港地工時長,壓力大,相信唔少人都會有星期一恐懼症.小編都係其中之一,但係偏偏畀我見到一份荀工,好想日日返工!
呢間公司就係Facebook喇!你冇睇錯,Facebook係香港鰂魚涌設有Office,而個Office令小編唔想離開加想即刻轉工(希望boss睇唔到呢篇稿)!
你係到做野做到悶可以去跑下步,坐下按摩椅,以為咁已經好正?呢個只係開始咋!
天氣好就拎個望遠鏡睇下維港,Office成60樓咁高,冇野阻到視線!
大家冇睇錯,呢間房叫Mother’s room,係比啱啱生左BB既媽媽用,真係好貼心,唔單止男士有超過三日既侍產假,FACEBOOK考慮到媽媽返工可能會掛住BB,仲可以俾媽媽帶埋BB返工照顧佢地,好Warm呀! (其實帶埋寵物都得)
最令小編心動的,莫過於Facebook自家出品麻雀,街上面冇得買架!返工返到攰時,同同事對住無敵大海景攻打四方城,真係天大享受!
最後不能不提pantry,唔知大家公司既pantry係點既呢,不過Facebook呢個真係滿分!成間7仔咁,汽水果汁就唔使講實有啦,估唔到連啤酒同紅酒都有!
我望唔透,我究竟去左樂園定Office.呢種Dream Office通常只有外國先睇到,估唔到香港都有,係呢個環境之下,真係日日OT都願呀.可惜這些機會暫時不屬於我的.
相就睇到呢到,相信大家都好好奇點樣先可以入到去做.其實FACEBOOK所有事務都係ONLINE搞,連應徵都不例外.只要click右下角既工作機會,就可以睇到有咩空缺.其實FACEBOOK主要都係做marketing工作,幫客戶落廣告.請人準則就係對工作要有熱誠,同埋要自律!因為基本上冇乜野係唔做得,你帶埋BB及寵物返工都得,有咩唔得?所以自律好重要,佢地冇正式返放工時間同lunch hour,只要你可以好好完成你既工作就乜都得!
如果你對呢個工作有興趣而又夠自律就去應徵啦,相信你唔會再怕星期一架喇!


text:
「拍檔」
好多人都會問點解我咁耐以嚟都唔搵個拍檔,又或者點解唔去搵投資者.其實原因好簡單,就係因為第一次創業係因為拍檔嘅問題,到最後不歡而散,朋友都無得做.而如果引入投資者,當然可以好快咁擴展業務,但係同時話事權少咗,仲要追數,以致影響公司本身嘅方向.所以到而家仲係無拍檔,無投資者.因此好多嘢都係為自己負責,好多嘢都係自己一力承擔.
「創業」
創業最佳嘅組合係由三個人形成,第一個係懂得推廣同銷售,第二個係懂得理財同營運,第三個就係懂得科技同編碼.當然有時可以係一兼幾職,只不過如果講效率嘅話其實好多時都會因為要兼顧太多嘢而大打折扣.當然有拍檔嘅好處就係有事嘅時候可以有多個人去商量,唔駛下下自己一個孭起晒.只不過搵拍檔比起搵老婆仲更加難,而有時就算你個拍檔幾好都好,其實仲有一日都有機會拆夥.
「尋找」
當然自己一個人有時候係幾孤獨,因為所有嘢都要自己面對.有時當然希望會遇到一個好嘅拍檔,但係咁多年都仲未遇到.真係實在有好多嘢想做,只不過一個人得一對手,再加上體能比起以前真係無得比,如果真係有機會遇到一個同路人嘅話就好啦!不過其實有同無,自己都已經習慣咗,只係希望自己可以再做多啲,做好啲,因為自己俾自己嘅期限到所剩無幾.
Also published on Medium.


text:
農曆新年禁忌多多,小編就最怕無得洗頭!好在屋企唔算超級傳統,唔係新年真係會好頭痕~ 咁好守規矩嘅日本人新年又有咩係唔做得呢?
禁動刀煮食
相比起新年要煮九大簋,日本人新年頭三日係唔可以開爐火,一來免得整野食會打擾到訪家中嘅神明,二來當係俾辛苦左成年嘅主婦們休息三天.所以佢地會一早準備好「御節」,即係一個好豪華嘅三層大形便當.唔想自己整足三日份量咁辛苦,就要一早向餐廳或者百貨公司果預訂.仲有新年用刀會令人聯想到日本武士要切腹,所以新年都係乖乖地咁食三日凍冰冰嘅御節料理啦…
禁送鞋襪瓷器
日本人新年禮物稱為「歳暮」,要係新年前送,而唔係好似我地一路拜年一路送.而禮物以實用為主,除左高級食品,日用品,罐頭等等都可以送!
不過要小心以下幾樣野:
鞋襪:有「踐踏」嘅意思
鐘表,書包,文具:有鼓勵勤奮嘅意思,唔可以送俾長輩.
瓷器:因為易碎會令人聯想到夫妻關係不穩,唔可以送俾新婚夫婦.
茶葉:有「嫁出去嘅女等於潑出去嘅水」之意,好似新娘嫁左就唔會回娘家咁,唔可以送俾新娘子.
全紅嘅禮物:新年唔係紅色好咩?但紅色係日本同時會令人聯想起火災,所以唔可以全紅,有其他顏色就無問題.
禁收賀年卡
下!? 日本人唔係好鍾意互相寄「年賀狀」?係係係~ 不過如果過去一年家中有喪事,咁新年就不宜送亦不宜收到賀年卡… 所以要新年前寄一張「喪中」卡,通知其他親友,免得佢地唔少心寄左賀卡俾你贈慶… 而如果真係有人唔知而寄左黎,就要寄返一張「寒中お見舞い」黎多謝人再解釋返點解唔可以回贈靚靚賀年卡俾人喇.


text:
「文章」
一般去簡單分割網上嘅文章都會係突發,正常,長青嚟三大類別.而好多人當然係希望可以寫到一啲長青嘅文章,因為唔會過時之外,亦會對整個網站帶嚟穩定嘅流量.其實點解要寫文章,原因係一個網站如果要俾搜尋器搵到,而且覺得有價值,其實係要好靠內容去帶動.文章就自自然然變得好緊要,因為搜尋器係讀字嘅機器,如果唔夠字嘅話咁就好難俾搜尋器搵到.當大家覺得無用嘅時候,其實係大錯特錯,因為網站同文章先至係最佳拍擋,如果唔係真係鬼搵到你咩!
「流量」
其實真係就嚟講到口都臭,牙血都出晒,好多人都仲未明白嚟個道理!寫文章唔係只係為咗短暫嘅收視,當然依家有好多標題黨,利用標題去吸引大家嘅注意,但係寫文章其實係應該重質不重量.一篇好嘅文章係勝過幾百篇文章,因為好嘅文章有平穩嘅收視,有好嘅收視就當然會帶動人流.所以只要有好嘅文章就自自然然有人會係搜尋器到搵到,只要搵到就自然會有人瀏覽,因此唔係多就有用,而係內容究竟有無質量.
「長青」
老實講其實我有時都唔明點解無啦啦會有啲長青嘅文章係我嚟個網誌入面出現.當然諗都無諗過有人對我啲三個字嘅標題同三百字嘅文章有興趣.其實而家應該每日寫五百字左右,而有人睇就當然開心,因為我有更多嘅數據去分析.堅持咗超過兩年嘅實驗,雖然依家堅持唔到每日準時夜晚十點出文,但係至少都仲係用同一種格式去寫文,推文.不過原來除咗長青文章之外,我唯一一條短片竟然都變成長青片.所以有時真係內容勝於標題,質量永遠係最重要!
Also published on Medium.


text:
等左2個鐘到,會有人提你去boarding
55分鐘既機程就到啦
係機場已一早有amari職員準備,確認好行李就行去碼頭上快艇
再搭15分鐘船終於到amari
可惜今日陰天,d 相都影得麻麻
check in時有杯welcome drink
呢張就係amari 個map 啦
水屋分別有101-157, 158-177,而當中119,120係overwater pool villa
小編今次就住135,個人建議最好係住121-129 因為最近浮潛點,一游出去就有好多珊瑚,其他就要自己游遠小小啦
158-177都唔太好因為離餐廳太遠啦,餐廳位置係 j
而家就去我地既水屋睇睇啦
另外amari 每日會提供2支1.5l 既水,好足夠啦
再睇睇浴室
有2個洗手盤唔洗爭
另外無影到背面仲有個露天既shower
露台有大圓沙灘椅,不過平時好曬唔會坐得耐,如果有遮陰會好好多
仲有網床,夜晚訓係到睇星唔錯架
呢到就係主餐廳,一日三餐都係呢到解決,三餐都係buffet形式
早餐由7-10,午餐由12-2,晚餐由7-10
基本上你會覺得時間過得好快,食完一餐好快又食第二餐
不過呢到d野食唔錯,每日都會轉下款,住幾日都唔會悶
晚餐可自費加料食海鮮
圖中手掌咁大既蝦就100一隻,價錢都合理,
基本都係得一種煮法就係bbq
晚餐仲有好多選擇,即煮湯面都有
係無生蠔刺身個d,如果唔係同香港酒店buffet根本無分別
甜品每日都有好多款,都幾精緻同好味
早餐亦都好豐富,同泰國d酒店差不多
中式炒粉面飯,西式,煎蛋咩都有,仲有燒賣添
周圍行下睇下amari d 設施
唔小得既有spa啦,價錢上返官網有得睇
仲有兩間商店仔,一間賣手飾既一間就賣普通日用品
仲有個gym 不過都無咩人用
主餐廳側邊就係泳池同bar
夜晚個bar會有live聽,不過唔係日日有
呢到仲有shisha食,價錢只需12usd,開支最平既酒都係30usd,呢個價錢仲平過香港
夜晚食住shisha飲下酒聽下歌幾寫意架
下圖係一間要另外再俾錢食既餐廳,食爐端燒既
有個小型圖書館同多功能運動場
位於水屋附近有個水上活動中心
有唔同自費活動俾你選
我地就玩左discover scuba diving,不過天氣唔好唔太靚
呢到有識講普通話既instructor住場,英文唔太好既溝通無需擔心
呢d就係我地之後係水屋游出去浮潛影既,
可以見到好多珊瑚,好天影得都靚d
除非係深潛開租船出海潛,給果唔係我建議係水屋對出浮潛已經好靚啦
黎到馬代緊係要影靚相
住左2晚第3日終於好天,仲唔影多d靚相咩
可以睇到同第一日差勁遠
而家d水好清,真係椰林樹影水清沙幼
所以唔可以留係個島太小日數,住得太小日數又撞正唔好天就體驗唔到馬代既靚架啦
個人認為5-6晚就岩岩好啦
今次係慶生之旅,沒有通知酒店下,酒店都有幫我地佈置下
夜晚仲留左枱俾我地,食到咁上下d員工會出黎唱生日歌同有蛋糕食
同友善既員工合照
快樂既時光過得快
日日訓下食下hea下好快就要走
離島之前個晚職員會放封信係你villa到
信入面會講聽日幾點會有人係房門口pick up行李,搭幾點船,內陸機等等
總結
有promotion時價錢合理,食物唔錯,珊瑚數量亦ok
不過要留意呢間係family friendly既resort,亦都有好多同胞去,非常熱鬧lol
小編慶生熱鬧下無咩所謂,但如果蜜月既就建議去其他島啦


text:
「簡單」
有時當自己以為簡單嘅嘢其實原來再講返一次出嚟同教一啲毫無背景嘅人都真係難.好多時自己會無留意到一啲以為理所當然嘅嘢,實則上對好多人嚟講係一頭霧水.所以做嚟類型嘅課程真係要將佢分成兩類,一類係對技術有認識嘅,一類係一竅不通嘅.如果唔係俾錢上堂,但係一啲嘢都學唔到.要有效咁將自己嘅知識轉化成有效嘅課程真係唔係一件易嘅事.要不斷改進先至可以達致最大效益!
「複雜」
今個星期對得最多嘅就係 Google Tag Manager,除咗因為要處理客戶嘅問題之外,星期三嘅《數據分析小學堂》我都分享咗嚟個工具,而今日去做個客公司培訓又係講佢.之前做好多關於 Google Analytics 嘅課程,但係發現原來要有效咁教 Google Tag Manager 都真係唔容易.因為真係有好多嘢都牽涉到實際需求同對網站開發有一定嘅認識.做多幾次應該對之後嘅課程會有得著.
「設計」
今個星期雖然好忙,不過亦都慶幸有機會練習下點樣更有效咁教 Google Tag Manager.就算好簡單嘅嘢,講下講下就已經一兩個鐘,所以更加要諗下點樣先知更有效去講一個對大部份人覺得複雜嘅系統.有可能要從基本嘅構念講起,因為如果唔係就要跳嚟跳去咁樣去解釋某啲功能同設定,反而會打亂整個流程.不過到最後都係要不斷嘗試,同不斷改進,咁先至會更有效!


text:
[香港] 旋轉商店功能:快速回覆及自動回覆
我哋知道管理一間商店並唔容易,尤其係當你收到嚟自唔同買家嘅大量查詢時.
作為我哋旋轉商店 (CarouBiz) 計劃嘅一部分,你宜家現在可以透過快速回覆同自動回覆功能(適用於網頁版同App版本)更好咁管理你嘅私訊查詢,咁就唔使擔心買家一直都等唔到你嘅答覆啦!
快速回覆
你可以儲存常用範本以便透過私訊傳送.最多可儲存20個範本以重複使用,簡單,方便,快捷!
自動回覆
當你無法即時回覆,尤其係當你十分忙綠或處於非辦公時間,用呢個功能設定自動回覆就最好不過!
有字符限制嗎?
快速回覆同自動回覆都限於1000個字符,我哋建議將訊息分成更短,更易理解嘅段落.
可以喺快速/自動回覆使用相片嗎?
我哋暫時唔支援相片,但我哋希望之後可以有呢個功能!
如果我已經設定自動回覆,會繼續收到通知嗎?
放心,你仍然會收到通知,我哋都唔希望你錯過任何潛在嘅交易.
如果有位用戶多次私訊我,自動回覆會幾耐傳送一次?
同一件產品,同一位用戶只會每24小時收到一次嚟自你嘅自動回覆.
如果我喺線上但又設定咗自動回覆,我嘅回覆仍然會傳送出去嗎?
會,無論你嘅狀態係咪在線上,自動回覆都會喺設定嘅時間傳送.
點樣設定自動回覆嘅時間?
設定嘅時間將由你所選嘅日期開始.
例如,如果你選擇咗星期一晚上8點至早上8點,你嘅自動回覆將會由星期一晚上8點至星期二早上8點呢段時間內傳送.
如果雙方(買家同賣家)都各自設定咗自動回覆,雙方嘅自動回覆會同時傳送嗎?
呢種情況下只有賣家嘅自動回覆會被傳送.


text:
1.5K
與Sanrio朋友齊齊走進廚房 角逐小廚神名銜!
2019-03-22
唔少小朋友喺屋企人薰陶下,對烹調都甚有興趣,能夠靠自己能力完成菜式,唔單止可以培養成就感,更可以引發佢哋對食材嘅興趣,從而改善飲食習慣;將自己製作嘅食物分享畀朋友仔更可以體會到分享帶嚟嘅快樂!
另一方面,平日喺網上不時都會見到日本媽媽們炮製嘅便當分享,精美程度絕對係神級!而當中便當嘅主角,有唔少都係陪伴我哋成長嘅卡通人物,好似一班Sanrio朋友仔Hello Kitty,Little Twin Stars,XO同布丁狗等等,而喺羨慕嘅同時,你又有無諗過同小朋友齊齊落手炮製屬於自己嘅卡通便當呢?
今次真係機會嚟喇!由即日起至2019年4月12日,只要喺領展旗下嘅街市以唔多於港幣$50購買新鮮食材 (不包括調味料) ,創作出Sanrio Characters嘅卡通便當,即可參加「領展街市‧SANRIO CHARACTERS街市同『萌』」小廚神活動,羸取豐富獎品!
「領展街市‧ SANRIO CHARACTERS街市同『萌』」小廚神活動
對象:年滿6至12歲之小童(需攜同一大人參賽)
報名日期:即日至 2019年4月12日 7:59PM


text:
唔知有無讀者同我一樣好中意去日本抽一番賞呢?一番賞即係「一番くじ」,喺唔少便利店呀,唱片店,秋葉原街頭好多地方都有得抽.其實就係畀一個特定價錢嘅錢去抽唔同嘅商品,絕對係考驗人品嘅購物遊戲,而且真係抽到心頭好嘅時候真係真係會好開心㗎!
今次要同大家介紹嘅就係《百變小櫻》慶祝20週年推出嘅一系列一番賞商品~超級靚同吸引!
抽一次價錢為620Yen,2016年11月12日起就可以抽喇!
抽選店鋪:Mini Stop便利店,書店,TSUTAYA,遊戲機中心,Animate等店鋪
A 賞 小櫻星星枕頭
B 賞 魔法毛氈
C 賞 解除封印!封印之杖鏡
D 賞 小櫻魔法書袋仔
E 賞 封印獸公仔(全兩款)
F 賞 髮飾(全四款)
G 賞 文具組合 A5記事本+File(全四款)
H 賞 超精美角色鑰匙扣 (共9款)
Last One 賞
Last One賞係送俾抽最後一隻籤嘅人,今次嘅獎品係主視覺圖簽名版!
另外,如果你係住喺日本嘅話,Twitter亦都進行緊網上抽選.
只要你Follow官方Twitter @ichibanKUJI,再喺你個Tweet加上 #CCさくらお星さまにお願い,都有機會贏得獎品架!


text:
《復活節黃山2天遊》 作者:Wong Yik Fung Patrick 細細個聽爸爸媽媽話以前成日坐火車番大陸旅行,樣樣都要平,一直都好想體驗一下佢地既青蔥歲月.今年復活清明連續幾日長假,一於揹起背包出發.而講到要又平又有靚風景,梗係去行山親親大自然.今次就揀個最出名既黃山! 黃山位於安徽省南部,最高的蓮花峰有海拔1840米.「五嶽歸來不看山,黃山歸來不看嶽.」由古至今都有不少詩人文人係黃山之巔吟詩作對,驚嘆大自然既鬼斧神工. 出發去黃山之前一定要搞清楚黃山市區入面既地方名.黃山市係包含好多小鎮地方,一般我地話去行黃山,係指黃山風景區,飛機同火車都唔可以直接到既.無論黃山既機場定火車站,都係屯溪區入面.而家愈來愈多航空公司有開香港直飛屯溪,或者可以去深圳坐內陸機,價錢平少少,來回HKD1600-2000;想慳錢體驗艱苦團坐火車,可以上網(ctrip, 芒果網⋯)或者去中旅社預訂火車飛.建議早d買飛,買臥鋪休息,CNY325一程,事關深圳去黃山要坐19小時.我就比較遲買火車飛,要坐硬座⋯坐到腰都直埋. 搭咁耐,就算坐係度都要訓一訓. 火車去到屯溪係朝早7:30,時間夠鬆動,先去街邊檔買d手抓餅同肉飽做早點.買既時候車站附近已經有好多工作人員問你係咪去行山叫你買車飛,又叫你幫襯買行山杖,雨褸,地圖等等. 假日既話要等半個鐘至一個鐘先上到車. 屯溪距離風景區都仲有一段路程,首先要搭車去湯口鎮的換乘中心,再係換乘中心搭風景區入面的專營巴士先到達風景區既山腳.你可以選擇去前山從慈光閣起步,或者從後山雲谷寺起始.至於由前山定後山起步好d呢,就取決於你會唔會係山上入住,同埋入住邊間賓館喇. 我今次就選擇左從前山上後山下.係山腳望上去已經好興奮,d雲好靚! 其實黃山既路比想像中安全,全部都係已開發既石路同石級,不過當然有好多好高既石級令你爬到氣喘. 浴路都有好多指示牌,又有好多站崗既工作人員,唔識路可以問一問,唔使驚會迷路. 上去迎客松既路段又好長既樓梯要上,個個都要中途停幾次先行得晒. 好大霧,迎客松都差d睇唔到. 由於陰雨天,天都峰同蓮花峰都封山,無得上去.人人都好失望,不過安全至上! 黎到傳說中既武林聖地- 光明頂!問番先知,原來黃山既光明頂同武俠小說成日提既光明頂係無關係既.哈哈!但係呢度係黃山最有名氣最熱既熱點,點都要上黎! 由山腳行左6個鐘到4:30,終於黎到今晚既落腳點排雲樓賓館喇.因為旺季,好彩一早係網上訂好6人房既其中一個床位,如果唔係就要打地舖.一番到賓館就落好大雨,原本打算去排雲亭睇日落都無得睇了. 食完晚飯7點幾,個個都好早番房休息,因為第二朝要早起睇日出!希望會有好天氣啦!黃山夜晚會好凍,好多時4月份都只得0度,所以記得帶件厚褸. 賓館每日都會公佈第二朝日出既預計時間,想要到心水既地點睇日出就要做好功課計好時間起身.最多人去既係光明頂,不過賓館離光明頂較遠,我最後決定上丹霞山觀日出,只需要15分鐘路程.今日既日出大約5:50,我4:30起身,梳洗一下就拎住電筒出發! 今朝繼續落大雨,知道應該無日出睇到,但係難得黎到,照樣著雨褸上山睇睇啦.因為落雨,沿路都無乜人上山.「你一個人上山看日出?一塊兒吧!」係黑暗中遇到一個上海來既小伙子,就係咁一路上山一路分享大家呢兩日既經歷,仲交換左wechat將來有機會再結伴行山. 天愈來愈光,雖然睇唔到個咸蛋黃升上黎,不過都有好靚既雲海. 睇完日出,收拾好行李,7:00am再出發開始今日6個鐘既行程.去到排雲亭,個天突然間開朗左好多,個雲景又吸引左好多龍友係度影相. 經過排雲亭,走入西海大峽谷,簡直好似入左人間仙境,真係有騰雲駕霧既感覺. 我強烈推薦一定要行西海大峽谷,景色比黃山區內其他景點更加特別同驚奇.由一環到二環,再走落到谷底,成段路都係沿住個懸崖壁走,真係幻想唔到以前d人點樣起d樓梯. 由排雲亭行到去谷底要1.5-2小時,而且中途無小賣店,記住準備帶水. 谷底於2011年新建左地谷纜車,遊客可以利用纜車往返谷頂谷底,盛惠CNY80.不過個人覺得無咩特別,如果你有時間同體力就行番上谷頂啦,仲有多d山洞棧道睇. 上番谷,一路行去天海,北海,獅子峰,猴子觀海.好多人特登帶埋腳架上去猴子觀海影雲海,聽講話如果好天既話呢度睇雲係最靚既. 最後去埋相傳李白去過既夢筆生花,始信峰,係白鵝嶺坐索道下山,雲谷寺站搭番專營巴士出番湯口鎮. 差不多行左13個鐘,感覺好似係咁多年黎行得最辛苦既山,真係要趁後生有力有氣就好去.今次天氣麻麻,睇唔到日出日落,但有好迷幻既雲海,下次等晴天再黎探黃山. (旅遊小錦囊) – 如果時間許可,一定要在山上住一晚,一日遊太趕太辛苦,走馬看花. – 比較出名既賓館有白雲賓館,北海賓館,排雲樓,質素唔錯,最重要睇你想係邊個景點睇日出日落.如果要光明頂睇日出,白雲賓館最近;丹霞峰,排雲亭近排雲樓;獅子峰既話則選北海賓館或獅林大酒店. […]
來回高雄機票篇
22/5/11至27/5/11將會參加Earth Sci Department既台灣六日field trips,話說依個field trip係for year one student既,不過我當年因為去完印度後病左=.=無得去…到而家Year three終於可以去番! 去台灣既機票係一大問題,因為如果唔係雙人同行既話,港龍最平來回高雄都要$23XX,中華都要19XX!但我係唔prefer中華既….心照啦. 今日,竟然比我遇倒港龍做緊promotion!Promotion淨係去到7/5!來回高雄只係$1697!!!!Oh my god~~~實在太好彩喇我XD 淨機票價錢只係$1050,肯定平過任何航空公司! 加埋稅都只係$1697!仲要航班任揀,機票有效期七日,好似為我而設咁~~ 今次promotion只有三個城市,分別係福州,寧波,同埋高雄~~好開心^^ 要買既朋友就快買喇. P.S. 我係係永安買既,要$1730,番到黎上網先知原來Dragonair做緊promotion,買貴左33蚊添!下次要醒目D!不過好彩我唔係好似一d同學咁一早就買左jer~~~
Day 6 – 台灣之旅最後一日
今日係行程既最後一日,嚴格黎講只有半日留係台中,之後就坐旅遊巴番高雄再搭飛機番香港了. 今朝黎到台中一個被921大地震震爛既壩,就咁望落去,好似無咩特別咁,但係如果望清d最後個兩段,你就會發覺佢係有位移的 zoom去最後個兩段,真係跌左落去 我去行過係壩既時候,都見倒horizontal displacement,可見地震既時侯唔係淨係上下咁震的 行到去尾二個段,可以清楚望倒地震令兩邊上下移動超過十米 地震發生年份 依兩張相明顯見倒個vertical displacement Horizontal displacement 去到旅程既最後景點,就係921地震博物館,都幾好睇架,可惜時間唔夠啦,唔係我實會行耐d 個館就係在地震遺蹟上建成的 一震,就無左>.< 最後的午餐 係台中高鐵站同組同埋司機合照! 當然仲有你地啦! 我係HKU Earth Sciences最後一個field trip就咁結束了…想入earthsci既同學睇完後係咪好想入呢~~哈哈~~ 打完台灣field trip後,2011環遊環遊世界之旅就會開始上載喇!今次依一個月之旅我同女友將會去到德國,英國,同成個加拿大,保證會吸引過台灣field trip一萬百千倍,記住留意住「晉入大世界」喇~~
Day 5.2 – 台灣可以比車行既最高點@合歡山!
等左好耐,終於放行喇,我地好快就行入中橫公路,其實依條路係完全唔適合大旅遊車行架,條路極窄,下面就係無底深淵,真係好驚架 我地黎到依個位停左,睇唔知咩神樹,叫係碧綠神樹wo 就係我後面個棵喇… 之後就黎到我地成個旅程最好味既一餐喇!深山菜,好有田園風味架 D農家菜特別好食 叫做欣欣餐廳 黎到海拔咁高既地方,真係好凍,而家都有2XXX米了 拎左我最厚件衫出黎 食完野一路上上上,終於黎到最高了 合歡山莊 10.6度….698.1kPa,又高又凍…五月尾的台灣 同Lung Chan合照 咩都睇唔倒 之後就落山lu…搭左好耐好耐車,就到到台中既酒店喇,勁大,department真係有錢XD 之後一班人去行台中出名既逢甲夜市 逢甲夜市,其實都無咩特別jer,我鍾意台北既多d 掃街! 香港大學既field trip就係咁開心架喇,哈哈!又平又抵,我最後知道點解,就係department既原則係我地出幾多,佢地出幾多
Day 5.1 – 大魯閣國家公園,橫越中央山脈
今日已經係旅程既尾二一日,時間真係快過,今日我地會由花蓮,穿過海拔三千米既中央山脈,到達台中!其中經過既中橫公路,我地係要在大雨下前進,真係驚險非常. 首先我地係花蓮既酒店食左個超級麻麻既早餐先 第一站黎到長春祠,我都唔知依個祠有咩特別,可能係佢既地點特別掛 長春祠 依度環境都幾優美 我地走到祠下面既石頭上考察.見倒Chloritic Gneiss Gneissic Foliation 之後就沿住Canyon前進! 吊橋,不過唔比行上去,要預先book先得 依條都係 我其實去過台灣五次,只有一次去城市以外既地方,今次可以見倒台灣另外一面,感受不同既風景. 山上仲有另外一條吊橋架 我地沿住條車路一齊行,風景好比我之後去左在Rockies既Johnston Canyon,依個Canyon可賞性極高^.^ 加埋我個樣落去先 因為行車路好難起,所以有時要入隧道,係隧道入面,會有特別既地質發現! 就係水珠一滴~~鐘乳石就係咁形成架喇~~ 好多窿,地下水就係咁流出黎,但注意,water table一定比依d holes 低 好壯觀呢,依個就係Taroko Gorge 可以想象當時起路係幾難既事 行到差唔多喇 上番車繼續行既時侯,發現唔可以繼續行,因為…發現左依樣野…厚來佢係以下時間只會放行十分鐘,我地岩岩miss左個時間,唯有慢慢車上等…好彩司機播VCD比我地睇jer ^^ 下回再續‧‧‧


text:
古代殘忍至極之刑 - 腰斬
上次介紹包青天民間故事中關於三幅鍘刀嘅故事時,就講過呢種虛構刑罰係從腰斬之刑同斬頭混合構想出嚟,今次阿史就想講下腰斬之刑. 腰斬呢兩個字史友們成日都會聽到,但其實腰斬係一種古代殘忍至極嘅死刑.腰斬之刑...
史檔 14小時前
沂州港口即係今日邊個地方?
阿史之前介紹咗昔日被譽為世界第一大港泉州港,今次就想介紹一個叫沂州嘅地方.點解?因為响經典遊戲《大航海時代IV》當中,中國地區就有泉州,杭州,沂州同澳門呢四個港口. 今時今日嘅沂州,其實就係江蘇省嘅連雲...
史檔 2天前
中華第一古物 陳倉石鼓
繼續同史友們介紹我國嘅珍貴文物,如果問大家心目中排行第一嘅文物,可能大家心中都有唔同答案,但以下阿史要介紹嘅呢件就係唔少歷史學家都公認係「中華第一古物」,佢就係陳倉石鼓喇! 陳倉石鼓係一批比較特別嘅文...
史檔 3天前
包青天有尚方寶劍又純粹虛構?
上次介紹咗電視劇《包青天》啲鍘刀係虛構之後,今次阿史又想講另一樣包大人成日拎出嚟嘅寶物 - 尚方寶劍.不過,呢樣嘢同鍘刀一樣,又係虛構嘅. 阿史講嘅唔係尚方寶劍係虛構,而係包拯呢位宋官獲御賜尚方寶劍先至係...
史檔 4天前
泉州曾係「世界第一大港」?
早喺今年7月,曾經喺七百幾年前令意大利旅行家馬可波羅驚嘆嘅世界第一大港泉州就宣佈申選成功,成為我國第56個世界遺產.咁到底呢個「宋元中國的世界海洋商貿中心」有住一段點樣嘅歷史呢?阿史今次就同大家介紹下啦...
史檔 5天前


text:
后海灣
后海灣(Hau Hoi Wan),原寫後海灣,後海,係香港同深圳西面一大灣,因為近深圳,又叫做深圳灣(Shenzhen Bay或者Shum Chun Bay),而英國人叫佢做Deep Bay,所以又叫做深灣.后海灣原本寫做後海灣,因為佢係南頭後海,所以叫後海灣,而南頭嘅前海,亦都有前海灣,又叫大剷灣,向住伶仃洋.
名改
因爲后海灣有后字之故,啲人直覺同天后有關,而后海灣口西面,蛇口側邊嘅赤灣有赤灣天后廟,更加深有呢個聯想.之不過按地理計,后查實係後字減筆.有時舊地圖都有註後海灣.而查實呢,後海係同前海相對.後海喺南頭東岸,而前海喺南頭西岸.
地理改
后海灣三面畀地圍住,東係南頭半島,北係深圳,西係香港新界米埔,流浮山等地,西南方向通出伶仃洋,門口係深圳蛇口同香港嘅爛角嘴.后海灣,雖然三面有地環抱,可以泊船,但因有沙泥淤積,唔啱泊大船.而周圍地勢平坦,難以避風.
史改
英國向大清租借新界時,亦將成個后海灣租埋,而岸界係以水漲計,所以當時香港西界係當時新安縣岸邊.西界再響南頭半島南端,赤灣附近接條直綫落大嶼山大澳,做香港西海界.不過一九九七年七月一號之後,后海灣正式由香港同深圳各佔一份.
響中華人民共和國成立之後,因為有大量難民來香港,所以香港同中國大陸之間,來往受管制.而當時大陸生活環境唔係咁好,有連場政治運動,唔少人都坐船由后海灣偷渡來香港,響流浮山等地上岸.一九六七年香港左派暴動,有香港人響后海灣畀人擄返大陸.
交通改
后海灣有深圳灣公路大橋由香港鰲磡石通去南頭半島東角頭. 坐標: 22°30′N 113°58′E


text:
五四運動
五四運動係中華民國一次社會運動,1919年5月4號喺北洋政府治下嘅京兆地方發生.呢次運動包括以青年學生為主嘅學生運動,以及廣大市民同商人等基層同中層都有廣泛參與嘅社會運動.成個運動包括示威,遊行,請願,罷課,罷工同暴力對抗政府等多種形式.事件起因係,第一次世界大戰結束之後,喺巴黎和會,列強將德國喺山東嘅權益轉讓畀日本,即係山東問題.當時北洋政府唔能夠捍衛國家利益,協調失敗,引起國人極度不滿,從而上街遊行以及罷學,罷工,罷市表達不滿.當時最著名嘅口號之一係「外爭國權(對抗列強侵權),內除國賊(懲處媚日官員)」.卒之中國代表冇簽到《凡爾賽條約》.
廣義上來講,五四運動係一次影響深遠,規模龐大嘅文化運動,包括早前「新文化運動」,對中國近代嘅政治,社會,文化,思想影響極之大.台灣教科書將五四運動同新文化運動拉埋一齊講,兩者合埋叫「五四運動」.
背景[編輯]
新思想嘅傳播同埋白話文運動[編輯]
西方思想喺晚清,尤其係甲午戰爭(又叫「中日黃海大戰」)之後大量傳入中國,並對年輕一輩中產生咗影響,但係,喺民國初年呢種影響隨住《新青年》等刊物嘅發展以及白話文運動嘅推展,自由,反抗傳統權威等嘅思想,影響咗學生以及一般市民.
北京大學為首開始改革[編輯]
中國嘅教育制度喺清末嘅新政之中已經學習西方同埋日本嘅學制,到咗民初,高等教育獲得進一步嘅發展,喺北京大學校長蔡元培嘅領導下,引進咗開放嘅學風,提出「思想自由,相容並包」嘅辦學方針,李大釗,陳獨秀,章士釗,胡適,辜鴻銘(英國文學),劉師培,魯迅(周樹人,教中國小說史),錢玄同(教音韻學),吳梅(教戲曲史),劉半農(教新文學)等俾人請咗喺北大教書,同時培養學生獨立自主開放進步嘅思想同埋精神,呢種思想同埋精神成為咗五四運動嘅重要動力.
民初以來嘅反日以及國恥情緒[編輯]
1915年,日本提出二十一條,北洋政府喺5月9號,接納咗其中大多數嘅要求,呢啲原本日方要求保密嘅協定,俾新聞界知道咗,激起咗民族主義嘅情緒,令中國知識分子同埋民眾對於日本以及「賣國」嘅政府強烈不滿,被認為係國恥,同時亦引發唔少嘅反日活動,呢種情緒喺五四運動裏面進一步發展而發揮作用.1917年8月14號,北京政府向德國宣戰,成為咗第一次世界大戰嘅「參戰國」.1918年初,日本向段祺瑞控制嘅北京政府提供咗大量貸款,並且協助組建同埋裝備一支中國參戰軍,啲貸款重俾人用喺安福國會龐大嘅賄選開支.
9月,北京政府同日本交換關於向日本借款嘅公文,作為借款嘅交換條件之一,又交換咗關於山東問題嘅換文,主要嘅內容有:
北京政府喺換文入面,對日本嘅提議「欣然同意」,駐日公使章宗祥向日本政府親自遞交換文,後嚟俾北京學生打.中國對德宣戰,同日本一齊都係戰勝國,但係德國喺山東嘅權益就收唔返,反而俾日本擴大咗,呢一份換文就成為巴黎和會上日本強佔山東嘅藉口.
導火線[編輯]
1919年1月,第一次世界大戰戰勝國喺法國巴黎召開「和平會議」,喺會議上,中國政府代表提出廢除外國在華勢力範圍,撤退外國在華駐軍等七項希望,取消日本強加嘅「二十一條」及換文嘅陳述書,但被拒絕.巴黎和會冇當中國係戰勝國,決定將德國喺中國山東嘅權益轉交日本,只係歸還八國聯軍侵入北京時被德國掠走嘅天文儀器.北洋政府重準備喺呢條合約上簽字.消息傳到中國之後,北京學生群情激憤,學生,工商業者,教育界同好多愛國團體紛紛通電,斥責日本嘅無禮行徑,並要求中國政府堅持國家主權.喺呢種情況下,和會代表提出關於山東問題嘅說帖,要求歸還中國喺山東嘅德租界同埋膠濟鐵路主權,以及要求廢除《二十一條》等合法條件.但結果,英,美,法,日,意等國唔理中國民眾呼聲,終於喺4月30號簽訂《協約國和參戰各國對德和約》,即《梵爾賽條約》,仍然將德國喺山東嘅權益轉送日本.喺巴黎和會中,中國政府嘅外交失敗,直接引發中國民眾嘅強烈不滿,從而引發五四運動.


text:
P.S. 大家見唔見到我老婆同我個仔呢?
眾新聞呢篇專欄,我寫咗好耐,一嚟因爲之前一路都好忙,只能夠每日寫啲每日寫啲,真係龜速咁寫.
二嚟我寫嘅時候,係根據練乙錚先生嘅文章去做對照,所以未寫得出一個框架之前,我都分唔到第一篇出嚟.
「其實你又唔好咁悲觀.」
出咗稿,啱啱好我老婆又remind我呢樣嘢.
「其實你又唔好咁悲觀.」
今日星期日,我同我老婆,仔仔喺黑森林邊緣嘅葡萄田之間散步,佢就好堅決咁同我講.
其實我唔知道到底係我死好彩,定係性格使然,畀我搵到個德國人做老婆,仲可以嚟德國生活,做嘢.有時候真係覺得自己離開香港九千公里,同一堆本來同自己生活完全無可能有交集嘅人喺埋一齊,竟然又唔會有違和感,其實真係幾神奇.
好記得有一次做嘢,同四五個同事同老闆傾緊一個全新嘅Project,講緊點樣可以設計一部機器去剝蕉皮,由於我當時係負責lead住個Project嘅主要人物,所以其實個討論好多時候都係我做moderation.
我好記得當時完咗個討論之後,我行出咗個Meeting room,又係笑咗好耐.
係好開心,好幸福嗰種笑.
一個香港人,去到德國一間細得嚟,但喺行業有一個領導地位嘅德國公司,用德文lead住四五個德國人認真咁討論點樣用機器剝蕉…
頂,其實做到呢個境界,真係夫復何求.
複雜的人際關係
上堂嘅時候,我成日笑我自己係毒撚,雖然係講笑,但係其實背後真係有根據.
我自己真係無能力處理啲有關人際關係嘅複雜問題,真係無,係近乎零…
由我開始喺德國做嘢嘅第一日開始,我自己從來無思考過自己要點樣處理同同事嘅關係,我做工程呢行,其實啲嘢都幾實在,所以我知道自己某啲位係因爲呢種能力缺失,爲自己帶嚟咗啲麻煩,但係其實都無特別思考到底要點「改善」.
做返自己,實事求是,直接坦蕩,永遠唔玩小圈子,講人壞話.
依家返到去一開始我老婆同我講嗰句嘢,佢話我唔好咁悲觀,其實就係講呢樣嘢.
我記得有一次我因爲完全盲目信任一個人,所以差啲有啲錢銀上嘅損失,銀碼唔夠一萬港紙,其實唔算多,但係我就好懊惱,呢個唔係銀碼嘅問題,而係覺得自己點解咁天真.我同我老婆講,話我有啲嬲,之後唔可以咁容易信人.
佢語氣幾重,我以爲佢想鬧我傻仔俾人呃,但係唔係,佢話:「係,你畀人呃,但係爲咗幾千蚊,你懊惱成日,以後見到人都唔信任人,成日要計算人地會唔會呃你,值得咩?呃你嘅人,一百個入面得個一個半個,因爲呢啲人改變自己開放直接嘅一面,你就真係畀你自己呃咗.唔好理佢啦,訓覺啦!」
我老豆成日話啲德國人唔夠香港人醒目,係,但係我覺得唔醒目有唔醒目嘅好.
希望與失望;期盼與擔憂
對於香港會點走落去,我自己點走落去,我自己嘅感覺成日都會起起伏伏,你睇我呢篇專欄,其實都知道,我既有希望,亦有失望,既有期盼,又有擔憂.
近來又遇上啲有關人事關係嘅問題,但我又同我老婆講,「唉,我諗我都係唔太適合同香港人合作.」
唔好講笑,我同德國人一齊做嘢,真係未試過有問題.
但係佢都係同我講:「其實你又唔好咁悲觀.」佢啱,其實都總有幾個香港人我同佢地一齊做嘢都做得幾開心.
多得佢,我接受到自己不善同人合作嘅一面.我諗我唔需要樂觀悲觀,專注返自己做到啲咩就可以.
人生路上,總有起伏,既非冷水,也非溫泉.要時刻提醒自己,一定要忠於自我.
可能呢個就叫「棱角分明」掛.
延伸閱讀:
此為石賈墨之原創文章,轉載前請事先徵求授權並註明出處 www.stegermatt.de
想知多啲有關課程嘅資料?即刻Click入嚟呢到睇下啦!
歡迎隨時聯絡我了解更多
WhatsApp: +4917695274920
Signal: +4917695274920
Telegram: @Stegermatt


text:
「雨傘」
其實我唔係太明一把遮點解會係一件武器?唔通我哋係黃飛鴻?又或者百佳黃老太?如果係咁,以後落雨帶遮同帶槍係咪無分別?咁我相信啲警察將會好忙,因為次次打風落雨都要逐個市民去查吓!因為個個帶攻擊性武器出街.我建議大家以後要好似細細個嘅時候咁,著雨褸返工放工!真係超荒謬!可以講得出口先好嘢.即係咁,如果你唔係暴力去搶,起勢咁衝埋去同一定要攻擊到啲平民嘅話又點會整親呢?
「眼鏡」
一副地盤工人嘅眼鏡係前線嘅戰友一定有嘅裝備,嚟個眼鏡十分特別,勁個叮噹啲法寶!唔係佢功能上面好勁,而係唔知點解啲警察好鐘意佢,永遠樸埋去「抆甩」佢,又或者係佢哋後面特擊,「扯甩」佢.不如我哋俾佢帶我哋嗰啲眼鏡,然後我哋會俾啲眼鏡呼喚去抆甩佢然後再用啲「胡椒噴霧」對準佢哋隻眼噴落去!啲有牌爛仔認真便態,一個「膠」眼鏡唔同又會整都你?郁啲都嗌晒救命.唔通咁都算暴力?盲咗係唔係可以告佢哋先?
「雙手」
嚟個仲好笑!如果舉高咗雙手,我想問吓咁點可以用把遮去攻擊你呢?唔通把遮曉 90 度直指啲警察?又變多咗件叮噹法寶?唔通就係「神奇羅蘭遮」?咁投降係暴力嘅話,我建議大家以後唔好去打排球啦!因為欄網係要舉行晒對手,唔係失分輸波就無謂啦,而且舉起對手係非常暴力嘅行為嘛!所以唔好以身犯險,最多用雙手掩住重要部位好啦!真係癡癡地線...


text:
同男朋友係八月尾試第一次 有帶套 全程都冇除落黎 冇插到盡 佢話佢係感覺到要射嘅時候就攞咗出黎
其實係咪冇機會有?
因為我呢排都易頭暈 同有少少腹痛
但係就冇想嘔同其他徵兆 係咪純粹係未嚟M 唔關有咗事?
同男朋友係八月尾試第一次 有帶套 全程都冇除落黎 冇插到盡 佢話佢係感覺到要射嘅時候就攞咗出黎
hello 你好啊 ,如果你同伴侶都有全程都有正確使用安全套,射精嘅時候喺冇內射嘅話,其實懷孕嘅風險不大~都想問問親密行為完結後,你地有冇再檢查安全套有冇破損?如果以往冇未試過呢個習慣嘅話,都可以喺下一次親密行為後檢查一下,令自已更加安心.檢查嘅方法喺將安全套除落嚟之後,注水入去,如果當中冇漏水嘅話就代表冇破損~
而你提到頭暈/ 腹痛其實可以有好多唔同嘅原因導致,例如未嚟經期嘅先兆,真喺意外懷孕嘅先兆,近期生活或飲食習慣嘅轉變,情緒持續擔心同焦慮等等.都想同你解釋,經期受好多唔同因素影響,例如情緒波動,近期服用嘅藥物(例如抗生素),荷爾蒙變化都有機會影響經期.所以就算以往嘅經期準時,都唔代表嚟緊嘅經期準時.經期嘅日子都有機會唔穩定同浮動.所以未嚟經期,都可以喺好多因素下影響嘅結果,未必因為懷孕.但喺如果經期已經距離上一次週期比較長嘅時間,就需要去睇下醫生,了解身體狀況.
單靠病徵都好難確實地判斷身體狀況,所以如果想俾肯定嘅答案自己,都可以考慮驗孕.性行為發生後7日驗孕可以得出初步結果,11日驗孕可以得出準確同可靠嘅結果.所以如果你喺8月尾進行第一次性行為,其實依家驗孕就可以得出準確可靠嘅結果 .當中嘅原理喺透過檢測尿液中嘅HCG(人絨毛膜促性腺激素)含量嚟判斷有無懷孕,因為只有受精卵成功著床嘅女性身體先會會開始分泌HCG,通常著床時間就會係6-9日,咁通常7日就會有初步嘅結果,11日嘅時候受精卵已經完全著床成功,體內嘅HCG分泌亦都足夠檢驗出有無懷孕架啦.希望可以幫到你啦~
其實機會率係咪好微?
(本身自己身體都易暈)
正如我哋之前所解釋,只要你哋全程都有正確咁使用安全套,安全套冇穿冇漏,咁懷孕風險係好低微嘅.我哋亦都有建議過,如果你真係好擔心嘅,與其估估下令到自己擔憂,不如真係驗孕,可能你親眼見到個結果會安心啲.同埋你所講嘅徵狀都不足以作為懷孕嘅徵狀,因為懷孕會有咩身體變化其實每人都唔同,有啲人可能有明顯不適,有啲人可能成個懷孕過程都無咩特別症狀.所以,唔能夠單憑你所講嘅徵狀去判斷自己有冇懷孕.
你有呢個擔憂係咪因為月經比平時平均嘅情況遲咗?其實月經會受好多唔同因素影響嘅,例如荷爾蒙分泌,飲食,作息,藥物等等.所以每人每次月經嘅狀況都可能會唔同.如果你呢排情緒壓力比較大,或者有食過藥打過疫苗,或者休息得唔好,其實都有機會導致月經同平時相比有啲唔同嘅.不過如果連續幾個月經週期你嘅月經情況都好浮動,有好明顯嘅變化,你都可以考慮睇醫生,檢查下有冇啲特別原因令身體有呢個狀況.
至於易暈呢樣嘢,如果對你嘅生活有影響嘅話,其實都不妨去搵醫生檢查下,睇下有冇一啲病理性嘅原因導致呢容易暈呀.


text:
「大學」
點解要去教書,無他嘅,因為覺得凡事都要從教育開始.以前就話香港好少人做數據分析,而且無乜嘢地方有培訓課程.所以當香港某間大學邀請我去教書嘅時候我二話不說咁答應咗!不知不覺已經踏入第五年,而當然希望可以提高下一代對數據分析嘅興趣.最希望嘅就當然係我啲學生可以將我所教嘅嘢,用係每一日嘅工作入面,讓更多人了解數據嘅重要性!
「教書」
其實我唔係唔係已經轉咗行呢?好似而家教書先係正職咁樣.老實講教書係為咗希望更多人了解數據分析,而今次真係多謝前輩推薦我比呢個朋友同機構.今次同以往唔同嘅地方在於大部份嘅人都應該係已經出咗嚟做嘢,而且想加深數碼營銷嘅知識.與此同時,大部份嘅講師都係大有來頭,真係感激有咁嘅機會去分享更多數據分析嘅知識.當然自己亦有好多進步嘅空間啦,希望各位多多指教!
「培訓」
除咗係大學同一啲機構做客席講師之外,當然今年自己公司都有另一個重大嘅方向就係培訓!雖然坊間有好多唔同嘅地方都或者會講數據分析,但係一個有系統性嘅培訓好似就仲未有.好多時客戶或者身邊嘅朋友都會問我點樣入行,同係邊度有得讀關於數據分析嘅課程.講真香港都淨係見過一兩個地方講啲好皮毛嘅課程,所以希望公司今年可以提供更多同數據有關嘅課程俾大家!


text:
好多時候聽人話上場郁得唔夠快,
有啲人話要練核心肌群穩定個跑步動作,(喺佢哋眼中咩人都要練核心肌群) 又有啲人話要跑下沙灘先會郁得快,仲有啲死命做agility ladder,不過,其實有冇分析過自己因為咩跑得咁慢?其實敏捷度喺一個看似好基本,不過又唔喺一兩個factor講得哂嘅嘅能力,可以喺基本肌力,硬度,身體唔平衡等都會有影響,所以想認真練嘅話,應該做測試再對症下藥.
不過,話明基礎班,緊喺有啲基本嘢可以自己做下嘅!
我會大致分為幾步,大家可以逐步逐步去練下,慢慢加強就會有進步啦!
第一步(學習動作階段):方向改變
基礎到冇得再基礎,要轉向首先要有唔同方向跑步,並且能夠做到減速轉向,可以向前跑過雪糕筒再向後跑,
或者向左跑蹺過物件向右跑.
第二步(訓練動作階段):加強距離/次數
做好上面轉向,可以將訓練量加大,上面跑2-3次,到而家跑4-5次,或者之前跑5米,而家可以去到15米咁.
第三步(強化動作階段):增加衝刺力
運動之前訓練模式,但要更加強調「速度」,同埋切合你所做嘅運動動作,好似打欖球嘅同打排球需要嘅都唔同啦,喺咪?
第四步(應用技術階段):增加外在阻力
第四步要加入外來阻力(藥球,啞鈴等),以籃球為例,而家當你跑到特定位置,要由訓練員傳藥球,再變向加速,或者由訓練員以手勢話你知衝刺方向,咁就同真實環境好似啦!
今日就到呢度,拜!


text:
Read full review
2019-04-09 16 views
唔知點解好想食牛,一定要食到靚牛所以頂住呢一個信念去左禾牛薈火煱館打邊爐.打邊爐除左一盤靚牛之外就梗係唔可以少咗出色嘅湯底,今日揀咗個鴛鴦湯底-台式麻辣同椰子雞,一紅一白任君選擇.重頭戲揀咗至尊本地手切肥牛頸脊位,靚牛就係靚牛,個雪花同普通牛簡直係一個天同一個地,淥一淥見到由鮮紅變粉紅鼓油都唔洗點啦,一入口個陣牛味油香味,二話不說即時淥多件啦,仲等!炸午餐肉同麻辣湯底係絕配,識食嘅話一個屈尾十黎番個麻辣公仔麵,加埋湯底入面既凍豆腐同鴨血,一個字爽.炸魚皮,響鈴,老友鬼鬼又係同麻辣湯冇得輸既配搭,脆得黎又瞬間吸收左湯汁既味道.食左咁多濃味野,飲番杯菊花茶,平衡番個味蕾最後送上既牛奶布甸同椰子大菜糕為呢餐完美作結
所以頂住呢一個信念去左禾牛薈火煱館打邊爐.
打邊爐除左一盤靚牛之外就梗係唔可以少咗出色嘅湯底,今日揀咗個鴛鴦湯底-台式麻辣同椰子雞,一紅一白任君選擇.
4 views
0 likes
0 comments
重頭戲揀咗至尊本地手切肥牛頸脊位,靚牛就係靚牛,個雪花同普通牛簡直係一個天同一個地,淥一淥見到由鮮紅變粉紅鼓油都唔洗點啦,一入口個陣牛味油香味,二話不說即時淥多件啦,仲等!
5 views
0 likes
0 comments
炸午餐肉同麻辣湯底係絕配,識食嘅話一個屈尾十黎番個麻辣公仔麵,加埋湯底入面既凍豆腐同鴨血,一個字爽.
5 views
0 likes
0 comments
炸魚皮,響鈴,老友鬼鬼又係同麻辣湯冇得輸既配搭,脆得黎又瞬間吸收左湯汁既味道.
0 views
0 likes
0 comments
1 views
0 likes
0 comments
2 views
0 likes
0 comments
食左咁多濃味野,飲番杯菊花茶,平衡番個味蕾
最後送上既牛奶布甸同椰子大菜糕為呢餐完美作結
5 views
0 likes
0 comments
Post


text:
「老麥」
我都幾相信好多人同我一樣都鍾意食麥當勞哋嘅麥樂雞.唔知由幾時開始,一唔知食啲乜嘢嘅時候就會自自然然叫咗麥樂雞.不過係香港嘅麥樂雞只有六件同九件兩個選擇.仲記得以前係澳洲返夜班嘅時候,因為放工已經係十點打後,要醫肚嘅話都無乜選擇,所以麥當勞係其中一個選擇.而通常我一叫就叫二十件麥樂雞!係呀,澳洲係有二十件麥樂雞嗌㗎!不過相信依家自己未必一個人食得晒.
「十蚊」
你今日有無去麥當勞買十蚊一盒九件麥樂雞呢?係呀,十蚊一盒呀!其實之前麥當勞都有推出過相同嘅優惠,不過今次自己都有去買咗三盒返屋企.梗係啦,唔好執輸嘛!當然無諗過咁多人去買,真係《雞,全部都係雞,全部都係雞,全部都係雞,全部都係雞》,而我最多見到有人一買就買十盒,即係九十件雞,認真誇張!當然你亦都會見到平時用嚟炸薯條部機都用咗嚟炸麥樂雞!
「誇張」
其實今日啲人都真係好誇張,真係好似前從來無食過麥樂雞咁.好多麥當勞都排晒長龍,而好多人都住起碼買兩盒麥樂雞.不過除咗今日嘅優惠之外,其實之後麥當勞都有其他嘅十蚊優惠,唔知之後會唔會好似今日咁誇張.講真依家十蚊可以買到啲乜嘢?聽日十蚊可以買到兩個漢堡包,基本上等於買一送一.唔知聽日又會唔會有咁多人排隊呢?不過今日我都係因為個十蚊優惠係麥樂雞我先至去買!
Also published on Medium.


text:
呢個世代大家番工都咁唔得閒,就唔會好似學生時代咁,閒閒地識晒一個年級咁多嘅人㗎啦!番工已經咁攰,冇精神出街認識新朋友仔點算好?網上近年就興起左好多唔同嘅交友App,為忙碌又寂寞嘅都市人量身打造.而交友App就好似現實世界,上面咩人都有㗎,好多人喺現實世界過得唔如意,就會上交友平台到尋找快樂.身為都市人嘅你,唔多唔少都會有幾個交友Apps傍身,就算冇玩,都會喺某個時刻有想download嘅衝動.今日就等DailyView講你聽,香港人十大想download交友Apps嘅moment啦!
DV小教室:網路溫度計透過《KEYPO大數據關鍵引擎》,觀測,爬梳港澳地區近萬個網站,頻道,其中包括新聞頻道,各大討論區,FB,IG以及Blog,從中取得資料樣本數,並以AI語意程式作數據分析.「網路熱度」為主題項目相關的網路posts和comments ,數值愈大代表主題項目的討論度愈高.
大家都深知都市人有幾忙碌,日日收工咁攰都只係想快啲番屋企休息.但係每日來回屋企同公司,無咩可能會認識到新朋友㗎喎.而交喺友App上面只要你想,你可以認識任何人,係不分職業,國界同性別年齡!好多人都係抱住真心認識新朋友嘅心去玩交友App,運氣好嘅你好可能會喺上面遇到啱傾嘅新朋友㗎!
交友App上面正常人唔少,但怪人都非常多.遇到狗公嘅機率係高過現實生活好多!咁高機率遇到狗公嘅情況下,有唔少人就會生出獵奇嘅心,生活咁悶,難得遇到一個奇怪人,就同你玩吓啦!有人玩交友App就係專門想搵奇怪嘅人(俗稱狗公)嚟切磋較量一下,睇吓係你玩我,定係我玩你?
所謂人有本能,正常人嘅身心靈都係需要另一個人嘅交流互動,喺交友App上面就有好多尋求呢種慰藉嘅人,大家各取所需.無論係心靈上定係身體上,自己一個生活喺都市耐咗,不免都會有點寂寞.呢個時候交友App就可以擔負一個尋求同路人嘅功能,無論妳想尋求邊方面嘅交流,都可以嘗試喺呢到搵吓!
交友App愈嚟愈普及,身邊一定都會有唔少朋友係使用者.好嘢梗係多人用,多人推薦.當身邊個個朋友使用交友App嘅體驗都好好,你會唔會有小小心郁想嘗試一吓呢個新穎嘅識朋友渠道?有網民講到,有朋友喺交友App上面結識左共度一生嘅伴侶,強力推薦佢試吓用呢個交友App,包保令佢對網路交友有番信心!
你有無留意到,交友Apps廣告喺好多地方都有?無論喺Youtube定喺Facebook都有好多交友軟件嘅身影.影片廣告入面,男女主角嗰種對關係嘅期待同埋不安,令到睇到廣告影片嘅你心有戚戚焉,有幾耐無試過呢種小鹿亂碰嘅感覺?交友軟件嘅營銷手法一日比一日吸引,好似喺到問緊你,你要等幾時先要進入呢個充滿可能性嘅世界?
你老死同你講佢喺交友App上面識到個新女朋友,隔離屋阿明下個月會同網上認識嘅女朋友結婚……咁多成功例子,正正就係呢個方法work嘅鐵證!你又猶豫緊啲咩?快啲行動喇!當身邊每個朋友都用緊交友App,又幾乎個個朋友都成功得到佢期望嘅一段關係,無論係友誼定愛情,你都一定想試吓呢種成功感!
好多交友App都係為單身男女設計,對於單身太耐嘅男男女女嚟講,寂寞總係最難耐.好多人玩交友App都係渴望可以有一段穩定關係,想再嘗試一下拍拖嘅甜蜜.喺一個高壓城市入面,如果有個人可以同你分擔生活大小煩惱,實係一件好美好嘅事情,「想拍拖」呢個原因都係好多人嘗試交友App嘅一大原因.
生活日日番工放工,好容易就會變得日日重複,毫無新意,呢個時候就需要小小新鮮感調劑吓身心.新鮮感邊度搵?網路就係好好嘅工具,喺網上如果認識到有趣嘅人,延伸到現實生活入面,促成一段新鮮,刺激嘅關係,好多人都係抱住呢個期望去玩交友App,渴望喺生活上擁有特別嘅體驗!
你無聊嘅時候會想做啲咩?當網路嘅另一端有另一個人都一樣無聊,你哋遇到對方就係一個最好嘅安排.無聊時候上吓網同人傾吓偈,消磨吓時間都係好多人想玩交友App嘅一大原因.皆因日常生活大家都有大家忙,上網識吓人,可以打發到無聊嘅時間,又有可能結識到一個新朋友,何樂而不為?
人喺脆弱嘅時候最需要安慰,歌仔都有唱「戀愛大過天」,當天塌下來嘅時候,自不然會想得到一啲安慰.但唔想麻煩到朋友屋企人?同陌生人傾訴就係呢個時候最好嘅方法,既唔使擔心阻到人,又可以喺茫茫網路世界入面得到小小安慰,好多人玩交友App其實都唔係有咩特別目的,只係需要一個樹窿!
分析說明:
本研究資料由《KEYPO大數據關鍵引擎》提供,分析時間範圍為2018年10月03日至2019年10月04日.
網路大數據系統觀測港澳地區上萬個網站頻道,包括新聞頻道,Facebook,Instagram及各大討論區,BLOG等,針對討論『下載交友apps』相關文本進行分析,並根據網友就該議題之討論,作為本分析依據.
本文分析之結果,非參考投票,民調,網路問卷等資料,名次僅代表網路討論熱度大小,不代表網友正負評價.
「加入香港網路溫度計Fan Page睇睇網民嘅花生係乜嘢?」>>>
DailyView曰:
網路世界比現實世界精彩!


text:
25 DECEMBER 2013(WED)
之前都冇乜點PLAN聖誕節當日去邊,正當我仲諗去邊玩時,大肥豬就話難得今日天氣唔太凍又有太陽,我地張海洋公園全年証又可以入場,雖然都預左今日會好多人,去感受吓聖誕氣氛,所以就入海洋公園行一轉啦~
我冇預計錯誤,今日真係勁多人,除左好多內地人之後,原來今日有某銀行包左夜場,所以成個海洋公園都係人.不過,雖然係多人,我地又唔玩機動遊戲,加上都只係打算入嚟行吓,所以都唔影響我地.
一入場小小豬例必睇一陣噴水池~
路過聖誕樹下,原來有合唱團表演唱聖誕歌,所以我地去聽吓啦~
小小豬真係好鐘意聽歌,佢坐定定又好留心咁聽呀~
聽完歌就當然要係聖誕樹旁影相啦~
不得不讚吓幫我地影相嗰位工作人員,佢好專業咁幫我地引小小豬,仲主動影左好幾張相,仲要係唔同角度,佢真係我搵咁多個影相嘅工作人員中最好嘅一個呀!
之後我地就搭火車上山,因為小小豬見完上次啲攡位遊戲之後成日都話好想再玩,所以今次我地又再玩啦!不過,其實啲攡位遊戲又真係幾貴,每一個GAMR都要$50,仲要唔易中,所以玩都有少少肉赤.大肥豬話今日係聖誕咪玩吓,話唔定可以中一個做聖誕禮物.
就係咁我地先嚟玩拋波波~
再玩拍青蛙~
當然...一向玩遊戲唔叻嘅我地係唔中禮物.不過,見小小豬玩得咁開心都OK啦!
我地就周圍行,影吓啲聖誕佈置啦~
原本都想去睇海獅表演,不過都實在太多人,都係唔排隊啦,留返下次唔係節日先入場去睇啦!
去搭纜車落返山啦~
例必玩吓賣生果同上電車~
玩左一陣,我地就去醫肚,之後再去聖誕樹下聽合唱團唱歌呀!
最後一個活動,聖誕節當然係要同聖誕老人影相啦~
原本想去睇嗰個聖誕馬戲SHOW,正當我地準備行去睇吓場次時,嗰位職員建議我地依家開始排隊,但當時離表演時間仲有成四十五分鐘.雖然都好想俾小小豬睇吓馬戲表演,不過要排咁耐又真係怕怕,所以最段我地都係冇睇到,同聖誕馬戲SHOW冇緣份了!
可能有包夜場關係,所以越晏越多人,所以我地都走啦!
下次入嚟再玩過啦!


text:
「大戰」
無論你係唔係熱愛足球,甚至乎你對足球毫無興趣,但係只要你係香港人嘅話,相信你琴晚都會支持香港足球隊.雖然再一次面對中國國家隊,係世界排名同實力上好似有啲距離,賽前更有好多人覺得香港隊會輸.但係經過上輪嘅比賽,其實已經證明咗香港隊係有一定嘅實力.而且今次返到嚟香港主場,當然氣勢就更加唔同啦.雖然係世界盃外圍賽,但係大家都希望香港可以有機會出線!
「球迷」
雖然場比賽最後係和波,但係今場對中國隊嘅比賽,香港隊再唔淨係死守就算,有好多次其實係由機會入到波.最開心嘅係除咗港隊力保不失之外,就係一班超級可愛嘅球迷!佢哋真係創意無限,你話唔俾噓國歌咩,咁佢哋咪印出嚟囉,真係話之你!而且我相信不論係場外定係場內嘅香港人都係一條心咁支持港隊!贏唔贏波唔係重點,而係香港始終係香港,廣東話粗口係香港嘅特色!
「特首」
除咗港隊之外,另一個焦點就落咗係我哋所謂嘅嗰位特首.佢竟然講得出係馬尼拉上唔到網,睇唔到個比賽!不過轉過頭財爺就上載咗佢係馬尼拉睇直播.咪玩啦!今時今日嘅科技我相信你係太空都應該睇到直播.我真係相信梁特首一定唔係香港人,就連講句支持香港隊都無,係唔係怕得罪阿爺?真係有無搞錯,仲話係香港嘅特首.正如沈旭暉所講「那些連撐港隊也不敢的人,不如不做香港人算了」.
Also published on Medium.


text:
統帥伯麥同埋全權公使義律謹喺依份公告同香港島上嘅住民啟示,喺天朝同不列顛嘅雙方朝廷特派官員明確公開同意下,個島依家已經成為英吉利女皇嘅領土一部份;而喺個到住嘅土生土長人士必須要明白,佢地依家係英吉利女皇嘅臣民,佢地必須向陛下同埋陛下嘅官員履行義務同服從.
奉女皇陛下嘅恩名,啲住民茲此獲承諾受保護抵抗所有類型嘅敵人;而且,佢地另外獲保證可以自由咁進行佢地嘅宗教儀式,典禮同社會風俗;亦可享用合法獲得嘅私有財產同得益.喺女皇陛下再落諭旨之前,喺不列顛裁判官嘅監督底下,佢地將會受各村嘅長老以中華律例,風俗同慣例來管治(任何類型嘅酷刑除外);而且,為咗公義得到完整彰顯,任何人士有針對英吉利人或者外國人鐘意作惡或者不義行徑嘅投訴,都可以暗中向最就近嘅官員禀報.
為咗商貿而到訪香港港口嘅中華船隻同商人,奉英吉利女皇嘅名義,都茲此可獲豁免繳納任何收費或稅金畀不列顛政府.政府嘅指示會再透過公告不時發佈;而所有村長都需要負責確保指令得以妥當遵守同跟從.
用公職印鑑喺一八四一年二月嘅第一日發佈.[註 1]
- ↑ 雖然份公告本身係寫1841年2月1號發表,但其實係1841年1月30號發表.參考資料擺喺「Discussion」到.


text:
Photo by Andrew Ly on Unsplash
學結他常見嘅卡關位(5-7)
如果你已經克服《初學結他常見的卡關位(1-4)》提過既四個難關,恭喜你,你已經脫離新手初學者嘅階段!睇返呢四個關於技術原因而卡難嘅解決方法.今次就黎到中篇,會傾下一啲進階啲既初學者所面對嘅問題.
Photo by Jeswin Thomas on Unsplash
樂理好難啊!|結他學齡:半年
Photo by Jeswin Thomas on Unsplash
你知道樂理很重要,但又好怕去學,覺得又麻煩又悶好似無乜用咁? 但無學樂理,你彈嘅只係結他;學左樂理,先算係玩音樂嘅開始!你有無咁嘅經驗?剛背完譜一個月後,只記得一半,三個月後就完全忘記啦.這情況好似背書一樣,無理解過句子嘅意思,當然會背得痛苦.樂理,其實係音樂上嘅文法同語法,無注意樂理,又點彈出好東西呢?所以,我地既課程會隨着學生的技術既進度加入所需要嘅樂理知識,目的是令到每個學生最終都有能力編到有質素嘅結他Fingerstyle.你想唔想有一日可以唔洗睇譜彈奏?想唔想試下編一首自己鐘意,坊間又無譜既歌?如果想,就要好好對待樂理.
Photo by marianne bos on Unsplash
我仲有咩可以學?|結他學齡:九個月
基本技巧,已經練得唔錯,拎到份樂譜可以彈得似模似樣,但係可能會有種空虛感,呢種空虛可能係缺乏清晰嘅學習方向.音樂,甚至結他都係一個好大嘅世界,一定有更多技術和知識你可以學.要有心理準備,你投入嘅時間和努力會比之前更多,但亦會得到更大嘅滿足感!!
你有兩個大方向可以去學習.
一,樂理:音程,大小調,五度圈,和弦理論,其他音樂風格等.學習樂理同時,其實都訓練你耳朵和對音樂嘅敏感度.練耳由拍子開始,拍子>旋律>音程>和弦等,全都離不開對樂理嘅認識.在結他上應用樂理嘅知識,例如:音程係結他上係點表達嘅,不同調嘅旋律會在哪裡找到,一啲特別嘅和弦進行套用在不同調上可以點彈,如何為和弦增加extension等.
二,你可以向更高深嘅技術發展.percussion技巧,可以係彈奏和弦和旋律嘅同時,加入㪣擊節奏.同一支樂器可以同時做到Percussion和彈奏效果,只有木結他可以做到,亦係木結他近二十年來最多人研究嘅技巧.可以多學習幾位出名嘅木結他手包括Andy Mckey,押尾光太朗,松井祐貴,鄭晟河等Percussion結他嘅好手.
覺得支結他唔好聽!|結他學齡:一年
好既技術同好既結他比,一定係追求好既技術優先.但係有一支唔好聽嘅結他,你每天嘅練習係磨練;好聽嘅結他,你每天嘅練習就係享受.所以對自己好少少,買一支好㩒,又鐘意既結他,都係一種好既動力黎架.而且你係結他上面嘅投資其實係同你要學好結他嘅決心係成正比嘅,想像下如果你未來五年都會每日彈結他,你當然想佢音色好啦,如果當結他係你終身伴侣,就更加不用多講.而跟據哈利店長報告,我地嘅學生係買結他嘅時候會比坊間嘅客人預算會較高,第一當然係因為佢地既決心.第二就係因為一支音色好嘅結他會誠實地反映你嘅功力,音色既掌控,有無多餘嘅動作發出怪聲.好嘅結他就可以如實反映呢d細節,對你嘅技術會有好大嘅提升!
結他=伴侣|揀一支最配合你嘅好結他
好嘅結他首先要有良好嘅共鳴
木結他結構有三個等級,分別係全夾板,面單(solid top)和全單(full solid)結他.當中,全單板結他嘅共鳴係最好嘅.但唔代表全單板共鳴,就一定比面單結他好,經過精確調音嘅面單結他,會比無好好調音嘅全單結他音質來得更好.由音量,延音長度,聲音分離度等可以判斷結他嘅共鳴.有足夠嘅共鳴,就可以發揮木材原本嘅聲音.有啲木材會比較puchy,例如:cocobolo,pauduk,較柔和嘅有rosewood,walnut,聲音更清澈.結他嘅聲音,就好似唔同嘅個性,要配合你自己嘅個性,使用習慣.擁有一支心愛嘅結他,絕對會增加你每天練習嘅動力!
Photo by Daria Shevtsova from Pexels
今次就講埋一啲進階初學者會面對嘅難關,其實學結他卡關位都講得7788啦,「吓!?中篇咋喎?咁快講完,小編趕收工啊?!」um...我諗如果你已經解決咗以上既難關,已經證明咗結他對你黎講一定好重要,你需要嘅係時間嘅沉澱同磨練,小編都係努力中,就唔俾更多意見啦.而下篇會提到一啲屬於心態同個人原因嘅難關,純屬分享,我地下一篇再見.


text:
盛傳葉念琛令万刀甲同肥屎塔10年感情一朝喪係真係假我唔知,但佢令我嘅第一次變成一夜情就珍珠冇咁真……
那些年YR3,雖然中學開始已經係學校風頭躉,田徑籃球羽毛球校隊,亦係學生組織活躍份子,加上野雞中學會考有10分8分已經成為高材生,但少不更事懶有型死唔怕拖,入到大學YR1之後先發現自己何等渺小.雖則中間都有拍下拖,但唔係耶子就係散到唔散果隻,連TB都拍過係冇搞過嘢,萬念俱灰嘅我喺偶然機會下喺xanga(太年輕唔知xanga係乜請自行google)認識一個女仔,期間私下交換電話都有send下msg傾下電話,一直都覺得有發展空間,直到約3個月後有一晚佢打嚟話唱緊K,叫我陪佢食宵夜,小弟不虞有詐帶住清白之驅(無套)出去,點知一到旺中第一次見面,佢就捉住我一路車到上的士,然後車到返佢屋企樓下,之後就有甜嘢了……
雖然唔係甜故但為咗增加讀者對故事嘅立體感,先簡單形容下果個女仔,矮,有身材,皮膚偏黑,運動型,類似係早前話肥咗嘅鄭融(連佢都唔識就幫大家唔到,你當係下西洋果個啦)不過身材好好多.姑且叫佢做Stephanie先.
一上到佢屋企二話不說攬攬錫錫攬上床,呢啲對我嚟講架輕就熟,手勢亦曾經得到讚賞,Stephanie亦回敬用口服侍下.
話說回頭,之前雖然拍過拖未搞過嘢但摸摸摷摷總會有,其實佢哋都有試過含,不過以前嘅對手係耶子同TB,前者唔識以為輕吻下小小弟就會HIGH,後者直頭CHOK兩CHOK之後問我得未,但Stephanie唔同,一開始已經交足戲,又聞又索似足AV情節,然後就展開扣人心弦嘅一幕,成支吹!小弟做咗23年人第一次以第一身視角睇到呢個情景,不過始終黑媽媽睇得唔夠清楚.
其實Stephanie外國留過學,亦見佢xanga有唔少同鬼仔親密合照,但估唔到佢經驗豐富到如此地步,交足功課嘅Stephanie,我亦難忘佢一路含一路望住我講:「好大呀~~~」
唔知係咪因為太緊張定環境太黑,我慢慢習慣佢果種力度同速度,Stephanie發現我開始冇咗果種歡愉嘅樣,反主為客自動瞓低,然後話好熱,轉眼間就將bra由面衫抽出;自小是巨乳控嘅我見到眼前巨物又開始有性趣,車完一輪後Stephanie亦主動脫低咗佢最後防線,但呢個時候我發現有樣好重要嘅嘢冇做,唯有尷尷尬尬地話:「我冇準備」.
好在呢個時候Stephanie一個轉身就拎咗盒家庭裝出嚟,話係上手男友用淨,講真果一刻就算你拎保鮮紙出嚟我都照用,但我進入前並無禮尚往來用口回禮,原因係環境太暗,同埋作為一個青頭見到光脫脫嘅小妹,確係唔知從何落口,用手撫弄咗一輪之後就長驅直進.
1分鐘……可能2分鐘,宣告投降,原本諗住扮嘢話漏咗少少可以繼續,點知比Stephanie發現,亦令我知道原來呢樣係冇得呃的,又學多樣嘢,好在當年後生長做長有,隨即換套展開第二輪激戰,今次比較好少少,但其實都係10分鐘左右,亦因為太緊張,唔太記得有冇換到位,依稀記得我試過瞓低,又試過狗仔,最後當然要做返AV劇情嘅「埋單」傳教士.
事後我同佢講我太耐冇做,又因為佢太正所以做咗超音鼠,Stephanie冇嫌棄仲錫咗我一啖同我講多謝.
經過一大輪前戲糾纏搞埋嘢,原來已經天光,事後Stephanie仲問我喺唔喺度瞓,其實我覺得果一刻身水身汗好想沖涼,但當時又唔知提出驚尷尬,最尾我話走先,而佢睇嚟通咗晚頂都好.
大家各自瞓個覺之後,第二日下晝佢再打嚟問我有冇嘢做,如果冇不如上佢度.其實我喺發生前已經諗住追佢,因為一直都好啱傾,而且興趣又相近,大家都係好動嘅人,所以我果陣諗,第一次見搞嘢,第二次見又係搞嘢似乎令段關係唔太健康,所以我主動提出:「不如去睇下戲吖」,佢應承咗仲話佢去買飛,口裡說不,為咗防止尷尬情況再發生,我出門前係準備有一套喺手以備不時之需.
當日睇果套叫《獨家試愛》,係MK活地亞倫葉念琛嘅大作,原本佢一入去就攬住我隻手睇,點知睇睇下佢開始放手,再慢慢將身體移開,我已經唔記得劇情去到邊佢有呢啲反應,最尾睇完戲之後行到出去,Stephanie就隨手喺袋拎包煙出嚟,點咗一口,然後呼一啖氣話:「尋晚Sorry我飲醉咗.」
「Never mind,我都係擔心你先出嚟接你啫」
「你明白就好,你走先啦,我行下街先」
「ok~再聯」
咁之後當然冇再聯,因為我msg佢佢已經單字應我,我同Stephanie嘅感情仲快過我第一次嘅速度.其實我果一刻好傷感,但又不得表露出嚟,實情係我只係第二次見佢,難道我喺街攬住佢隻腳叫佢唔好離開我.
我後悔第一次見就搞嘢,我後悔同佢睇葉念琛,當時互聯網冇咁發達,唔知原來咁多人睇完葉念琛會分手,我後悔冇早啲追佢搞到個頭開得唔好最尾失敗收場.
「早知不應試愛 未放開 便節哀」
http://bit.ly/29K1eO3


text:
10 AUGUST 2015(MON)今日係小小豬生日,雖然老公都請左一日假陪豬仔,但我地都冇去特別慶祝,小小豬都係如常去返興趣班同去學琴.唯一特別就係我地係下午俾左個新嘗試小小豬,就係帶佢去玩溜冰啦~
其實每次我地去MEGA BOX玩時,小小豬都一定會上去睇MEGA ICE睇啲小朋友溜冰,所以成日都好想帶小小豬入場親驗一下.咁就趁今日小小豬生日,大個仔去試下玩啦!
其實唔好話小小豬,我都係第一次去溜冰,完全唔識啦,所以我心情都有啲緊張,係未換鞋前要去進修一下先~
拎左鞋仔就開始換啦~
著好晒就等DADDY教下點企定定先~
小小豬學識左企定定同行幾步之後,佢地就出發去玩啦(係...只係得佢地去玩,因為我換左鞋之後,真係唔識行又企唔到,最後都唔敢落場.揀返對鞋後,我都係企係場外,睇佢地兩父子開心啦~
話晒都係第一次,我開頭仲估小小豬會驚,但原來我過份擔心.
依隻懶玩一入到溜冰場都不知幾興奮,沿住個場邊慢慢行左一轉先~
之後佢地兩父子就係冰場上慢慢行~
慢慢扶住行一陣之後,小小豬都叫做可以自己行.....一段小路咁啦~
當然第一次玩都真係唔可以話識,小小豬行兩步就趺一步咁,其實我係場外睇都有少少驚.不過,另一方面見佢地兩父子玩得咁開心,唔多唔少都有啲羨慕(唉....邊個叫我自己唔識玩又唔夠膽落場呢)~
可能係第一次玩,小小豬又好似唔多識用力,攪到不停話對腳好攰,所以玩左大半個鐘左右,我地就離開啦!
眼見小小豬由唔識溜,到可以係冰上企定定,再唔怕趺咁行兩步趺一步咁,其實佢嘅表現真係比我預期中好好,起碼佢俾我仲有依個嘗試嘅膽量嘛.


text:
我是Minnacym. 我是一名Teacher. 我最喜愛到肯亞,南非,紐西蘭旅遊 , 最鍾意遊覽自然景觀,鄉郊農田,民俗風情,動物園/植物園/水族館, 住宿通常會揀民宿,渡假村.
由會員提供的資料
< 返回所屬遊記
Hobbiton 2014-01-25
今日可以話係成個紐西蘭之旅入面最「魔幻」嘅一日,點解咁講?因為我地今日要去「魔戒」同埋「哈比人」系列電影嘅拍攝場地參觀.唔講唔知呀,導演並唔係隨隨便便,是但揀個地方就開拍,而係坐住直昇機喺紐西蘭上空飛黎飛去,最後精選出黎嘅一塊福地.
先黎個全景先,大大小小哈比人嘅屋企就喺我地後面喇!事不宜遲,快啲去參觀先!
考一考大家先,你睇下呢一張相,到底入面有邊一樣嘢係假嘅呢?3…2…1…開估!
就係欄杆上面嗰啲青苔喇!原來佢地係用木屑,油漆同乳酪而混合而成架!係唔係好真先?
好似去睇示範單位咁,一間又一間嘅哈比屋,但好奇怪,導遊哥哥都冇打開過門俾我地入去.終於,去到一間藍色門嘅哈比屋,導遊哥哥話:「唔想幻想破滅嘅就閉上眼睛喇!」芝麻開門!冇嘢嘅?!原來電影入面嘅屋內環境全部都喺電影片場拍架!
認唔認得呢道綠色嘅門呢?冇錯喇!呢間就係電影主角Frodo嘅屋企,係唯一一間有啲啲咁多多嘅屋內裝修,但係都唔俾遊客入架﹝無謂打擾Frodo嘅生活丫,係咪?﹞
又有Behind the scene小知識喇!為咗令到某啲角色好似Gandalf咁睇落高大啲,製作團隊特別製造咗一啲小欄杆,令啲角色拍埋去嘅時候會變得高大,威猛,有型,神氣,﹝下刪一萬字﹞
平時行完示範單位之後一般都會請你飲杯咖啡啦,呢到又點會例外呢?行完之後,我地去咗鼎鼎大名嘅Green Dragon,嘆杯嘢飲,感受下哈比人嘅生活.
評分: 值得去4


text:
港姐冠軍翁嘉穗fb賣廣告吸客 被挖陳年冠亞軍爭佬精采史
撰文:東方新地 圖片:東方新地,翁嘉穗fb及IG圖片,鄭紹康IG圖片
港姐冠軍翁嘉穗闊太生活
翁嘉穗攞完港姐冠軍已經趕住嫁人,喺娛樂圈真係冇乜發展過,闊太生活無憂得閒出席吓上流社會ball,又幫老公鄔友正名下嘅海馬牌做吓宣傳,keep住曝光率,15年突然再生多個細仔,翁嘉穗產後更加活躍同高調,不時喺社交網公開私生活照片,最近佢仲喺fb落廣告狂谷自己個網頁,唔通想學人做KOL吸粉?
翁嘉穗太高調被挖臭史
港姐冠軍翁嘉穗突然咁高調一定有啲原因,佢又唔係sell嘢,好大可能係想刷存在感.不過好衰唔衰就引起一班中年網民嘅注意(當年係97,事隔23年,後生仔唔會知佢係乜水),重提當年佢參選港姐時嘅黑歷史,咪就係佢喺亞軍李明慧手上撬走鄔友正囉!
趁情敵公幹奪愛
97年嘅港姐翁嘉穗係冠軍,李明慧係亞軍,佘詩曼只係季軍,當年李明慧同翁嘉穗關係非常之差,唔係因為大家係競爭對手,係因為大家係情敵.話說翁嘉穗現任老公鄔友正當年係李明慧嘅男友,因為鄔友正旗下公司當年係港姐選舉嘅贊助商,鄔友正因利成便同李明慧打得火熱,相戀十日就宣布會喺同年閃婚,李明慧當時以為可以嫁入豪門,就向無綫提出解約.期間李明慧去美國公幹,就係呢個時候傳出翁嘉穗同鄔友偷偷約會,翁嘉穗仲對外公開自己先係鄔友正嘅正印女友,不過重點係鄔友正亦好維護翁嘉穗,仲向李明慧悔婚,最後李明慧成為最大輸家,解約無綫冇得撈,有傳獲鄔友正補償120萬,不過最大損失係冇得嫁入豪門.
失鄔焉知非福
呢段咁精彩嘅港姐冠軍同亞軍爭佬歷史真係好經典,李明慧當時雖然雙失(失業又失戀),但佢好快就重整旗鼓,再接再厲,她先轉行做稅務會計師,呢個唔係重點,重點係佢後來因為工作關係喺美國認識咗教育家,慈善家陳樹渠嘅細仔,即係現任丈夫陳燿陽,仲喺03年正式結婚,婚後生咗一對龍鳳胎,比起情敵翁嘉穗差,老公家底有過之而無不及.李明慧嫁畀陳燿陽後就專心過住少奶奶生活,早年一家人移居美國生活,近年先回流返香港.李明慧有今日嘅幸福人生,真係要多謝當年翁嘉穗橫刀奪愛咯!


text:
寶達邨
寶達邨(Po Tat Estate)響香港秀茂坪東北部,係香港房屋委員會轄下嘅公共屋邨之一.
寶達邨位於寶琳路同秀茂坪道交界,由13座公屋同寶達商場組成,喺2001年起落成.寶達邨現址本來係水泥廠,後尾香港房屋委員會要發展呢塊地.原本房委會叫佢做「寶琳路房屋發展」計劃,不過呢個名令人誤會條邨叫「寶琳路邨」,甚至將佢同寶林邨搞亂,以為呢個屋邨響將軍澳.
原本「寶琳路房屋發展」計劃分為寶達邨嘅7座公屋,同埋6座叫做「曉琳苑」嘅居屋.因為香港政府決定唔再賣居屋,所以曉琳苑屋無賣到出去,香港房屋委員會決定將曉琳苑6座樓,併埋入寶達邨做出租公屋,而且喺2003年起入埋伙.而寶達商場就係喺2002年第一季落成啟用,有一間酒樓同一個街市.另外,寶達邨側邊亦起咗秀茂坪天主教小學嘅新校舍.
喺2003年區議會選舉中,寶達邨自成一個區議會選區,家下區議員係馮家龍.2003年至2007年,當時區議員係蘇家豪.喺2003年之前,寶達邨係順天東區議會選區,當時區議員係何偉途.
樓宇改
寶達商場改
寶達商場喺2002年初落成,樓高三層,商場之上係達祥樓公屋.商場地下設有街市,一樓設有一間中西式餐廳.另外亦有各式店舖,便利店,食肆,快餐店等.商場二樓重有巴士,的士同埋小巴總站.
交通改
第一條喺寶達邨做總站嘅巴士路線係九龍巴士13D.喺寶達商場附設嘅巴士總站未落成之前,13D巴士路線曾經喺達翠樓對開嘅垃圾站設置臨時總站.
專線小巴71A喺2001年3月7號投入服務,來往寶達邨同藍田地鐵站.
另外,居民亦可以到寶琳路或者秀茂坪道乘搭其他途經嘅交通路線.
主要交通幹道改
公共交通改
出面網頁改
- 房屋委員會寶達邨資料(呢個網站錯誤上載咗秀茂坪邨五期嘅圖片)
- 房屋委員會:寶達商場
- 領匯顧客資訊:寶達商場
- 居者有其屋計劃剩餘單位的擬議用途


text:
去得歐洲旅行,好多時都會plan去outlet喪買,行唔同地方嘅景點名勝,或者捐窿捐罅去搵食.但其實歐洲日出都值得我哋去欣賞㗎!所以今次特別嚴選歐洲五大日出城市:布魯塞爾,倫敦,巴塞隆拿,阿姆斯特丹,巴黎,等你哋可以去遊玩之餘,都唔好錯過任何一個值得欣賞嘅景色.Plan緊去歐洲旅行嘅你,一定要bookmark!
歐洲日出第1站:布魯塞爾.布魯塞爾大廣場
貴為世界文化遺產之一嘅布魯塞爾大廣場,除咗宏偉壯觀嘅日景同浪漫情調嘅夜景之外,佢嘅日出景色都一樣咁有睇頭!金黃色嘅太陽打落在充滿中世紀風情嘅建築上,令原本嘅古典建築顯得更金碧輝煌,華麗之餘帶點中古氣息.就好似置身喺電影場景入面咁,帶你返去中古世紀嘅比利時!
歐洲日出第2站:倫敦.千禧橋
企喺千禧橋上面,一次過飽覽泰晤士河同遠處嘅倫敦塔橋景色,對比起日間人來人往嘅千禧橋,呢一刻畀人嘅感覺特別輕鬆,寧靜!隨住太陽喺倫敦橋附近升起,金黃色嘅光線染滿成個天空,為漆黑嘅景色添上色彩.趁住呢個機會,畀自己放鬆心情,放慢腳步,感受呢份舒適,恬靜嘅日出景色!
歐洲日出第3站:巴塞隆拿.奎爾公園(Park Güell)
講到巴塞隆拿,又點少得安東尼•高迪嘅建築!其中最受歡迎嘅,一定係世界文化遺產之一嘅奎爾公園(Park Güell)!繽紛嘅馬賽克雕塑感覺就好似置身童話之中,加埋日出嘅燦爛景色,立即為呢個童話世界添上生命,一生難忘!而且,只要於開園前(8點前)入到去園內嘅收費區域,就可以免費欣賞園內建築(部分建築入內參觀需額外收費),同時仲可以避開人潮影靚相!
歐洲日出第4站:阿姆斯特丹.運河
有北方威尼斯之稱嘅阿姆斯特丹運河,可以話係到訪阿姆斯特丹必到之處!除咗四季都帶畀你唔同嘅景色外,佢嘅日出景色都一樣咁迷人!望住運河景色同兩旁嘅運河屋,太陽喺屋後面徐徐升起,金黃色嘅光線打落運河,令原本寧靜一面嘅水城瞬間變成一幅鮮艷嘅水墨畫,呢個迷人嘅景色實在一見難忘!
歐洲日出第5站:巴黎.艾菲爾鐵塔
想睇最浪漫嘅歐洲日出?又點少得巴黎嘅著名地標 – 艾菲爾鐵塔呢!建議可以去戰神廣場欣賞日出,同另一半或者閨密坐喺草地,一邊談心,一邊等日出.慢慢你就會見到天空開始滲出黃光,太陽由艾菲爾鐵塔底部升起,襯托四周嘅樹木,清新得嚟感覺仲好浪漫,同滿布燈飾嘅夜景比較起嚟,帶畀你另一種屬於艾菲爾鐵塔嘅新鮮感,絕對不可以錯過!
唔怕浪費每分每秒!落機立即出發睇日出
去旅行要去得夠盡,就當然要由落機一刻開始玩!國泰航空就為你提供多達13條*歐洲直航航線,深宵出發,於當地早上時間到達,唔怕遇到轉機delay問題,到埗立即出發睇日出,等你可以由落機一刻開始,由朝玩到晚!
*布魯塞爾,哥本哈根及都柏林新航線亦將陸續推出.
更多詳情,即上:https://goo.gl/NRxkmK


text:
2020年7月19日星期日
Arirang Hotdog:和阿里郞吃早餐
星期日早上,要搞下新意思食早餐,唔一定食港式茶餐廳,又唔一定豆漿加粥麵,不如來個韓式早餐?
可能你以為韓式早餐剩係得issac,你又有冇聽過Arirang Hotdog?
喺SOHO開咗新分店,Arirang Hotdog今次仲同Seoul Recipe合作 ,而家唔係淨係食熱狗,而家仲有早餐類toast 同lunch box 紫菜包飯 ,非常多元化.唔好成日食來食去都係嗰啲早餐,俾啲新意自己.
當然疫情時間最好都外帶返屋企食,呢個分店就啱只得企位,無堂食.
最緊要食左幾樣野,都幾高質,值得經過食下.
車打芝士熱狗棒,我第一次食,原來加砂糖就再加唔同嘅醬汁,個味道可以係咁特別,又熱又脆.
我自己喜歡再加蜜糖牛油加少少honey Mutard,再加茄汁,蒜茸同埋再加芝士,嗰個味道好複雜,好可愛,星期日朝早食多啲都唔怕.
阿里郎多士以火腿芝士為主,再加extra Mozzarella cheese,突然間個感覺好似去咗台灣而唔係韓國,我仲滿足淨係睇相都知道.
如果你夠開胃呢度仲有唔同嘅午餐供應有韓式壽司加上lunch box,外帶了一個牛肉便當,入邊有好多韓式點心,例如韓式魚蛋,泡菜,蛋卷,仲有好健康嘅紅糙米飯,幾大份,而且仲有平時韓式嘅前菜,如果喺中環返工嘅打工仔為咗抗疫嚟呢度整個外賣都幾好.
生活已經太苦悶,又唔可以周圍出去食,唯有喺食物到搞吓新意思,最緊要 stay safe .
訂閱: 發佈留言 (Atom)


text:
一聽到色斑嘅問題,好多女仔都覺得隻會係中年熟女先至有,但其實唔趁早踢走色斑,等黑色素浮曬出嚟個陣,手尾就有排搞架啦!為咗可以保持少女BB肌,我就揀咗去New Beauty做PicoCure去斑療程.點解要揀PicoCure去斑療程?好簡單啫,一於等我帶大家直擊一嚇試做New Beauty PicoCure去斑療程嘅經過,咁大家就會知點解架啦!
今日我就嚟到New Beauty係旺角嘅分店,先講嚇啲比較門麵嘅野先.一入到去,我就覺得New Beauty嘅裝修有一種「Grand」嘅感覺,我去Reception同職員講我係嚟試做PicoCure去斑療程,等咗五分鐘左右就有一個好斯文嘅靚女出嚟幫我登記,佢同我講,因為今日booking有啲多,所以可能要坐一陣先有房輪到我.好彩我之後冇咩特別事,而且見到New Beauty客人多,都代表New Beauty有一定嘅捧場客,我對New Beauty就更加有信心!
係等待嘅過程,就等我就問嚇個位靚女職員有關New Beauty PicoCure去斑療程嘅資料先!原來New Beauty PicoCure去斑療程係用咗兩種唔同嘅激光,分別係皮秒同納秒激光.先講納秒激光,納秒激光就係傳統激光所用嘅能量,可以將一啲比較大麵積嘅黑色素打散至細細粒,至於皮秒激光就係比納秒激光更快嘅激光能量,皮秒激光會將被納秒激光打散嘅黑色素,再震碎到得返粉塵咁細.New Beauty PicoCure去斑療程結合咗傳統去斑同皮秒去斑嘅優點,就能夠將所有色斑都徹底踢走啦!
同New Beauty個靚女職員講講嚇,就有第二個職員過嚟,話我可以入房試做New Beauty PicoCure去斑療程啦!我滿心期待可以即刻試嚇New Beauty PicoCure去斑療程有幾神,但入到房之後,靚女職員同我講:「仲未得住架,我地會先幫妳做一個專業皮膚分析先!」我聽到成頭都係問號,打斑就打斑啦,做皮膚分析有咩用呀?
原來每一個嚟做New Beauty PicoCure去斑療程嘅客人,都會先做一個專業皮膚分析,作用係幫客人睇返究竟有咩皮膚問題,同埋治療師會根據每個客人唔同嘅皮膚狀況,製訂返最適合嘅皮膚美容療程.本身我以為色斑問題都唔會發生係我身上,我又唔係已經生過仔嘅中年熟女,點知New Beauty靚女職員話我皮膚底層有好多未透出嚟嘅色斑,如果而家唔及早處理,遲啲就會發曬出嚟,搞到成麵都係斑斑!
嘩!我聽到真係好擔心!我即追住問靚女職員,我咁嘅情況有冇得救呀?好彩佢話:「放心!你嘅色斑問題都仲屬於輕微階段,就算而家啲黑色素係深層,但New Beauty PicoCure去斑療程一樣都可以打走曬啲黑色素,咁就唔洗擔心遲嚇啲色斑會走曬出嚟啦!」聽到佢咁講,我個心都定返啲!之後,New Beauty靚女職員就同我講可以正式開始試做New Beauty PicoCure去斑療程啦!
不過,我突然醒起一個好重要嘅問題:「New Beauty PicoCure去斑療程會唔會好痛架?」靚女職員聽到就笑住咁答我:「放心啦!New Beauty PicoCure去斑係用咗皮納秒結合嘅激光,能量範圍更加闊,所以打激光個陣係無痛架!」我聽到無痛打激光都覺得幾神奇,以前打親激光都痛到喊,計我話邊有激光係唔痛架!
點知真係做緊New Beauty PicoCure去斑療程個陣,個感覺係極之輕微,真係冇痛嘅感覺喎!本身我仲唔信架,但呢個New Beauty PicoCure去斑真係唔刺激,而且成個打激光過程都好舒服.幫我做療程個位治療師手勢唔單止純熟,而且仲好細心添!一路做一路同我傾嚇偈,好快就已經做完啦!
治療師即刻俾塊鏡我睇嚇New Beauty PicoCure去斑療程個效果,打完之後成塊麵即刻又白又滑,膚色亮白又均勻咗,毛孔仲有收細到添!見到New Beauty PicoCure去斑療程個效果咁好,我真係好滿意!返到屋企之後,我急不及待同班朋友講,叫佢地快啲去試嚇New Beauty PicoCure去斑療程!
今次去New Beauty試做PicoCure去斑療程嘅直擊就嚟到呢到,睇到個效果咁好,你都係咪好想試呢?係嘅話,就快啲去New Beauty網站到登記啦!


text:
跑步方法有好多種,我哋之前睇過原地跑嘅好處啦,咁原地跑係應該點進行架呢?原地跑又會有啲咩嘢需要注意呢?
原地跑
一開始緊係熱身階段啦.我哋可以睇住電視或者聽住歌,等雙臂係身體兩側自然擺動,腳原地慢步,熱身一分鐘左右,然後慢慢加快手臂擺動嘅頻率,腳步亦都同時加快,就好似步行咁,雙手繼續擺動,但唔好握住個拳頭,要放鬆啲,手心向下,熱身大概4分鐘,依個時候身體就已經達到咗跑步嘅狀態.
好快就進入咗慢跑階段,雙手跟隨住自己跑步嘅步伐有節奏咁擺動,身體要放鬆同協調.原地跑嘅時間太長會好悶,所以我哋可以將注意力集中係電視或者音樂上面,咁就會有咁易攰,會容易啲堅持落去.整個跑步過程中,都要堅持用鼻呼吸而唔係用口,咁先可以有效保護氣管.
之後我哋就可以用勻速或者變速耐力跑步.原地連續跑咗30分鐘之後,關鍵係要轉移頭腦嘅興奮點,係一種輔助睇電視嘅運動,唔洗經大腦嘅機械式運動.依種運動好輕鬆唔會太過辛苦,比較容易長期堅持定能強身和減肥.
原地跑步注意事項
1. 原地跑嘅時候對膝關節嘅要求好高,如果本身膝頭關節有舊患損傷最好就唔好進行太劇烈嘅原地跑鍛鍊.
2. 唔着鞋唔可以原地跑.雖然係屋企跑步好似好casual咁,但始終都需要跑鞋去保護雙腳.合適嘅跑步鞋對跑步減肥嘅效果影響好大,最好就有鞋墊.
3. 原地嘅跑時係要準備的就是一塊有點厚度的小地毯,確保唔會嘈到樓下鄰居.
4. 研究指,要持續運動40分鐘以上,體內嘅脂肪先會被燃燒,遲至減肥嘅功效.原地跑步40分鐘以上,一般都會出汗,依個時候體內水分會大量流失,需要飲好多水嚟補充,而飲多啲水都可以起到減肥塑身嘅功效.
5. 晚上跑完步唔好再食嘢,最多只可以食啲水果.


text:
水谷隼
水谷隼(粵拼:seui2 guk1 jeun2,日文:
簡歷[編輯]
水谷1989年響靜岡縣磐田市出世,老豆阿媽都係一位對乒乓球有經驗嘅人;佢仲有一個大佬同一個細妹.自細就好運動好叻,無論係足球,籃球定係排球都打得唔錯.佢本身係右優,但由於阿爸阿媽都係左優嘅情況下,諗下諗下都係揀左手有着數,所以就練成左手揸拍嘅習慣.響五歲開始,佢加入「豐田町卓球運動少年團」[註 1].響全日本卓球選手權大會(小學組別)攞到亞軍,由此正式成為乒乓球選手.
小學讀磐田市立磐田北小學校,響升中嗰陣為咗一個更好嘅練波環境,決定升讀青森山田中學校.2004年響全日本乒乓球錦標賽少年男子單打攞到冠軍,係日本史上最後生嘅冠軍.2005年以15歲嘅年紀代表日本參加世界乒乓球選手權個人賽,係日本最後生嘅選手(後嚟畀張本智和打破).因為佢後生,所以佢畀人派去德國培訓.同年9月響韓國濟州第17屆亞洲乒乓球錦標賽男單比賽入面,以4:2打敗中國隊嘅王皓,成為超級黑馬.
2007年升上明治大學政治經濟學部.
2008年響廣州世乒賽男子團體入面試過代隊友獨攞兩分,表現好出色.響同年嘅奧運會亞洲區資格賽入面,佢更加以堅強嘅精神,響三次輸落後嘅時候反超,攞到參加奧運會嘅資格.亦係響呢年開始,水谷隼畀中國隊睇做最大對手之一.
2020年夏季奧林匹克運動會佢同伊藤美誠做拍搭檔,擊敗中國代表許昕同劉詩雯攞混雙金牌.
電影[編輯]
註[編輯]
- ↑ 日文嘅卓球即中文嘅乒乓波


text:
隨著年輕人消費力愈來愈勁,香港人對家居嘅設計同裝飾都更有要求.鬧鐘當然都唔例外想多功能同有型啦!而近期 Homtime 出產咗 M9 無線藍牙喇叭兼智能裝置充電鬧鐘.主打型格設計嘅 M9,似乎都啱香港人口味!人哋嚟拜年時見到個咁型格嘅鬧鐘都可能幾自豪.
型格設計切合現代家居需要
到底有咩特別?其實最主要就係佢外觀上用上天然嘅原木,加上四四方方嘅設計,易擺放,一件鬧鐘就充當咗喇叭,溫度計,充電器等等.因此,對於想維持家中擺設簡約嘅 wire 民,一個搞掂呢個優點又真係幾吸引.
藍牙支援音樂播放更支援免提功能
佢表面睇係一個鬧鐘,但實際上佢都係一個藍牙喇叭.M9 嘅藍牙播歌功能除咗支援音樂播放之外,仲支援免提功能,咁就唔使播播下歌要拎起電話嚟傾啦!
顯示屏能顯示時間溫度
除咗係鬧鐘兼喇叭之外,佢機身上亦有一個 LCD 數碼顯示屏可顯示時鐘,鬧鐘同溫度,因為佢有一個溫度傳感器係內部,可以探測溫度,所以就做到係室內都能夠知道氣溫喇!
機背 2 個 USB 接口 + 3.5mm 雙聲道音頻輸入
而 M9 佢係週邊界面都唔弱,機背有 2 個 USB 接口,分別為一個 1A + 一個 2.1A,即使用開平板電腦嘅 wire 民都唔使擔心.
兩款顏色按喜好選擇
M9 備有兩種顏色供大家選擇,分別是胡桃木色 (Black Walnut) 和橡木色 (OAK),顏色喜好因人而異,不過感覺上胡桃木色較為簡約清新,也配合一般家居白色嘅簡約設計.
Homtime M9 藍牙喇叭電子鬧鐘
建議零售價: $ 399
查詢電話:36269899 (漢科電腦)


text:
邊度毛孔易粗大?
身上面嘅粒粒要用清手製皂喔!
點解毛孔會越變越粗大?
點洗面先啱?
磨砂面膜點少得
皮膚鬆弛毛孔點會細,精華份子細易吸收!
揼骨泡腳都有幫助?
突然之間有日發現平時見唔到嘅毛孔撐大咗真係會覺得好沮喪!
首先毛孔粗大係咪天生嘅呢?有啲人話佢係天生嘅,有啲人就話唔係,不過後天好努力必然可以改善嘅.
我自己嘅睇法係:毛孔嘅大小唔多唔少都係天生嘅,正如頭髮係粗定幼都係有著基因嘅影響.不過如果日常護理做得唔夠好,你本身可能粗少少嘅毛孔就會比毛孔無咁粗嘅人係更加明顯地撐大咗,呢個係我嘅睇法.
所以無論如何護理都係唔少得,可能你本身自己覺得毛孔明顯嘅呢,就更加唔好懶.
毛孔大咗容唔容易變返細嘅呢?咁要睇下個原理喇.如果要做張開或者合埋呢個動作你係要有肌肉先做到嘅,但係面上係無乜肌肉,咁即係我唔可以將毛孔張開或者收埋佢.但係面上有啲組織係度.組織係可以增加佢嘅彈性同埋佢嘅支撐力,咁毛孔就唔會大咗而收唔返,所以係做到嘢嘅.唔好太遲先做係OK嘅.
有咩原因令佢粗大咗呢?我睇過啲資料,毛孔粗大咗嘅形狀係可以分類嘅,但係我覺得個分類唔係咁重要.只要知道自己係乜野原因令佢粗大,對症下藥咁就OK.無論係O形, Y形, U形都好,處理到就好喇.
第一個原因:有啲人嘅油脂分泌係多啲.呢個都可以引證到毛孔係唔係天生大嘅.油脂分泌多啲其實都同我地嘅皮脂有關.而皮脂係同荷爾蒙有關嘅.如果荷爾蒙有失調或者唔平衡嘅話,其實係會分泌多咗油脂嘅.不論分泌多咗定係少咗都係唔好,因為皮脂我地係需要嘅.皮脂嘅用途係隔水,令到外來嘅水無咁易落入皮膚.同埋皮脂係用嚟鎖住水份嘅.皮脂太少嘅話,皮膚就會乾,太多嘅話就係太油喇.So油性皮膚嘅朋友會容易毛孔變大,因為皮脂分泌多.皮脂就喺毛孔分泌出黎,分泌咗出黎之後,就會同你面上嘅角質蛋白,一啲污糟嘢等等撈埋一齊,如果清潔得唔好就會積聚咗係毛囊,咁就慢慢漲大個毛孔喇.皮脂分泌同荷爾蒙有關,荷爾蒙嘅野太複雜就暫時唔講住.15至30歲呢個年齡層嘅荷爾蒙會分泌得多啲嘅.即係青少年期,皮脂分泌多咗,so就會容易有暗瘡.
如果你覺得自己皮脂分泌過多,或油性皮膚嘅人,就必須要做好清潔.深層清潔係唔少得,然後祛角質都係好重要嘅,每星期用磨砂產品 (Exfoliating mask).先當作磨砂因為要去角質層,然後就當mask去敷.磨砂嘅手法就係打圈方式,切記唔好咁大力,應該係輕力去打圈就可以喇.因為角質層只係表面,好容易就會磨走嘅.按摩大約1-2分鐘左右,敷15分鐘.如果只係想磨砂都可以嘅.我哋磨砂mask比較溫和,就算天氣乾燥都可以用嘅,只係次數問題.如果係皮脂分泌真係多嘅話(例如冬天都出好多油嘅話呢?一個星期兩次)如果唔係油性皮膚就可以一星期一次.
祛完角質層(唔需要日日去,只需要一星期1次),之後就要洗面.油脂分泌過多嘅朋友,或者毛孔撐大咗嘅朋友,一陣會講解洗面嘅技巧.
[可以一星期一次用 綠豆深層清潔面膜 (清潔及收斂毛孔/水油平衡/排毒/細緻肌膚]
洗完面之後要點樣拍爽膚水呢?點解爽膚水係要拍嘅呢?尤其係有啲爽膚水係有收臉成份嘅,有助收細毛孔.一陣就會講解點樣可以收細毛孔.
咁持續做呢幾個步驟一段時間,毛孔會收細返好多.油脂分泌過多嘅朋友亦都要小心飲食,因為食得多油膩煎炸嘢都會影響皮脂製造,皮脂製造多咗就會產生多咗面油.
如果你唔係油脂分泌過多嘅人呢?例如我咁乾嘅人(內外都乾),點解毛孔都會撐大咗呢?
咁有兩個原因.
第一:洗面洗得唔乾淨,落妝落得唔乾淨,都會好容易撐大毛孔.就算唔係油脂分泌好多,撈埋面嘅蛋白角質同污糟嘢,都會塞毛孔,其實化妝或者日常生活唔注重洗面嘅話都會慢慢地撐大個毛孔.呢啲污垢都唔應該殘留喺塊面度,所以洗面係唔馬虎得.
最常見嘅係落妝落得唔好.有啲朋友會問:落完妝仲使唔使洗面?!係一定要洗面嘅.落妝還落妝,洗面還洗面.並唔係落咗妝就完成個清潔嘅程序㗎.
落妝產品最好嘅質地係咩呢?係落妝油.原因係大部份嘅化妝品都係油底.粉底,眼影,胭脂,眼線,眉筆,睫毛液大部份都係油底,用油去溶油做底嘅化妝品係最有效!
我地萬眾期待卸妝油Golden Cleaning Oil終於面世喇.由浸咗半年嘅金盞花加埋有機橄欖油(顏色好金黃).呢個落妝油除咗做到一般落妝嘅功效之外,佢都可以鎮靜皮膚,皮膚容易發炎,有炎症,粉刺,黑頭,都會清得好好嘅.因為佢係金盞花底,金盞花本身就有呢啲功效嘅.另外加咗乳香及少少檸檬.所以用Golden Cleaning Oil搽上面係有好舒服嘅香味.同埋乳香都係有助皮膚嘅細胞修復.
用卸妝油:要乾手乾面時用,搽上面加以按摩.有眼妝的話,比較難落啲就先用卸妝油倒落棉花,然後蓋上眼部待1分鐘,之後先係慢慢按摩.因為我地要用油去溶油,所以按摩時間唔可以太短.
以前有個客人話佢用卸妝油,之後發覺黑頭愈來愈多.之後問佢點用?原來佢誤會咗,搽咗卸妝油即刻加水乳化先洗淨,其實唔係咁樣嘅.用卸妝油要比啲時間令到油溶走面上嘅彩妝,要配合按摩時間,如果可以嘅話就半分鐘至1分鐘,或者按到落晒為止.比啲時間佢溶妝,之後先加少少水去洗.其實乳化嘅原因係想容易清走面上嘅油.所以我地乳化咗佢之後再用水清洗,就容易洗走晒面上嘅油脂.如果唔係嘅話,就有機會留返係塊面度.所以乳化程序係洗走油脂.
我地嘅產品Golden Cleaning Oil有一陣淡淡清香.除咗化咗妝先需要落妝之外,仲有乜野嘅情況需要落妝呢?就係搽完防曬喇.除咗平時去沙灘,郊外會搽防曬之外呢,其實市面上嘅護膚品都有防曬成份.就好似我地嘅產品V7(同埋而家有嘅Suntribe Day Cream),V7係打底霜,用咗V7之後搽粉底就會比較貼面一點.V7本身都有防曬,就算只係搽防曬都要落妝.所以緊記,搽咗防曬或者含有防曬成份嘅護膚品都要落妝.落完妝係要洗面嘅.大家要記住.
毛孔唔係好大或者唔係油性皮膚油脂分泌好多但係都會撐大毛孔,另外一個無可避免嘅原因,每個人都會經歷嘅就係:肌膚老化喇!無論你係油性皮膚,乾性皮膚定係中性皮膚都好,都會肌膚老化.
頭先都提及過,毛孔唔會自己放大或者收縮,因為佢無肌肉.但係周圍嘅組織可以支撐住佢,如果將面上嘅污糟野整走,例如黑頭,粉刺,暗瘡,只要污糟野唔再積聚,係可以令個毛孔細返啲嘅.
我試過唔夠訓或者懶嘅話,鼻翼兩旁係好明顯見到毛孔係大啲嘅.即刻提返自己要做返頭先所提及嘅程序.令毛孔可以收返細啲.
肌膚老化,皮膚組織嘅彈性無咁好,會鬆弛同支撐唔到毛孔同埋新陳代謝慢咗,角質層未必可以自己脫落晒(之前已經提及過)所以係要磨砂嘅.唔好覺得磨砂係會傷害皮膚.有啲朋友會覺得磨砂會磨到好"嚡"咁,其實唔係嘅,我哋嘅磨砂粒子係好溫柔,好舒服嘅.
如果推上嚟嘅死皮(即係所謂死咗嘅細胞,老化咗嘅細胞)唔能夠及時拎走而有所殘留,唔能夠及時拎走係因為我地嘅新陳代謝係開始變慢.咁我地可以點做呢?
老係一個過程黎嘅.我地做嘅只係盡量將佢拖慢,令到皮膚唔好老得咁快.上次都提及過保濕同抗氧化都好緊要.我地要做返晒所有清潔,抗氧化,阻止自由肌傷害我地嘅細胞,緊緻返個彈性.否則皮膚會鬆弛.
我地有兩隻Serum,油性皮膚可以揀 Native Serum.如果你係中性皮膚或者係乾性皮膚,或者秋冬天氣可以用 Oil Serum.
記得用Serum,佢嘅份子皮膚更容易吸收,可以緊緻返,有效抗衰老.鎖水保濕,皮膚彈性好返啲,毛孔就唔會有咁粗大.
最後一樣就係生活習慣都可以令毛孔粗大,如果你有食煙,過份飲酒,又或者護膚產品有高刺激性嘅材料,或者好夜訓,鐘意食油炸野,脂肪高嘅食物.呢啲都一定會令皮膚差,令毛孔大.因為會影響荷爾蒙有關.
Oil Serum 係可以早晚使用.佢含有超過190種營養成份,入面有沙棘油,好高嘅抗氧化,係人參嘅4倍.同埋有好難搵到嘅Omega 7,咁呢啲都係對皮膚好嘅.奇亞籽油係有世界上 Omega 3最高嘅植物.
毛孔係皮膚代謝嘅出口,毛孔有兩款嘅,一款有毛生出嚟嘅 皮脂喺呢度出嚟嘅,另一款係排汗,唔同嘅窿走出嚟嘅.鼻同埋前胸,背脊,皮脂嘅分佈特別多.所以呢啲區域點解容易出粒粒,黑頭粉刺.即使皮膚好乾,但係T-Zone好油嘅.因為皮脂分佈多啲,所以有啲人胸口同背脊出粒粒,尤其天氣變化嘅時候.溫度同濕度都會影響皮脂製造,因為身體會升溫,會帶動皮脂分泌嘅.所以夏天會出油多啲,所以唔同季節都要了解自己嘅皮膚狀況.大家應該要識得聽身體講啲咩比你聽,然後比返適當嘅營養同照顧佢.
洗面要洗得乾淨,我絕對認為係要用番梘.市面嘅番梘可能拎走咗甘油,即係超級市場買到嘅幾蚊一塊番梘!拎走咗嘅原因係因為擺甘油落護膚品,係比較貴嘅材料.我哋嘅手工皂唔會抽走甘油嘅成份.消費者委員會出過一份報告,係咁多個試驗入面,甘油嘅補濕成份係最高同埋補濕嘅程度係最好.點解有啲人話用手工皂洗面會好乾? 可能因為用手工皂洗面洗得好乾淨,亦唔會有任何野殘留喺皮膚,亦冇添加化學物令你覺得滑.塊面會覺得有啲太過乾淨嘅感覺,唔緊要嘅,用一排之後,本身嘅天然油脂分泌平衡返 就唔會有呢個感覺㗎喇.
洗完面之後就要做返平時做嘅護膚步驟,唔係用完手工皂就唔駛護膚㗎.
平.洗面皂 (Balancing Facial Soap) 個配方主為洗面而做.用咗自家種嘅左手香為主要材料,左手香能夠平衡油脂,亦都有人話有美白作用.洗面皂對溶油係好好效果,用手工皂嘅潔力係強而無侵略性嘅,即係乾淨而唔會刺激皮膚.
[另一選擇係 養.玫瑰 手握洗面皂 Nourish Hand Milled Rose Facial Soap 都係清痘痘油脂粒 .]
用法:將洗面皂放入泡泡袋,然後加水起泡,好似平時用其他產品一樣咁捽,捽起泡之後用嚟洗面,沖乾淨就可以.
我想介紹一下我嘅程序,我習慣沖涼時洗面,點解我要咁樣做呢?係因為我想毛孔稍稍打開.首先就整熱塊毛巾,然後輕輕敷面,敷一陣就可以了(約20秒左右)毛孔就會微微張開.之後就開始洗面,洗完面之後,就會用凍凍地嘅水拍塊面一次(即使係冬天,我都會咁做),又或者噴爽膚水,咁就可以收細毛孔.
頭先提及心口,背脊同手臂位會容易生粒粒,我地都有一款手工皂沖涼用,佢叫做(清) (而家多咗幾款),佢有兩個意思,第一就係幫皮膚清熱氣,第二係幫皮膚清粒粒.所以好多客人都會洗埋面,油性皮膚可以洗埋面,佢係可以洗埋油脂粒粒,如果轉天氣嘅話,你嘅皮膚出粒粒就可以試一試佢.大家可以用個起泡袋裝起捽至起泡,又或者可以直接用起泡袋連番梘直接搽上身.咁當然用於面嘅皂,我唔建議用起泡袋連梘直接搽上面洗面嘅.
[而家還有苦瓜.啪啪皂,淨.喜瑪拉雅山岩鹽手握皂 俾大家選擇.]
最後就想講下調理嘅方法,我比較鐘意用天然嘅方法去幫助自己身體.上次都講過,肺主皮毛,肺對皮膚係好緊要嘅.另外,講起美容或者護膚,一定要講脾胃.脾嘅係主運化,將津液同氧份帶到身體唔同嘅地方,脾胃係幫助消化同埋吸收嘅.所以脾胃好同埋運化做得好,氧份就去到面度.
先講個肺先,我好建議敲打經絡嘅保健方法.之前係我嘅Mommy.A and U嘅group,都有聽過我點樣敲打膽經去令身體強壯啲.我地依家可以敲打肺經同脾經.要點敲呢?
首先要知道邊度係肺經同脾經呢?留意返肺經同脾經嘅相 (建議大家睇返video後半部份) .
由胸口到手,由胸口敲打到手,由上至下.打到皮膚有暖嘅感覺就啱.打一個圈就可以打到肺經同脾經.打五至十分鐘左右,之後就轉手.
肺同脾好就對美容好,仲有一個地方需要同大家講.如果脾嘅運化做得唔好,氣血嘅津液去唔到塊面,就不能夠營養顏面,即係面部無營養,皮膚就自然蒼老,會鬆弛.如果希望脾做得好好,就要留意一個穴位:命門穴,正正喺肚臍嘅後面,脊骨有個凹位.命門穴係集陽氣嘅地方,佢最需要就係保暖,唔可以凍.所以我地可以熱敷或者按摩下整暖佢.
再講下香薰治療,有咩精油可以幫助個脾呢?脾喺胃隔離,可以用精油按下胃嘅隔離,或者按下命門穴.用咩精油好呢?茴香,永久花,西柚或者橙,如果用西柚或者橙就要留意光敏,唔可以曬太陽,夜晚用或者搽後十二個鐘之後用就無問題.最後脾胃係唔鐘意濕嘅,但係香港好潮濕,有啲人嘅運化做得唔好,就會困住濕氣係身,我好強烈建議浸腳.去濕可以幫個循環做得好啲,咁運化做返好,就可以養好皮膚喇.如果想去濕好啲,可以用薑精油或者絲柏精油浸腳.


text:
香港地少人多,有人話體育發展無任何經濟利益,所以提議要拆運動場,自自然然運動場就買少見少啦,不過作為長期固定訓練嘅跑友,總有機會跑運動場,因為運動場比到你嘅喺跑街無辦法滿足,平坦舒適道路,方便計算距離,環境因素穩定等等,都喺跑運動場嘅好處,咁跑運動場有咩指引同特別訓練法呢?
1.第一件事-熱身
不論做任何運動之前熱身都喺不可或缺嘅,一般建議正式運動之前熱身10-15分鐘可以令訓練更加有效率,以及某程度上預防運動創傷,熱身階段可以進行緩步跑同動態伸展,提升體溫,肌肉血流量,關節活動度.
2.做跑街做唔到嘅訓練
一啲功能性或者技術性訓練,喺街上面做可能會遇到一定阻滯,例如蹬跨步,必須要喺平坦,無人阻礙,大概三十米至五十米長直線跑道上進行;另一個運動場最適合嘅就非Interval所屬,最簡單就喺跑一圈抖一圈,用1:1訓練休息比調配訓練內容.
3.中長距離配速跑
香港人多車多,樓多馬路多,跑一段距離就會有行人,甚至要等紅綠燈過馬路,運動場如果較啱時間,做中長距離配速跑就最適合不過.
4.最後一步-緩和
休息喺為咗行更長嘅路,緩和喺為咗做更多訓練.訓練結束後進行靜態伸展,可以放鬆返運動過程中被大量使用嘅肌肉,當肌肉放鬆嘅時候,可以令營養物質更容易擴散到肌肉中,幫助身體有更好條件成長.


text:
近年嚟,文創產業喺台灣受到矚目,透過每個品牌唔同故事,發展出屬於自己嘅風格,呢啲少量發行嘅文創商品唔單止令消費者有更加好嘅消費品質,亦都提高商品本身嘅價值.從文創產業可以見到台灣人嘅生活風格,開闢出一條新嘅銷售管道-紀念品訂製.
咩係文創商品?
透過媒體傳播,文創呢個詞語有褒有貶,不過到底文創商品嘅定義係咩呢?簡單嚟說係將產業同文化結合,喺精緻文化消費嘅同時可以感受到創意同藝術.
舉個例,喺FB以職場趣聞為創作題材嘅插畫家-狐蒙大叔,喺佢筆下創作出好多好有特色嘅人物,因為同自己有相同嘅共鳴,所以鍾意狐蒙大叔嘅粉絲增加,呢啲人物慢慢從最初嘅平面晉升到立體嘅紀念品訂製,結合商機又要顧及銷售量,最好嘅選擇就係日常用品,所以用大叔為形象嘅訂製USB手指就咁樣誕生,呢款USB手指主要係回饋曾經喺嘖嘖募資平台幫過大叔嘅音樂MV發行嘅每位贊助者,總共推出三個主角分別係:田中健太,長谷川有子同枝野幸男,由於發行量少嘅關係,一般消費者冇辦法輕易買到,獨家販售加埋訂製USB手指嘅優勢,呢類型嘅文創商品一直以嚟都好受歡迎.
想要了解更多關於狐蒙大叔嘅創作理念,可以參考《閉翳咁職場中出道嘅狐獴 狐獴大叔為平時帶嚟衝突性嘅趣味》呢篇成功案例,你會更加清楚明白創作者背後嘅動機.
文創商品帶嚟嘅無限商機
你可以發現唔同地方文創產地慢慢增加,好似華山1914文化創意產業園區,駁二藝術特區,a-zone花蓮文創園區等等,呢個係代表住在地文化意識抬頭,改變喚醒產業經濟嘅管道,或者有啲人認為呢啲係間接消費文化嘅方式,不過冇可否認嘅係:文創商品係呢個世代最有發展性嘅商機!


text:
以前講起YouTuber,大家諗起嘅大部分都會係教化妝,當然都主要係女性居多啦.不過隨住咁多成功Youtuber出現,呢個職業都開始成為好多人理想.電競產業呢幾年發展得好快,仲成為運動嘅一種,以前大家邊有諗過打機叻真係可以搵食呀?打機界Youtuber越嚟越多,大家打嘅遊戲都差唔多,不過每個人打機風格各有不同,所以都各自吸引唔同Fans 訂閱日日追.就算自己無得打,睇人打都一樣開心嘛!今日網路溫度計就用網路大數據調查咗呢20大打機界YouTuber又有無你睇開嗰個呢?
DV小教室:網路溫度計透過《KEYPO大數據關鍵引擎》,觀測,爬梳港澳地區近萬個網站,頻道,其中包括新聞頻道,各大討論區,FB,IG以及Blog,從中取得資料樣本數,並以AI語意程式作數據分析.「網路熱度」為主題項目相關的網路posts和comments ,數值愈大代表主題項目的討論度愈高.
image source:YouTube/JASON的遊戲頻道 HunggyGames
——WoW好犀利呀一般打機實況主都會玩好多唔同種類遊戲,一出新Game就會開始食住個熱潮試玩.同其他Youtuber唔同,TD TSUN主要專注玩Minecraft,非常專一.風格都唔係走幽默風趣路線,而係比較偏向教學型,知識性分享俾玩呢個Game嘅同道中人.總之玩得Minecraft都一定睇過TD TSUN啦!
—— 阿聲返嚟喇
阿聲都算係元老級打機YouTuber,後來轉型,拍咗唔少生活題材片,依家channel入面幾乎隱藏曬以前打機嘅片,不過由2012年開始投身YouTube界,可以話係為香港打機類片嘅開荒牛.幾個月前無出新片,不過大家都無因為咁而遺忘阿聲,最近阿聲就出返黎話之後會重新投入youtube,大家都仍然好支持佢呀.
——上帝關了我一扇門,又為了我開了一扇窗
頂住前世界冠軍呢個頭銜,Toyz 應該係咁多個打機Youtuber入面來頭最勁個個啦.2012年被遊戲代理商睇中,成為英雄聯盟職業選手,依家退役擔任戰隊總監,帶領電競隊伍,得閒都會繼續開直播打機.保持頻繁更新嘅YouTube channel,除咗打機片之外,美食類型嘅片都係佢出得幾多嘅題材.
—— 正蠢才!轟牙!
「開台啦~開台啦~九點半又要睇達哥~」達哥嘅魅力相信唔洗我講大家都好清楚,打機風格有趣而吸引好多人晚晚追直播,因為人氣高,後來好多遊戲代理商都搵佢合作.打機同時同一班網友傾計,夠曬互動性,讀中文系嘅達哥打機個陣因為成日講出金句,成為大家口頭禪,更加有「達朝話」嘅出現,打機打到有自己語言,我估都無第二個啦~
—— 啊生邊位呀?
由2013年開始經營YouTube,旅行,遊行實況,開箱等等多元化嘅題材,令Hins成功吸納唔同族群嘅Followers.更片頻率都幾快嘅佢,玩嘅遊戲好多元化,日日睇都唔會悶.加上成日同女朋友一起拍片,打機片睇得多,情侶兩個人一起打機,抽蛋就真係好少見,真係閃死單身狗呀.
—— 歡迎收睇公子玩
伍公子呢個名,無睇片都應該聽過,因為作風比較直接,所以曾經都得罪網友,被網民踩過唔少次.不過講嘢幽默抵死,比起其他Youtuber,可以話係比較做自己,鍾唔鍾意就見仁見智啦.雖然依家出片頻率比起以前都低咗,不過仍然有一班支持者對佢不離不棄㗎,最緊要嘅係心繫香港啊嘛!今次買耳機課金畀你啦!
—— 哎呀哎呀 甩手
本身從事婚紗攝影,搖身一變成為Yotuber,因為成日課金多而有「課金王」之稱嘅Kzee,經營頻道一D都唔偷懶,平均一個禮拜會更新幾條片,最密嘅時候甚至會一日上傳兩段新片,絕對唔會冷落一班支持者.打機有時課下金就在所難免,不過如果你無呢個財力下下「倒錢落海」,睇人課金都可以享受下個種抽蛋嘅開心呀!
—— 歡迎收睇屎萊姆瘋狂世界
好多嘢都係無辦法預計後果,就好似屎萊姆應該都無諗過一段用手機自拍嘅打機片喺無剪接嘅情況下會破10萬點擊,從此開啟佢做YouTuber呢條路.自己開設遊戲公司,順理成章都拍埋打機片,又會同屎嫂拍一D生活化題材嘅片,最特別係自稱四川辣王,周不時會試食辣嘢點評,「好食得辣」呢樣嘢都係屎萊姆特色之一.
—— Yo 又係波子打波子機
出片密,個人風格好強烈,一直帶俾人正能量嘅笑波子,都係出名勤力嘅YouTuber,剪片剪到凌晨四點都堅持用最快速度每日更新,一日最多可以出3條片,一年出600幾條片不是夢呀.同其他打機實況主一樣,笑波子慢慢除咗打機片都會出其他生活類嘅片,兩隻好得意嘅愛犬都一樣出鏡率好高,好受網友歡迎.
—— Hello YouTube 我係Jason~
提起大J可能大家都知到佢有個好卡哇依呢嘅日本未婚妻麻衣,比起打機片可能更多人一開始留意到大J都係因為佢有好多唔同種類電子產品開箱同試用心得,可以話係幫好多人「防雷」唔洗花錢買難受.曾經係日本留學,加上另一半係日本人,所以都算係半個地膽,佢所拍嘅日本旅遊片都幾有參考價值㗎.
分析說明:
本研究資料由《KEYPO大數據關鍵引擎》提供,分析時間範圍為2018年11月12日至2019年11月11日.
網路大數據系統觀測港澳地區上萬個網站頻道,包括新聞頻道,Facebook,Instagram及各大討論區,BLOG等,針對討論『香港打機Youtuber』相關文本進行分析,並根據網友就該議題之討論,作為本分析依據.
本文分析之結果,非參考投票,民調,網路問卷等資料,名次僅代表網路討論熱度大小,不代表網友正負評價.
「加入香港網路溫度計Fan Page睇睇網民嘅花生係乜嘢?」>>>
DailyView曰:
「 喺呢個moment,我要爆啦!唔好講咁多 拿拿臨打返舖機先啦 」


text:
2012年9月8日 星期六
不相見
甚至夫妻反面,
香港開始似八年前的台灣,
可惜雖似卻不盡相同.
台灣冇背靠的爺爺,
更可惜嘅係
好多香港人唔愿承認這個不同.
呢排我連whatsapp都少用,
費時影響平和心情,
呢排無事最好不相見.
有事更加不要相見,
如果聽日係票站見到我,
千其咪相認,
更加唔好問我/游說我投票畀邊個,
因為我都唔會問/游說你.
33 則留言:
〝香港開始似八年前的台灣〞 我同意!回覆刪除
〝好多香港人唔愿承認這個不同〞 想深層,是好事.
〝如果聽日係票站見到我,千其咪相認〞 有冇咁嚴重呀!可能至今沒看過選舉新聞(查實寄來的單張也不看),加上形象問題,沒誰敢煩我,所以一點感覺也沒有.
明天,去投票就成,只要能按自己意願,投誰也沒問題,自己向自己負責即可.
現代正義論則從自由出發.投票只是盡公民責任,隨心所欲就可以了.回覆刪除
一個人有癌症,相信同唔相信個癌始終都係度,但我承認過程會有唔同.回覆刪除
唉,真係好鬼嚴重!紀律部隊最近流傳一個笑話分享,關於夢見小兒子上幼稚園老師教佢唱世上只有媽媽好的"惡夢",反智到呢!睇得我把幾火,偏偏我又有唔少任職紀律部隊的朋友,日日都收幾條呢個"笑話"!
我隔離屋果兩夫婦又係好鐘意種菜的,我哋成日交流種菜經又分享種子和收成,前幾日個老婆問我選邊個我話田北俊,點知佢好嬲咁話點解唔選劉江華!轉個頭仲畀返我係韓國買返來送畀佢的種子我,話道不同不相為謀.
有個朋友阿媽力撐陳婉嫻,有晩拉啲仔女跪係老豆的神位前要佢哋發誓投票畀陳灬回覆
真係好嚴重呀!刪除
仲有好多!唉…刪除
你知唔知點解民建聯嗰啲名單咁多人嗎?呢排我先聽講嗰啲排係後面的區議員係票源來!啲屋邨師奶阿婆阿伯未必最前嗰個,但就識個成日畀著數佢的區議員.原來佢哋對鐵票係好關心愛護!我有個義教的單親學生話,派野而佢阿媽唔得閑去輪的話,區議員辦事處係會留起份野call佢去攞!
證明維穩費很多,勁!刪除
我都投田北俊先生.刪除
你有你投,我有我投,佢有佢投,有乜嘢問題呢?
佢覺得劉江華係唯一嘛!所以咪割蓆囉!大把人都係咁啦!人民力量嗰班友咪又係咁,講民主只有此一黨吖嘛!自己冇份選超級區議會立法會議席就要人投白票,同共產黨一黨獨尊有咩分別?刪除
第一:田先生同劉江華係唔同"隊",一個係新界東選區,另一個係超級區議會議席,根本唔存在"相沖",真係好笑,佢地乜嘢邏輯呀?!刪除
第二:如果話今次投超級區議會劉江華先係王道,咁阿嫻姐又係乜嘢位置呢?如果用某種特定思維去計數,咁嫻姐嘅功業同級數肯定好高,唔通有人唔認同我就同佢割蓆,咁好笑?!
P.S. 如果連呢啲咁簡單同基本嘅思考能力及個人修養都無,我係唔介意其他人"主動"同我割蓆,唔駛客氣.
好開心田北俊先生當選!刪除
我支持田先生是因為想用行動話比某人聽,雖然呢個世界係一朝天子一朝臣,但若果係有能之士,一定會企返起身!
要飲杯賀賀佢!刪除
你有所不知其實建制派係好憎田北俊㗎!係佢哋眼中劉江華=民建聯.刪除
我交朋友分好多種類,波友就講波打波;酒友就飲酒講風花雪月;理財就搵有經驗的朋友交流;做生意就傾生意經;音樂就同啲音樂發燒友玩,當中西樂同中樂又有唔同朋友;養花種菜又係另一班人灬朋友各有唔同功能,因為直至今日我都未能搵到個我似咁八足咁多爪,興趣咁廣泛乜都傾得到的人做朋友,唯有一范唔好掂到另一范啦!
我住嘅地方好難搵到個鐘意種菜嘅(種花就大把),唔使下下出田先搵到志同道合的人傾種菜經對我來講係好難得嘅.以前唔講政治取向唔過問彼此工作齋講種菜,我同佢哋傾得好開心㗎!
因為佢偏激得令我咋舌,所以特登查咗下佢哋背景,原來係駐港中資機構高高層吖!失覺曬!
有好多人話政治取向唔一樣連朋友都冇得做,我唔贊同㗎!我覺得做朋友遮唔需要咁嚴格啦!唔係話民主就係要包容唔同聲音嗎?如果個女同我政見不同唔通我又同佢斷絕關係了喎!我唯一認同嘅係伴侶應該政見相同或相似,咁會少矛盾少交哎.
厲害,其實我都好想好想選田少.但就系因為他非泛民過唔到自己個關.他朝一日普選成功我一定投田少!刪除
嘩,你興趣都好廣泛喎!難怪你會交遊廣闊,做朋友講求和而不同,正所謂若要人似我,除非兩個我!刪除
建制派唔鍾意田先生唔奇,但若果而加係唐先生坐正,肯定會有不同講法!有時會想,如果係田先生做行政會議召集人,咁個政府會有更開揚的局面,不過呢個世界係無如果嘅.
無可否認係某些人眼中,劉江華會係"根正苗紅",但今次選舉中,居然會自己人打自己人,嫻姐幾乎中招,咁你個兩位夫婦鄰居,又點睇絕對根正苗紅,默默耕耘嘅工聯會呢?國家係好多方面都漸漸越做越好,如果大家都可豁達一些,更加包容,咁結果會更好!
其實田大少係某啲議題上仲比好多所謂泛民更泛民咩?特別係維護香港核心價值方面做到野.刪除
To KK: 係唔係泛民只不過係一個 "label",最緊要係咪真心為人民,你可以睇返田先生過去言論和行為,咁啱上次差些少運氣,但今次形勢仲差,牌面好弱,但有能之士係一定可以企返起身,只係時間問題.刪除
劉江華墜馬要飲多杯賀賀佢.刪除
梗要一齊賀賀佢,勝嘅!刪除
呢排無事最好不相見.回覆刪除
有事更加不要相見,
我覺得改為以下更好:
呢排無事最好不說話.
有事更加不要說,
嘻嘻,網上網下都可能係架...回覆刪除
有些事情你永遠不必問,有些人你永遠不...必...等(夢醒時份,幾貼切!) :-P
我又真係今次罕有地有去向幾個熟人拉票回覆刪除
但我係先打聽對方有無肯定投票目標,如果無,再逐個候選人分析邊D人特別值得杯葛,邊幾個人或黨可以投,邊D係支持率低到無機會.所以我呢D講理據的人能夠拉到的票係好少,同埋只能否定某D候選人,而唔能夠真係要人投特定對像.
我覺得對時事唔多熟的人來講,我俾到每個候選人多D資料參考,都唔算壞事.
相見時難別亦難, 東風無力百花殘. 原來咁多古仔聽, 就算唔留言, 都要經常造訪Hana先得.回覆刪除
係囉!多啲來吖!耐唔耐頂唔順我就爆肚㗎啦!回覆刪除
考慮返一個人的職業,年紀,收入,資產水平同埋人生經歷,其實大概都估到呢個人的政治立場的啦.有幾多人會支持一個,明知會損害到自己利益,但又符合公義的政黨?回覆刪除
迫其他人信自己個套根本唔可能.不過我都失算,睇唔通我大佬會帶個女去反國民教育遊行,但根本唔係選民.睇來我的眼光頂多只能分析年紀同自己差不多或細少少的人
你鄰居都好極端下!回覆刪除
自由
haha, 父子都開拖喇,何況朋友!回覆刪除
好多年前我有次飛人,政見唔同係其中一個原因,嘿嘿,涉政就無情,費事嘈咯!


text:
正所謂遠在天邊近在眼前, 住喺元朗想睇紅葉, 就梗係去大棠啦! 住喺度咁多年都一直冇去, 因為怕多人, 但始始於要去一次! 所以今日去飲個靚茶之後我哋就出發, 我哋搭的士去到閘口, 然後開始落車行, 因為車唔俾入, 由閘口行到去真係紅葉既地方都差唔多用1個鐘頭, 呀妹落咗車都仲瞓緊!
\
我哋去到第一個指示牌, 原來成日話去元朗睇紅葉,
其實呢個地方有個咁靚既名, 「楓葉林」即刻叫Hysan同個牌影番幅相
沿路行點解一路都未見到紅葉, 開始有D心急...
香港人就係咁,我都要學習慢慢享受欣賞先得,
跟住老婆見到D得意既花就教Hysan,呢D花叫做雞蛋花,因為佢好似荷包蛋!
Hysan係度扮熊貓食竹葉!
終於到咗紅葉的地方啦!呀妹都瞓醒啦
呢個時侯原來都仲係好早,所以都係黃多過紅!
行咗咁耐要坐低休息吓食個包補充體力
最後回程個陣落咗去郊野公園燒烤場度影吓相睇吓人哋玩搖控車,跟住就行番落去閘口,
去到閘口因為唔多的士,所以要再行多15分鐘度落去搭巴士,咁啱呢排有冰雪節,所以有專車送番去西鐵站!
Photo by CANON 5D Mark III, Len | EF 35mm f/1.4L USM
呀劍評分: 7分
呀劍評語: 其實如果唔係紅葉, 都真係同一個普通郊野公園冇分別, 不過去接觸大自然本身就已經好好, 可以加分!
大棠紅葉簡介
元朗大棠/大欖郊野公園到吉慶橋是傳統的晨運行山熱點,全程石屎路-容易行,空氣好.近年冬天(約11-12月~)更多了些觀賞紅葉的愛好者遠道而來,假期相當熱鬧,欣賞自然美景,行行山運運動,呼吸清新空氣,十分健康!
地址
大棠山道
交通
1.西鐵朗屏站(B2出口) 再轉乘 K66接駁巴士(巴士站-見地圖..詳情 ) 到大棠山道 路口(大棠山路站)落車
2.小巴: 元朗-千色廣場 停車場入口斜對面(紅棉圍) 乘大棠紅頂小巴 到大棠山道 路口落車


text:
我8年前第一次做杜牙根係因為牙髓炎,喺風順堂個邊嘅一間私人診所做咗治療,好似個醫生姓吳.當時覺得做得仲ok,平時都無乜唔舒服嘅感覺.
但系大概過左年幾兩年,吃生冷嘢,飲熱水個陣,會feel到我個只牙有點痛.再拖左下,痛感變得強烈,我就覺得我只牙又復發左.
之後我上網check咗下,去咗珠海嘅建輝口腔檢查,搵嘅係鐘醫生.佢幫我拍咗個片,話我根管做得唔係好好,有一邊嘅根尖無徹底填充,所以有細菌繼續繁殖.不過因為本身d根管分佈就好複雜,做杜牙根嘅成功率喺80%左右,所以好多人做第一次治療如果搵嘅醫生唔夠專業冇做好,就要做二次根管.
醫生整之前同我講過二次根管嘅成功率喺60-70%,不過佢會盡力.我個時諗住唔睇都睇左了,就同意咗治療.
做完杜牙根之後,醫生仲建議我上埋牙冠,可以延長牙齒嘅使用期限.然後同我講咗好多注意事項,包括飲食上要注意唔好吃太多硬嘢,飲碳酸飲料之類嘅,仲教埋我點擦牙,用牙線.跟住同我講,唔係做完治療就ok啦,要三個月後再去複診,無嘢個話以後半年去一次檢查.
我自從做咗二次根管後就非常之注意生活同飲食習慣,加埋定期去醫院檢查,到到依家過咗成5,6年只牙都冇再出現乜問題.所以想提醒大家,第一次杜牙根一定要搵一個專業,經驗豐富嘅醫師,而且唔係杜完牙根就萬事大吉!我地嘅牙只要賴咗嘢,就唔可以對佢再放肆啦,要非常之注意去定期檢查狀況!
護牙小tips
hospitalzh
下一篇:兒童該不該做杜牙根?


text:
前HotCha成員張惠雅(Regen)的健康狀況備受關注,不但與男友分手後瘦到只得84磅,日前又透露指去年在越南被昆蟲咬後一直未百分百痊癒,後來更發展如風癩一樣,亦因而不敢露腿.日前她又在IG發長文放負,她表示:「我EQ好差,發生少少唔開心嘅事我就會喺自己嘅平台,亂咁放負.我唔鍾意永遠都只係得正能量嘅人,唔接受人係需要停落嚟休息嘅時候,或者不停否定人.有某啲人,講啲咩都會否定你做唔到,我嘅成長就係充滿喺一個咁樣氛為嘅家庭,佢哋覺得我咩都唔會做得到.我好樂觀,係喺娛樂圈一個咁複雜嘅地方,咁多意見咁多關係,我自己都已經迷失咗,動力都冇咗,但係我俾自己停下,間唔使衝下 好似癲癲地呀.係呀因為我個人本身癲癲地,就算我個人本身少癲,呢個世界都逼到人哋越抓越癲.」
Regen又再次提到當年被指為小三的事件,她指:「每一次啲人都要屈我係小三,我真係介意,曾經對我傷害過嘅人我都係唔會忘記佢哋.誣捏我,放假新聞,逼我影假新聞相,逼我做拆散Hotcha嘅罪人.一條又一條嘅罪名放喺我背上,嗰啲背後捅我刀,嘲笑我,又同你好似好好朋友.而家嘅我都會學識,斷捨離呢一啲對自己有害嘅人,興奮跌落水,我好記得有事嘅時候,重要嘅人一句嘅說話都冇幫過我,或者輕輕鬆鬆踩幾腳,畀我慢慢咁跌入谷底.」
Regen續指:「啊吸毒,我估最毒嘅,都係飲酒,但係香港又合法化.酒精好多化學性合成物,唔靚嘅酒都可以好傷身體,吸毒都唔會淨係爛得對腳啦我估.講毒品,我哋睇緊嘅嘢食緊嘅嘢,其實咪又係一樣咁毒.有時候娛樂圈嘅世界,就係要啲 juicy啲字眼,將佢放大.咁大個人可唔可以分析下,你哋世界可唔可以唔好淨係得攻擊同埋judgement,坐喺度亂打幾句覺得自己好有道理,呢個世界滅亡都係因為我哋呢班人類自大,虛假,破壞 ,自私.
Regen其後更狠批連登網民一直誣衊自己做小三,「one day呢個地方開業唔夠一年,從來冇做過飲食業,我都係用我嘅耐性時間慢慢學習 營業同守業,希望可以營造到一個我喜歡,客人都會好放鬆嘅地方,一個可以搵到自己節奏嘅地方.香港生活實在太攰,唞氣都覺得好困難嘅時候,畀多少少關心別人.但係連登你哋呢班人,係呀我癲癲哋呀,就係過往你哋所有嘅誣捏,令到一個未做過小三嘅人,討厭小三嘅人,成為咗一個好似全世界公認嘅小三,淨係識得揸住一張相話咗我咁多年?咁叻嘅查個真相出嚟啦,查到真相邊一個當時屈我嘅,畀返啲獎勵金又得,要一啲酬勞又得,橫掂我畀人屈咗咁多年都好想搵到真相.我心裏面就有兩個目標喇,幾好玩呀呢個遊戲,高登仔起底好勁㗎嘛,搵我當時係邊個做攝記,邊個寫稿,邊個慢慢傳開去寫出去.」
最後,她又提到:「唔好踩人哋嘅夢想踐踏人哋建立嘅嘢,因為咁樣你永遠都係只係喺最低層,畀呢個世界慢慢侵蝕你,直到下一世再下一世再下一世,呢啲嘢都係令到發癲嘅原因,我而家都仲係要食緊藥㗎,喺自己平台叫阿春 梳下肝冇影響到你掛,得閒黎我呢個痴線婆嘅one day食下我煮嘅嘢囉,記仇嘅我要試下瞓啦,早唞.」


text:
夏天臨近,相信大家已經不經不覺換咗季,又或者已經出動選購今夏新裝.有冇發現,屋企個 衣櫃 似乎唔多夠位?係時候趁開季之際,實踐一下「斷捨離」嘅原則,清一清個衣櫃.其實只要你認真啲睇睇,你個衣櫃之中有好多衣物都係應該放棄嘅,不論你係男士女生,都要留意以下呢個清單!
1)「那些年」的衣物
好多人嘅衣櫃裏面,仲會Keep住好多好舊好舊嘅衫,例如少年時期成日着一件好Rock嘅褸,或者少女時第一次去Ball着嘅嗰條裙……呢啲衣物雖然係大家青春回憶嘅見證,問題係:你仲會着嗎?唔會!清理衣櫃第一件事,就係丟棄呢批超舊嘅衫.記住,你家居嘅儲存空間有限,但腦海嘅記憶空間無限,要留住回憶只需影番張相,留在心中.
2)當瞓覺衫的衣物
好多人都習慣咗,着一啲舊Tee恤或背心瞓覺,而唔會正正經經買套睡衣.咁做其實冇乜問題,只要自己瞓得舒服就可以.但係,好多人着開呢種「瞓覺衫」會有個惰性,就係啲衫着到又穿又爛都繼續着,心諗「只係瞓覺衫啫」.建議大家,真係爛咗嘅「瞓覺衫」就應該及早丟棄,唔好愈積愈多.當然最好都係着番睡衣啦.
3)有少少損壞的衣物
大家衣櫃中一定有一啲已經有缺憾嘅衫,可能係洗爛咗少少,甩咗粒鈕,沾咗少少漬洗唔甩……之類,成日都諗住會處理,睇下幾時攞去搵人修補,處理,但就一直冇時間去做.老老實實,你真係會的起心肝嗎?一直唔處理,呢批衫只會被埋在一角,因為你根本不會想再着.咁不如爽爽快快決定放棄,為衣櫃騰出空間吧!
4)幾年冇着過的衣物
得閒審視一下你衣櫃中嘅每一件衫,諗一諗:呢件衫我有幾耐冇着過?如果上季有着過,就可以留;如果有兩季或以上都冇着過,咁其實好大機會你以後都唔會再着.咁點解仲要留住呢?
5)尺碼不合的衣物
衣不稱身絕不是好事.好多時大家買衫都會先試身,但而家網購流行,有時收到啲衫先發覺唔太啱身,往往會亦費時退換,就將之放埋一角.如果件衫Size買細咗,你會着嘅機會係近乎零.如果件衫太大,夾硬着又會太鬆唔好睇.與其白佔衣櫃空間,不如早啲處理咗佢.
6)同款同色的衣物
有啲人有呢個習慣,睇啱一款衫,就鍾意同款買幾件,通常係買唔同色.另外一個類似行為,就係某一輪自己鍾意着某一類衫(例如淨色Tee),就會不斷搜購,買到一櫃都係.若干時日之後,你會發現喺嗰一批衫之中,你往往只會經常着其中兩三件,絕對唔會件件都鍾意着;換言之,少着嗰啲真係唔應該買.既然都少着,倒不如放棄吧,留番你最經常着嗰幾件就乜都夠啦!
7)買回來從未着過的衣物
有冇發現,衣櫃中有啲衫買番來從未着過,甚至連牌仔都未剪,100%新淨,一直就掛咗喺度唔知做乜?與其讓佢繼續喺衣櫃內虛度餘生,不如考慮將佢放上拍賣網或FB Marketplace賣咗佢套現好過啦!
8)不再喜愛的衣物
人嘅喜好同口味會變,有啲衫即使曾經係你至愛,或許總有一日你會不再寵幸,唔想再着.毋須問原因,更不必內疚,應該早日將呢啲衫清走,舊嘅唔去新嘅唔來!
以上建議你盡快「放棄」嘅各類衣物,當然「放棄」亦有好多不同處理方式,例如轉贈親友,攞去二手Group賣,捐贈俾相關機構等等,唔一定下下要將之變成垃圾.
為咗騰出家居空間,保持衣櫃整潔,每次換季前,就應該咁樣為衣櫃優化一次.如果有啲衣物真係有需要保留,但又唔想佢哋霸佔衣櫃,咁Boxful嘅「標準儲物箱」同「掛衣箱」服務就一定可以幫到你!
——
緊貼Boxful Blog同Facebook Page,獲取更多家居生活貼士!


text: - 資訊工程學類,電機工程學類,電子工程學類丙級電腦軟體應用技術士,丙級電腦硬體裝修技術士,丙級網路架設技術士輕型機車,普通小型車,普通重機車輕型機車,普通小型車,普通重機車丙級電腦硬體裝修技術士普通重機車普通重機車丙級電腦硬體裝修技術士普通重機車普通重機車丙級電腦軟體設計技術士,丙級電腦硬體裝修技術士輕型機車,普通小型車丙級電腦硬體裝修技術士,丙級網路架設技術士輕型機車,普通小型車丙級電腦硬體裝修技術士普通重機車普通重機車資訊工程學類,資訊管理學類丙級電腦軟體設計技術士,丙級電腦硬體裝修技術士冷凍空調學類,機械工程學類,電子工程學類丙級電腦軟體設計技術士,丙級電腦硬體裝修技術士資訊工程學類,網路學類丙級電腦軟體設計技術士,丙級電腦軟體應用技術士,丙級電腦硬體裝修技術士,乙種電匠,丙級室內配線技術士資訊科學學門,資訊管理學類MCITP,丙級電腦軟體設計技術士,丙級電腦硬體裝修技術士輕型機車,普通小型車,普通重機車丙級電腦硬體裝修技術士普通小型車,普通重機車資訊管理學類,資訊科學學門丙級電腦硬體裝修技術士機械工程學類,工業工程學類,電機工程學類丙級電腦軟體應用技術士,乙級電腦硬體裝修技術士,丙級電腦硬體裝修技術士普通重機車丙級電腦軟體應用技術士,丙級電腦硬體裝修技術士輕型機車電算機學門,資訊科學學門,資訊管理學類乙級電腦軟體應用技術士,丙級電腦軟體應用技術士,乙級電腦硬體裝修技術士,丙級電腦硬體裝修技術士普通重機車丙級電腦硬體裝修技術士普通重機車乙級電腦軟體應用技術士,丙級電腦軟體應用技術士,乙級電腦硬體裝修技術士,丙級電腦硬體裝修技術士資訊工程學類,其他數學及統計學類,其他電算機學類丙級電腦軟體應用技術士,丙級電腦硬體裝修技術士丙級電腦硬體裝修技術士輕型機車,普通重機車電算機學門,電機工程學類,電子工程學類丙級電腦軟體應用技術士,丙級電腦硬體裝修技術士輕型機車,普通重機車輕型機車,普通重機車


text:
喺兩星期前,小明肚入面嘅小公主終於出嚟同大家見面喇,大家都對於家庭入面多咗一位新成員表示興奮.
雖然小明仲坐緊月,但妹妹小葵已經按捺不住,唔等家姐執返個樣,就衝咗上去家姐屋企度探BB.
一上到去,小葵發現小公主嘅睡房已經被佈置得極度fancy,勁多cute cute公仔同埋粉紅色嘢.喺咁嘅情況下,小葵又點可以唔抱起小公主同身後面嘅fancy 嘢一齊集下郵呢?一抱上手,小葵不禁大讚小公主夠哂乖巧,任影唔嬲之餘,仲唔喊唔嘈.不過影影下,小公主突然對住鏡頭嘔奶,然後露出呆滯嘅萌樣.完全無上過育兒課嘅小葵嚇咗一嚇,喺唔知咩事嘅情況下,只好呼喚家姐過嚟睇下佢做咩事.
小葵:「佢做咩無啦啦會嘔嘅?唔通佢咁醒已經識sense 到個鏡頭喺邊,想做D嘢出嚟搶我Fo?定係因為我抱住佢不停自轉影相所以佢頭暈呀?一定係見頭暈所以想嘔喇佢!」
小明無奈地回應:「你又喺度無限聯想,都叫咗你平時認真D上堂架啦!其實係因為頭先喺你上嚟之前,陪月姨姨餵咗佢飲奶咋.」
小葵:「即係佢食得飽得滯,好似我地平時咁飽到嘔呀?」
小明邊解釋邊接過BB:「頭先陪月姨姨餵佢食咗好少份量架咋,所以應該唔關事囉!其實初生BB嘔奶係好普遍嘅,主要原因係BB個胃同食道之間嘅賁門括約肌(esophageal sphincter)未完全發育完成.喺正常情況下,當大人吞咗食物落個胃之後,賁門括約肌會緊閉以確保食物向下移動.而BB嘅賁門括約肌雖然同樣係會關閉,但佢未必可以做到完全緊閉,所以當BB嘅胃部收縮時,產生出嚟嘅壓力有機會令到賁門括約肌打開,令到飲咗落去未消化嘅奶倒流返入食道,出現嘔奶呢個情況.」
小葵:「原來係咁,真係唔生過都唔會知道D咁嘅嘢.但係家姐,你而家係咁拍BB係唔係想佢嘔清哂,好似人地肚痾要痾清哂咁呀?」
小明繼續解釋:「我呢D叫掃風,其實頭先食完奶我都有做架,不過可能我呢D新手媽媽學藝未精啦!掃風其實係想喺拍打嘅過程令BB打嗝,排走啜奶時一併吸入嘅空氣,就可以減低胃部嘅壓力,從而減低嘔奶嘅機會.」
小葵:「其實嘔奶咪由得佢嘔囉!嘔完就應該冇事架啦!」
小明沒好氣地繼續解釋:「但係如果BB喺瞓覺時嘔奶,嘔出嚟嘅奶水有機會流入耳仔,鼻同埋氣管而導致窒息架!所以係唔可以由佢囉!」
小葵:「原來咁大鑊架?咁家姐你呢D新手真係要跟陪月姨姨好好學習下點掃風喇.你頭先應該叫陪月姨姨幫你搞掂埋先放工嘛!」
小明反住白眼回應:「……. 鬼唔知咩,陪月姨姨今日有事趕住走嘛!我已經好努力學緊架喇!你唔好刺激我喇,唔係我好易會有產後抑鬱架!」
資料來源:
http://www.kidspot.com.au/…/8ca5e8983adb72e3ced97097f6be4515


text:
健步走嘅好處有好多,最好命要係隨時隨地都可以健步走.健步走可以提升骨密度,預防老人痴呆,減低中風,患乳癌嘅風險.美國大型研究甚至發現,健步走比起慢跑對於降低血壓,血糖同膽固醇更加有效,可以預防糖尿病同心血管疾病嘅風險.但係點先知道自己健步走係有效架呢?其實健步走你一種和緩嘅運動,如果達唔到一定嘅程度,你唔會發揮到運動嘅效能架!咁我哋點先估自己跑健步嘅係有效架呢?
1. 流汗程度
如果我哋健步走嘅時候冇流汗流到件衫濕哂要換衫,或者塊面,額頭都冇出汗,咁就代表住我哋嘅健步走可能未達標啦.最理想嘅帶氧運動心跳區域,係最大心跳率嘅 75~80%.
如果我哋健走咗 30 分鐘,就一定要有 10~15 分鐘嘅心跳率係達到依個區域入面,先至可以達到運動嘅效能.
2. 一路行一路講
運動嘅時候有人陪伴的確會開心好多,唔怕會孤單寂莫.但係我哋要注意,如果我哋可以一路健步走,一路講完一句說話但唔會面紅氣喘,咁就代表你有需要去再增加運動嘅強度啦.大家可以試下快慢交替咁行.例如快步行 1 分鐘,慢行 2 分鐘,如此類推咁交替進行,唔單只有助消耗更多熱量,仲會冇咁容易受傷添.
3. 健步走後唔攰
大家唔好誤會以為健步走之後唔攰肌肉又冇痛,就代表你嘅肌肉好強壯.因為就算係平時我哋行路,都應該會覺得攰,才可以真正達到運動效果.大家可以試下轉行上斜坡,咁就可以係唔需要加快速度嘅情況下,鍛鍊到小腿,大腿,臀肌等肌群,同時亦都有效增強心血管功能.但係落斜坡嘅時候為咗避免膝頭受傷,步伐就要變細啦.


text:
英國大學Marketing巡禮 | Surrey,UEA,Exeter每間有啲咩特別?
唔知啱啱升中六嘅你準備好報UCAS同埋諗好UCAS嗰五個choices填咩未呢🤔?嚟緊我將會繼續為大家介紹唔同英國大學嘅學科🇬🇧,希望幫到大家make一個informed choice🔥!喺度好多謝所有投稿嘅有心人🥰 Surrey Business Management (Marketing) BSc (Hons) UCAS code: N294 課程結構 一年60 credit,讀6科左右.第一你就咩都要讀,例如有social science, psychology同accounting. 究竟讀啲咩? 主要讀supply chain同B2B ,同埋會研究市場趨勢. 佢都會教你啲Excel同埋accounting嘅知識. 同想像中有冇咩出入? 我諗住會有比較多嘅實踐活動,但係教授書本嘅知識比較多. 適合咩人讀? 適合鍾意市場研究social media嘅人讀.要有心理準備就係出嚟搵工會比較難,因為marketing唔太專業 . 考核模式 主要以寫paper為主. 收生/成績要求 DSE: 444 (包2個electives) IELTS (academic): Overall 6.5, writing至少要有6.0,其他subset至少要有5.5 點解揀呢間大學? 雖然佢唔係最top,但係佢近London,飛機都唔使搭咁.而佢business subject嘅配套都幾好. Personal Statement Tips 盡量寫多啲關於呢科嘅嘢,例如係你嘅相關工作經驗.同埋講吓你喺學校以外你為你呢科做過啲乜嘢,顯示出你對呢科嘅熱誠. 出路 都係同marketing相關,一係做in-house,一係就做agency. UEA Management and Marketing UCAS code: NN52 究竟讀啲咩? 每個sem大概讀3科,所以一年就讀6科.Year 1-3讀嘅科都唔一樣,但都環環緊扣嘅.讀嘅範疇包括accounting, quantitative math, business ethics, business law等等.而year 2-3可以自選2-4科. 順帶一提,你報名嘅時候都可以揀讀多一年,中間做一個一年嘅placement. 同想像中有冇咩出入? 讀落其實同想像中冇咩分別,都係讀啲theories同埋有啲都係common sense咁...適合對商科有興趣嘅人同懶人哈哈. 教學模式 主要係lectures同seminars.而大學有時都會請啲大公司嘅管理人嚟講talk同埋同我地介紹番一啲就業機會. 考核模式 Essay and/or exam. 收生/成績要求 DSE: 一個選修科至少有4,一個必修科/選修科至少有4,英文至少有4,Maths (core)至少有3 IELTS (academic): Overall 6.0,每個subset至少有5.5 (或者可以以HKDSE Eng Lv 4代替) 點解揀呢間大學? 講真嗰陣我自己都唔知揀邊間大學,揀UEA好大原因都係因為嗰陣嘅男朋友讀緊lol.但講真,UEA呢到所有prof都好nice,而且campus幾靚.Norwich都係一個治安相對比較好嘅城市,呢度好多嘢都幾好,所以都冇後悔我當初呢個決定. Personal Statement Tips 主要都係顯示番你對呢科嘅熱誠,同埋你喺business field方面嘅經驗/ECAs就可以. 出路 呢科嘅出路好廣, 有hr, marketing, advertising, management, operations等等. Exeter Marketing and Management with Industrial Experience UCAS code: N2N5 究竟讀啲咩? 成個課程內容比較all-rounded,唔單止有marketing同management,仲有statistics同economics. 適合咩人讀? 適合啲比較外向,有創意,鍾意同其他人一齊合作做嘢同埋well- organised嘅人讀.最好識講幾種語言. 考核模式 有啲group work,所以要識點同人相處,同埋都可以藉此加強你嘅teamwork同埋領導才能.通常都係自己要做額外嘅research,因為老師好少會解釋咁多. 大部份都係MC Q考試,有啲例如econ同埋finance就係要一半MC Q加一半short answer咁答. 點解揀呢間大學? 報呢個course嘅時候可以報埋year abroad 或者 placement year.如果選擇呢啲嘅話,原本3年嘅課程就會變為4年,第三年嘅時候就係你嘅year abroad/placement year.而我揀呢間大學主要係因為佢有placement呢個選項. 收生/成績要求 3科5,科目配搭可以係以下任何一個: 3個Group A NSS Elective Subjects; 2個Group A NSS Elective Subjects加中文或者英文 IELTS (academic): Overall 6.5,每個subtest至少要有6.0. Personal Statement Tips 最緊要寫一啲相關嘅例子去顯示你對嗰科嘅興趣,同埋講吓你嘅興趣之後點樣再develop落去同埋你再做咗啲咩去繼續加強你對嗰科嘅熱誠. 出路 比較相關同常見嘅出路例如有marketing, management, HR, event management, communications, PR等等.


text:
英國升學心得- UCL Geography | 大學同中學geog嘅分別 | 竟然可以讀其他大學嘅course?| 喺英國同香港讀地理嘅幾大分別
雖然我不時都有分享吓我喺UCL Geog讀嘅嘢,但我發現原來自己都未好好咁介紹過呢科🤣 所以一路以嚟我都收到一啲dm問UCL Geog嘅嘢~ 今次就超級詳細咁同大家講解吓🔥 1. 課程結構 UCL Geog有幾個specialist programme可以揀,分別係:BA/BSc Geog,BSc Econ and Geog,BA/BSc Geog International同埋BA Geog with Social Data Science.咁有咩分別呢?除咗International嗰個programme之外,其他都係好似平時喺英國嘅degree係讀3年嘅.據我所知,第一年或者第二年Term 1嘅時候你可以轉去international個programme,咁就可以喺第三年嘅時候去UCL嘅partner uni到study abroad一年! 好多人亦都會喺入學嘅時候轉去Q-step,佢會有佢自己compulsory嘅modules,第一年主要都係讀番啲關於quantitative嘅social science research methods (聽講要成日用R Studio哈哈),其餘optional course同正常Geog人揀嗰啲係一樣嘅. 我自己就係讀BA Geog嘅,其實第一年我都有讀好少phy geog,包括就係compulsory嘅field trip (半phy半human)同埋我自己揀咗嚟讀嘅ecology.我覺得可以explore多啲都係一件好事,因為大學嘅geog同中學嘅好唔同,話唔定你讀完先發覺你對另一邊嘅geog更加有興趣(之後可以trans去BA/BSc)!同埋每一年我係可以讀少一個geog optional course,然後take另一個dept嘅module嘅,所以我可以讀我喺geog以外鍾意嘅嘢—— management嗰啲嘢~ 2. 課程內容 UCL Geog會讀到/可以揀嚟讀嘅嘢其實真係幾廣~Human geog可以讀到關於geopolitics,urban/cultural/historical/economic geog等等.Phy geog可以讀geomorphology,ecology,古氣候變化等等. 3. 同DSE Geog有冇關係? 我覺得兩者嘅關係唔係好大.的確,有啲DSE入面教咗嘅concepts或者議題都係有用嘅,例如係gentrification,deforestation.但大學入面教嘅嘢好多都係DSE冇cover到,例如geopolitics同埋關於space嘅concepts.之前都提過,我覺得DSE Hist教識我嘅寫essay技巧同歷史背景對於我喺大學讀好geog更有用! 4. 教學模式 UCL Geog嘅教學主要包括咗lectures,seminars,tutorials同埋field trips.Lectures就係一大班人一齊上,主要係單方面聽個lecturer講解ppt嘅嘢,好多時亦都會畀人問問題再討論吓.而seminars就係大約10個人上,主要係以小組嘅形式討論啲readings,然後個seminar lead (會係個lecturer自己/postgraduate teaching assistant)就會畀啲feedback. 至於tutorials,你year 1就會同大約3-4個同學share一個tutor (都係一個平時會教你嘅professor嚟),每個禮拜都會見一次,主要係傾吓近況,讀書進度,亦會present吓essay outline,總之個session就係想幫吓你,睇吓你有冇遇到咩難題.當你上到year 2之後,你個term 1 tutor就會變成你嘅personal tutor.雖然見面次數會比year 1少,但你有咩問題都可以繼續揾佢! Computer practicals同seminars一樣係小班教學,會教你點用R Studio,ArcGIS等等嘅software. 另外,UCL嘅field trip其實都算係多,讀LSE Geog嘅朋友都覺得我地嘅field trip多過佢地~ 咁每年我地都會有field trip,唔使再留喺London到嘅!Year 1個field trip大約11月就會去Barcelona同Sitges,超級好玩同埋真係畀一個機會你去認識你個course入面嘅人!Year 2嘅話就可以去Glasgow (human geog)或者西班牙嘅一個島 (phy geog).Year 3仲多選擇,有得去Greece或者Gibraltar等等...聽到都覺得興奮!Field trip嘅錢係學費包埋嘅,所以基本上唔使畀啲咩額外嘅費用! 除咗呢啲field trip之外,我地Year 1都有去London入面其他borough到做fieldwork.嗰啲fieldwork就真係放手畀你個group做嘅,冇professor會睇住你~ 整體嚟講,呢到啲professors個個都好nice,好鼓勵你去思考啲嘢然後問問題,呢一種學習氣氛我係幾鍾意嘅.而且佢地個個都好有料,好多時你睇緊嘅paper或者書都係佢地寫~ 5. 考核模式 以coursework為主.Coursework大部分都係寫essay,所以readings冇得唔睇,就咁靠ppt一定寫唔到一篇好嘅essay!啲essays好多時候都可以畀你apply啲學咗嘅concepts落自己揀嘅example到,呢種自由度我幾鍾意!如果係field trip嘅coursework,通常就係寫report同埋寫field notebook.而coursework都有分formative同summative.前者就唔計分,係test吓你啲concepts同幫你寫好summative,而summative就會計分.Exam我就未試過,因為上年因為疫情cancel咗~ 6. Exchange 第三年可以去exchange!如果唔想defer一年,就可以喺Year 3 Term 1去exchange一個term.如果要exchange一年,就應該要讀international嗰個programme啦~ Exchange嘅大學都有好多可以揀,淨係exchange一個term嘅話選擇會比較少,但都涵蓋到唔少好嘅大學,e.g. NUS,UofT等等. 7. 成績要求 基本DSE requirement 係英文同數學5,三科electives(有Geog) 5,中文同LS 3. IELTS:Overall有7,每個subset至少有6.5 8. UCL Geog特點 UCL係屬於University of London (UoL)嘅其中一個college,其他屬於UoL嘅包括有LSE,King’s同Queen Mary等等.咁有咩特別?雖然我自己就冇咁做,但其實你係可以take另一間大學嘅course as一個intercollegiate student㗎!呢樣嘢都真係幾特別,係其他非UoL嘅大學畀唔到你嘅體驗! 9. 同喺香港讀Geog嘅分別 利申:我冇喺香港到讀過geog,而我都唔係100%清楚其他英國大學嘅geog,以下嘅比較都係綜合多方面嘅資訊得出,唔可以作準嘅~ 英國讀三年(如果你唔去exchange一年),香港就讀四年~ 如果喺英國畢業之後再full time讀一年master,即係你用四年時間已經可以讀完undergrad同master! 英國呢邊係專科專讀.好似我啱啱所講,UCL BA/BSc Geog呢個programme每一年只可以take一個non-geog嘅module,而我地亦唔需要讀common core~ 而香港嘅話,例如HKU Geog就可以畀你double major或者minor.咁樣其實各有各好嘅,前者就係真係可以更深入研究geog,後者嘅flexibility會比較大,好擔心出路嘅double major/minor都可能畀到你更大嘅保障. 至於考核模式,以HKU Geog為例,問番讀緊嘅人,佢地大概係一半assignment加一半exam,而我地UCL就偏向係多啲coursework (但都要視乎番你module嘅combination啦,至少我自己個配搭嚟講就係少考試嘅,一年大概有1-2個考試) UCL Geog嘅國際學生比例應該都比香港嘅大學高,所以都可以畀一個機會你同世界各地geog好叻嘅人交流吓心得.


text:
蘋果公司
蘋果電腦嘅Apple II喺1970年代助長個人電腦革命,其後由Macintosh喺1980年代接力並持續發展.最出名嘅產品係佢出品嘅Apple II,Macintosh電腦,iPod數碼音樂播放器同埋iTunes音樂商店,佢喺高科技企業之中以創新聞名.
歷史改
簡史改
- 1976年,由史提芬·保羅·喬布斯(Steven Paul Jobs)(簡稱喬布斯 Steve Jobs)同埋史提芬·沃茲克(Steve Wozniak,簡稱沃茲)創立.喺當年開發及銷售Apple I電腦.
- 1977年發售最早嘅個人電腦Apple II.
- 1984年推出革命性嘅Macintosh電腦.
- 2001年推出iPod數碼音樂隨身聽.
- 2003年推出最早嘅64位元個人電腦Apple Macintosh G5.
- 2005年史提芬·保羅·喬布斯宣佈下一年度將採用英特爾處理器.
成立前改
喺佢哋一齊創立蘋果電腦前,沃茲已經係一個電子學嘅駭客,由1975年開始,佢喺惠普返工同埋幫斯蒂夫·喬布斯設計Atari電子遊戲.當時沃茲向由Alex Kamradt開設嘅分時電腦系統服務公司Call Computer租用小型電腦嚟用.嗰陣時嘅電腦只能夠用紙張印字輸出,而由德州儀器推出嘅Silent 700喺當時最尖端嘅熱昇華印字機型號.沃茲曾經睇到大眾電子學雜誌(Popular Electronics)介紹點樣自製電腦終端機,使用現成嘅零件,沃茲設計咗一部能夠同電腦溝通嘅電傳印字機.呢部只可以印出大階英文字元嘅印字機可以印出每版24行,每行40個字,而且能夠接駁到Call Computer旗下嘅小型電腦使用.Call Computer 嘅老闆Alex Kamradt代理咗呢個設計,並售出少數目嘅機器.
由1975年起沃茲開始出席家釀電腦俱樂部(Homebrew Computer Club)嘅活動,當時新型嘅微型電腦好似Altair 8800同IMSAI觸發沃茲將微型處理器內置喺佢嘅電傳印字機裏面,成為一部完整嘅電腦.
當時喺市面上可以搵到嘅微型處理器只有179美元嘅英特爾(Intel)8080同170美元嘅摩托羅拉(Motorola)6800.沃茲較鍾意6800,不過兩個都超出咗佢嘅預算範圍.所以佢只可以透過觀察同學習,喺紙上設計電腦,並等待可以買得起處理器嘅嗰一日.
1976年,MOS Technology發表淨係要$25美元嘅著名處理器6502之後,沃茲為呢粒處理器編寫咗一個BASIC程式語言版本,再設計一部可以運行呢種BASIC程式語言嘅電腦.由於6502同埋6800都係由同一班人設計(因為MOS Technology係由Motorola嘅前僱員成立嘅),故此沃茲早前喺紙上設計,建基於6800嘅電腦,只需要作出輕微修改就可以使用6502作為微型處理器. 沃茲整完部機之後,將佢帶去家釀電腦俱樂部嘅聚會,並向電子同行展示佢嘅系統.喺嗰度,佢遇到老朋友斯蒂夫·喬布斯.喬布斯意識到呢啲細小嘅業餘機器嘅商業潛力.
蘋果點嚟改
喬布斯同埋沃茲兩人決定成立公司,佢哋諗咗好幾個名,喬布斯有次旅行返嚟之後向沃茲建議將公司命名為蘋果電腦.
早期改
1971年,16歲嘅斯蒂夫·喬布斯同埋21歲嘅斯蒂夫·沃茲尼亞克(「兩個斯蒂夫」)經朋友介紹而結識.1976年,喬布斯成功說服沃茲裝配機器之餘更拎去推銷,佢哋另一位朋友,朗·韋恩(Ron Wayne)亦加入,三人喺1976年4月1號組成蘋果電腦公司.
同年5月,喬布斯同一間本地電腦商店The Byte Shop洽商,負責人話如果呢部電腦完全裝配好至會有興趣.店主Paul Terrell考慮得更長遠,佢想訂購50部,並喺交貨時畀每部$500.攞到呢份訂單之後,為咗籌備資金,出售自己各種值錢嘅嘢籌款(好似電腦同一部福士麵包車).喬布斯向大型電子零件分銷商Cramer Electronics訂零件,舖頭嘅信用部經理問喬布斯點樣埋數,佢話:「我有一份Byte Shop向我訂50部電腦嘅訂單,付款條件是貨到至畀錢,如果你畀我30日付款期,我可以喺付款期限之內將電腦裝配好,送貨畀泰瑞爾後再畀晒帳款.」嗰名經理致電當時正喺太平洋樹林市出席IEEE電腦討論會嘅Terrell查詢.Terrell對喬布斯嘅堅韌感到驚訝,並向經理確實訂單話如果喬布斯送貨畀佢嘅話,喬布斯肯定夠錢畀.佢哋三人同兩名朋友借用喬布斯屋企人嘅車房日以繼夜裝配同進行馬拉松式嘅測試,終於喺限期前送貨畀Terrell,Terrell亦按照當初承諾畀錢喬布斯,令佢繳清晒零件嘅帳單,而且賺咗一筆可觀嘅盈利用嚟慶祝同留作本錢.
呢部後來被命名為Apple I嘅電腦有幾個顯著嘅特點.當時大多數嘅電腦並無顯示器,但Apple I以電視作為顯示器.相比起後來嘅顯示器,Apple I嘅顯示功能只可以緩慢咁每秒顯示60字.此外,主機嘅ROM包括引導(Bootstrap)代碼,令佢更容易啟動.最後,因為Paul Terrell嘅堅持,沃茲亦設計咗一個用於裝載同儲存程式嘅卡式磁帶介面,以每秒1200位元嘅高速運行.儘管Apple I嘅設計相當簡單,但佢仍然係一個傑作,而且比其他同級嘅主機需要用嘅零件少,令沃茲嬴得設計大師嘅名譽.最終Apple I一共生產咗200部.
呢件事之後,沃茲成功設計出比Apple I更先進嘅Apple II.喬布斯想將公司擴充並向銀行貸款,但韋恩因為四年前冒險投資失敗導致嘅心理陰影而退出.當時嘅蘋果電腦缺乏資金來源.喬布斯最後遇到麥克·馬庫拉("Mike" Markkula),麥克·馬庫拉注資九萬二千美元並同喬布斯聯合簽咗25萬美元嘅銀行貸款,1977年1月,蘋果電腦公司正式註冊成為蘋果電腦有限公司.擁有資金同新設計方案在手,同年4月,Apple II 喺首屆嘅西岸電腦展覽會(West Coast Computer Fair)首次面世.
Apple II同Apple I最大嘅分別包括重新設計嘅電視介面,將顯示整合到記憶體入面,咁樣唔單止有助於顯示簡單嘅文字,重包括圖像,甚至有彩色顯示.而且有一個改良嘅外殼同埋鍵盤.Apple II喺電腦界被廣泛譽為締造家庭電腦市場嘅產品,到咗1980年代已經賣出數以百萬部.Apple II家族有好多唔同嘅型號,包括Apple IIe同IIgs,呢兩款電腦直到1990年代尾重可以喺好多學校揾到.
當蘋果喺1980年上市嘅,佢哋吸引嘅資金比1956年福特上市以後任何首次公開發行股票嘅公司(IPO)都重要多,而且比任何歷史上嘅公司創造更加多百萬富翁.
Apple III同Lisa改
喺1980年代,蘋果喺個人電腦業務遇到新興嘅競爭對手.佢哋之中份量最重嘅喺電腦業嘅「頭號人物」-IBM.IBM嘅個人電腦型號,行DOS嘅電腦喺企業用電腦市場佔有率最高.
正當小型企業重用緊Apple II嘅時候,蘋果感到佢需要一個更新,更先進嘅型號以參與企業用電腦市場.Apple III嘅設計師被迫遵從喬布斯嘅極高同有啲不切實際嘅要求,據講喬布斯覺得散熱扇「唔雅緻」而將佢省略咗,結果導致電腦容易過熱,令最早期嘅型號要回收.另外,Apple III賣得貴,雖然1983年推出咗改善後嘅升級型,之後重減價促銷,但基本上仍然無法挽回Apple III喺市場上嘅劣勢,噉主要係因為1981年IBM推出嘅IBM PC同埋佢嘅相容機席捲個人電腦市場.
與此同時,蘋果內部各工作組日以繼夜設計兩款完全唔同嘅新款個人電腦,用咗好多先進嘅技術,例如:圖形用戶界面,滑鼠,物件導向程序設計同埋網絡功能.呢啲人,包括傑夫·拉斯金同埋比爾·阿特金森,鼓動喬布斯將公司焦點放喺電腦功能上.1979年12月佢哋帶喬布斯去Xerox嘅PARC研究所,喺參觀過佢哋嘅概念機Alto之後,喬布斯決定未來將會喺圖形集中,圖標友善嘅電腦上,將呢種思想貫徹喺蘋果嘅兩個下一代電腦項目:Apple Lisa同埋Apple Macintosh上.蘋果以允許Xerox向自己投資作為條件(一百萬美元嘅預售初次發行股票,大概值18,000,000美元),換取蘋果嘅工程師進入PARC研究所做3日嘢嘅權利.而好多PARC嘅研究員同埋拉里·泰斯勒喺一班同事嘅反對聲中加入蘋果電腦工作.
Lisa喺1983年1月以9,995美元嘅身價初次露面.再一次,蘋果推出咗一款超越它所處時代嘅產品,但過高嘅價格(10,000美元)令蘋果再次失去獲得企業市場佔有率嘅機會.Lisa喺1986年被終止,餘貨被埋喺猶他州嘅垃圾堆填區.
據講,Lisa是以喬布斯個女個名來命名.對此,蘋果並未發表任何言論.
Macintosh嘅推出改
Lisa計劃喺喬布斯控制嘅發展計劃中途被取消.喬布斯立即將佢嘅注意力集中喺Macintosh計劃上,最初將佢預想為一種「廉價Lisa」.Apple Macintosh喺1984年以一個著名嘅超級盃廣告(基於佐治奧威爾嘅小說《1984》)開始投放市場,其中更宣佈「喺1月24號,蘋果電腦將推出Macintosh.你將會見到點解1984將唔會似『1984』.」.咁明顯暗示新嘅Mac同佢「容易使用」嘅GUI將電腦同埋信息從公司同埋技術統治論者嗰度解放出來.蘋果亦大量生產由蘋果僱員同埋之後嘅蘋果人蓋伊·川崎首創嘅蘋果福音傳道嘅思想.
Macintosh延續咗蘋果嘅成功,但達唔到佢最輝煌時期嘅水準.喺一次比爾·蓋茨(當時微軟總裁)參觀蘋果位於庫珀蒂諾嘅總部時,喬布斯展示咗Mac GUI嘅原型.喺之後嘅1985年,微軟發佈Microsoft Windows,佢令IBM PC擁有咗GUI.因為呢一點,好多公司開始製造IBM PC兼容機,廉價嘅PC複製品.蘋果唔畀其它公司複製Mac.雖然首個版本嘅Windows喺技術層面上唔及Mac,但佢加上一部PC複製機嘅價格就平過Mac好多,兼且冇幾耐之後喺Windows上亦同樣出現好多軟件.
近年改
喺1989年推出銷量唔理想嘅手提電腦Macintosh Portable後,一部更受歡迎嘅手提電腦PowerBook喺90年代初推出市面.呢次係首次同Sony聯合設計,並為現今流行嘅手提電腦設立現代嘅外形標準.佢通過後部嘅鉸鏈支撐屏幕,打開後平台嘅後半部分放置鍵盤,前方就係軌跡球(以後改為觸摸板).呢款來自蘋果嘅產品重包括作業系統(好似ProDOS,Mac OS同埋A/UX),網上產品(好似AppleTalk)同埋多媒體程序(QuickTime).喺1994年,蘋果更新咗佢嘅Macintosh產品線,推出咗Power Mac系列.佢基於IBM,摩托羅拉同埋蘋果共同開發嘅PowerPC系列處理器.呢款處理器用咗RISC(精簡指令集運算)結構,佢超越咗之前Mac所用嘅Motorola 680x0系列,而且本質上亦唔同.蘋果嘅系統軟件經過調整,可以畀大部分為舊處理器編寫嘅程序喺PowerPC系列上以模擬模式運行.
喺經過80年代同新嘅首席執行長約翰·斯卡利嘅權力鬥爭之後,喬布斯辭去蘋果職務,並創建NeXT Computer公司.此後,蘋果為咗儘力挽救公司,買晒成間NeXT同佢基於UNIX嘅系統NeXTStep,令喬布斯回歸蘋果管理層.作為新嘅首席執行長,佢做嘅第一個動作就係促成iMac嘅發展,同時挽救公司免於破產,並且令佢哋有時間開發新嘅作業系統.
2001年,蘋果推出Mac OS X,一個基於喬布斯嘅NeXTStep嘅作業系統.佢最終整合咗UNIX嘅穩定性,可靠性同埋安全性,同Macintosh界面嘅易用性,並同時以專業人士同埋消費者為目標市場.OS X嘅軟件包括模擬舊系統軟件嘅方法,令佢可以執行喺OS X以前編寫嘅軟件.通過蘋果嘅Carbon庫,喺OS X前開發嘅軟件相對容易配合同埋利用OS X嘅特色.
2002年啱啱開始,蘋果初次展示新款嘅iMac G4.佢由一個半球形嘅底座同埋一個用可轉動嘅脖子支撐嘅數字化平板顯示器組成.呢隻產品喺2004年夏天停產,喺2004年8月31號展示基於G5處理器嘅型號,並喺9月中推出市場.呢隻型號省卻底座,將CPU同成部電腦嘅硬件藏喺平板顯示器後面,只由流線型嘅鋁腳支撐.新款嘅iMac,稱為iMac G5,係世界上最薄嘅枱式電腦,大概5.1厘米(即大概2英寸)厚.
較近期嘅產品包括用無線區域網科技連接唔同牌子電腦嘅蘋果AirPort,亦包括iBook同埋G4電腦.
蘋果電腦諸如PowerBook同埋更新嘅iBook同iMac,不時成為電影同埋電視劇集中嘅道具.通常英雄或好人用蘋果電腦,而惡棍同壞人就用PC兼容機.曾經,蘋果用電影《碟中諜》同埋《ID4星際終結者》中展現PowerBook功能嘅片段作為廣告競爭嘅手段.
除咗電腦產品,蘋果亦製造消費者設備.喺1990年代,蘋果發表Newton,創造咗Personal Digital Assistance一詞,係最早嘅PDA.雖然佢銷量唔理想,但成為好似Palm Pilot同埋PocketPC等產品嘅先驅.整個1990年代,微軟開始比蘋果獲得更多新電腦用戶.蘋果嘅市場佔有率十年內從20%滑落到5%.公司喺財政上努力掙扎,到1997年8月6號,微軟以1.5億美元買蘋果公司非投票股票以換取蘋果放棄控告微軟侵犯版權嘅官司同埋以後每一部Macintosh 上內置Internet Explorer(微軟後來已經賣晒自己持有嘅蘋果股票).或者更意味深長嘅,微軟同時宣佈繼續支持佢喺Mac版本上嘅Office系列,並好快成立Macintosh軟件部.咁扭轉咗微軟之前Mac版軟件落後PC版嘅情況,兼令佢得到幾個大獎.
2000年代初推出嘅iPod數碼音樂播放器大獲成功,配合佢獨家嘅iTunes網上收費音樂下載系統,一舉擊敗Sony嘅Walkman系列成為全球佔有率第一嘅隨身音樂播放器,隨後推出嘅幾個iPod系列產品更鞏固蘋果喺商業數碼音樂市場不可動搖嘅地位.
2001年5月,蘋果宣佈開設蘋果零售店.商店兩個主要目的:1,抑止蘋果嘅市場佔有率下滑趨勢;2,改善代理商欠佳嘅行銷策略.最初,蘋果零售店淨係喺美國開店.2003年底位於東京銀座店開幕,佢亦係蘋果喺美國以外開嘅首間蘋果零售店.銀座店之後,2004年8月開幕嘅大阪店,名古屋店同埋歐洲首間嘅英國倫敦店亦相繼開幕.2006年5月蘋果喺紐約曼哈頓第五大道開設24小時營業,有近10米玻璃立方入口嘅旗艦店.
而喺2005年6月6號嘅WWDC大會上,CEO喬布斯宣佈從2006年起Mac嘅產品會開始用英特爾製造嘅CPU(Intel Core).2006年4月5號,蘋果電腦推出允許採用Intel微處理器嘅Mac電腦運行微軟Windows XP嘅軟件Boot Camp.佢簡化咗喺Mac上安裝Windows嘅任務,有一步一步嘅指導,用戶重可以喺重開機器嗰時選擇用Mac OS X定係Windows.[1]
蘋果電腦作為一間企業改
歷任行政總裁改
- 1977年—1981年:Michael Scott
- 1981年—1983年:Mike Markkula
- 1983年—1993年:John Sculley
- 1993年—1996年:Michael Spindler
- 1996年—1997年:告阿美里阿
- 1997年—2011年:喬布斯
- 2011年至今:添曲
主要硬件產品改
電腦改
- Apple I
- Apple II
- Apple III
- Lisa
- Macintosh
- Power Mac
- iMac
- eMac
- Mac mini
- Xserve
- PowerBook
- iBook
- MacBook Pro
- MacBook
個人數碼產品改
其他改
主要軟件產品改
操作系統改
- Mac OS
iLife改
iWork改
其他軟件改
專業軟件改
出面網頁改
- 蘋果電腦美國官方網站:英文
- 蘋果電腦香港官方網站:正體
其他改
- 老地方冰果室:正/簡體
- 蘋狂陣:正體
- 中國蘋果發燒友俱樂部:正/簡體
- 渤麥堂:正/簡體
- OIKOS 生活網:正體
- Apple Corner:正體
- 麥課一班:簡體
- MacGrass 小麥草地:正體
- OSX86中文站:簡體
- Apple.pro:正/簡體


text:
號稱為AMG史上最強車型,同時亦係平治首款豪華四門轎跑車混合動力車型,擁有 843 馬力,0-100km/h只需2.9秒.
雖然廠方稱為 AMG 史上最強車型,不過全新嘅 GT 四門混合動力 E Performance外觀其實同標準嘅 GT 63 S 非常相似,車頭唯一嘅區別在於大燈下方進氣口用咗新嘅垂直,而唔係水平設計擾流.可以叫做係全新嘅係 20 或 21 吋合金輪圈,另外係車側有小小嘅紅色「E Performance」徽章,後泵把多咗個新嘅充電蓋.
平治之前只推出過量產版嘅輕混能系統,作為起步時可增加動力嘅輔助,至於全新 AMG GT 四門 E Performance 就真正係完全混合動力車.首先將普通 AMG GT 63 S 嘅 639 馬力雙渦輪增壓 4公升 V8 引擎與全新嘅 204 馬力電動摩打配合,令到全新嘅混合動力系統可發出 843hp 最大馬力,及好犀利嘅 1,470Nm 巨大扭力,0-100km/h加速只需2.9秒,極速就可達316 km/h.
廠方宣稱新嘅混合動力 AMG GT 配嘅 6.1kWh 電池設計,係源自於一級方程式賽車技術.講到咁深奧,最主要就係呢個電池比具有相同容量嘅電池更輕,並且具備巧妙嘅冷卻技術,有助在短時間內提供大功率輸出而不會過熱.明未!
全新嘅 E Performance 配備與標準 AMG GT 四門車型相同嘅 9 前速自動波之外,仲有另一個專為電動摩打而設嘅 2 前速波箱,運作同保時捷 Taycan 嘅雙速波箱類似,當啟動汽車或全力加速時會使用較低嘅檔位,當巡航時就會切換到高檔位,減少電能消耗.當然,即使你用緊手動模式轉波, 電動摩打都會配合埋 9 前速自動波箱自動運作嘅.
至於駕駛模式基本與普通型號相同,包括Comfort,Sport,Sport+,Race及Individual,不過仲加多一個新嘅Electric模式,可以畀雙渦輪增壓 V8引擎休息吓,就算在凌晨時候返屋企唔會嘈醒鄰居啦.


text:
Whey Protein減肥瘦身,其實喺外國嘅美體中心,健身圈子好普遍,無論男女,都會喺健身,跳舞,參加田徑比賽嘅時候飲用.近期隨着香港人對於健身,yoga,跑步,健康生活嘅了解增加咗,就對乳淸蛋白whey protein多咗認識,亦都少咗一啲不必要嘅恐懼.
無論係男仔定女仔,whey protein都可以幫你身體更加結實,更加緊緻,更加健康嘅身形,減少脂肪,令你成個人都sharp晒!
(澳洲Isowhey減肥whey protein,官方宣傳好吸引!)
正確使用,Whey protein會越飲越瘦
開頭我對於營養學認識唔多嘅時候,見到呢啲whey protein乳清蛋白,就會好恐懼,會覺得一定係嗰啲gym超大隻,貌似Hulk嘅人先會飲,我嘅理想身形係slim fit,我唔想要嗰種筋肉身材,所以我都唔會想掂whey protein.
後來,我對於營養學嘅研究增加,發現蛋白質對於減肥,瘦身,美容好重要.而同時,乳清蛋白whey protein,就係蛋白質入面比較優質嘅一種,每日如果要維持健康嘅營養比例,就一定要吸收足夠嘅蛋白質.乳清蛋白,就係一個好好嘅途徑,又方便,又好味.而且,身形好快就見到有變化.肌肉多咗,減肥又快咗.
試左我人生第一包whey protein,就發覺效果真係可以話立竿見影!只需要一個星期左右,我就發覺我嘅食慾低咗.
飲Whey Protein會唔會越飲越肥?梗係唔會啦.唯一可能越飲越肥嘅情況,就係你自己平時飲食唔節制,喺平時已經過量嘅飲食上面,在加上呢個乳淸蛋白whey protein,咁樣,只會百上加斤.
如果你飲食健康正常,用代餐嘅方法,係一定會瘦,冇可能唔瘦.
如何選擇高質素嘅乳清蛋白
第一次選購whey protein,難免都覺得有啲疑惑.市面上見到,有好多唔同類型嘅乳清蛋白,尤其是係一啲售賣俾健身人士嘅whey protein專門店,就會更加多.
我要重申一次,whey protein本身對身體好有益,只要你按指示服用,唔好過量,就會達到瘦身減肥效果.唔一定係男人先可以用,男女都可以.
我再重申一次,淨係whey protein唔會令你變得大隻.(好多女仔最擔心,就係變成筋肉女人! )啲仔仔變大隻,係因為佢哋用重力訓練,配合乳清蛋白,重力訓練變大隻嘅效果就會更加明顯.淨係飲whey protein粉,唔會有呢個效果.如果淨係飲whey protein都可以變大隻,大家就唔會去做gym做得咁辛苦.
開始飲whey protein減肥嘅時候,我對乳清蛋白嘅了解同埋要求都唔高,求其試吓萬寧GNC最平嗰啲,冇乜期望,諗住如果唔鍾意就掉咗佢.後來發現,減肥瘦身效果越來越明顯,我就諗,不如揀一啲質素高一啲嘅,可能效果更加理想.
對於一啲whey protein初學者來講,乳清蛋白最容易買嘅地方,就係萬寧嘅GNC,同埋Herbalife.佢哋嘅特點係方便,稍為大啲嘅萬寧分店都會有.價錢大概$300左右,如果係會員就會有折扣.
只要將whey protein加水,同埋冰塊,就會變成奶昔.呢種減肥奶昔,相比起白烚雞肉同雞蛋,比較容易入口.
我開頭接觸GNC whey protein代餐嘅時候,就發現佢嘅減肥效果快,不過味道就真係一般.暫時香港來講都係得朱古力味.
有時,我要加多些少冰塊,同埋多啲水,沖出嚟,先會比較容易入口.否則,味道真係唔太吸引.始終同一般嘅milk shake口味有出入.
GNC Whey Protein個好處係,佢都唔算太肥.可能佢唔係加左好多調味同埋朱古力,所以相對唔算太致肥.有啲所謂嘅乳清蛋白,加左大量嘅脂肪成份,朱古力粉,導致減肥瘦身嘅作用打折扣.
對我來講,減肥,係充滿樂趣!我對於飲食,生活,護膚,健身,美髮,都有好高要求.所以,即使我買whey protein,都會睇清楚,唔會咁隨便!
近期我就發現咗屬於營養補充品大廠Blackmores旗下生產嘅Isowhey.佢嘅賣點,係冇人造色素,冇人造味道,亦冇Gluten.
其實最吸引我嘅,就係佢唔用廉價嘅人造假味,反而用「馬達加斯加」嘅「雲呢拿香草」.
Isowhey產品亦都聲稱,會加入左獨特嘅註冊成分Litesse,可以幫助腸胃平衡與及吸收營養.
Isowhey產品亦都特別加入帶有鹼性嘅seagreens.
就係咁,俾佢吸引左,我俾咗$490買咗Isowhey.一大罐,以我嘅飲用速度,應該可以last差唔多一個月.
要減肥,就要吸收高蛋白,低糖,低碳水化合物,嘅生活飲食習慣.呢啲含有香草雲呢拿味嘅whey protein,就好適合作為甜品,或者下午嘅小食.
我好鍾意飲珍珠奶茶,呢個係我嘅減肥死穴.但係自從有咗朱古力味,香草味嘅減肥whey protein,我唔會咁本能反應地購買珍珠奶茶.有時諗住如果要出去排大隊,不如快快手自己沖杯whey protein飲就算.日積月累,體重就下降!個個見到我都話,你塊面好尖啊!
我就會好得戚咁同佢地講:「有冇蛇精男咁尖先?」😂
飲whey protein可以幫助你長期減肥
健康減肥,最重要就係培養良好嘅飲食習慣.
每日或隔日飲用whey protein,代替一餐正餐,卡路里嘅攝入量,就會急速下降.
減肥,應該係一個自愛同自我美人覺醒嘅過程.
減肥如果乜嘢都唔食得,朋友聚會唔參加得,家人食飯又要呢樣唔食嗰樣唔識,你嘅社交生活甚至情緒都會受到影響,人生就會好冇趣味!咁樣,你好快就會放棄減肥!
曾經有啲人問,我一面介紹香港美食,一面又教人減肥,會唔會自相矛盾?
我覺得完全唔會喎,原因係,如果你平時唔係咁注意飲食,只進食高質素高營養嘅優質食物例如whey protein,養成良好飲食習慣,到真係有高質素但同時比較高卡路里嘅料理嘅時候,你仲邊有quota?
減肥,最主要嘅成功之道,就係保持靚靚心情,又改變飲食「習慣」.我一定要重申「習慣」嘅重要性,因為你食多食少一餐,分別唔係好大.反而最重要嘅決定因素,就係你嘅「習慣」.將養成良好嘅飲食習慣,你就一定會瘦.
(3週後特別更新)
飲用左幾次Isowhey,我發覺佢真係有唔錯嘅後果,而且味道真係非常之好,雲呢拿香草味吸引,真係有效果!呢個係會推薦同埋會繼續keep!
(2017再次更新)
空瓶才有說服力!已經飲完一罐又一罐,體重亦都不加反減,Isowhey我愛死你了!


text:
2020年7月18日星期六
(小小豬廚房)薯片玉子燒
17 JULY 2020(FRI)
宅在家中的日子又嚟,小小豬話佢最近睇圖書學整一個薯片玉子燒,所以就想整嚟俾我地來一個開心下午茶哦~
其實依個係小小豬係學校訂嘅兒童雜誌入面其中一個專欄,嗰本雜誌佢都睇左好多日,既然屋企又有齊材料,就得小小豬變身做小廚師,整個好味下午茶啦!
依個薯片玉子燒全程都係佢自己一手一腳整(只係開火煲嗰個步驟就我係旁邊幫下佢),佢仲超級認真咁去整.
材料都好簡單,一包薯片,兩粒雞蛋,一片芝士同埋一片火腿~
先將兩粒雞蛋打散~
薯片先捏碎,再將芝士同火腿都一樣摵細細片~
然後將蛋液同埋芝士火腿片放入薯片袋內~
最後就將所有材料攪拌均勻~
摺好薯片袋後,然後放入渝沸騰的煲中煮大約10分鐘~
話咁快薯片玉子燒就食得,小小豬仲幫手切埋一件件,等我地Happy Share哦~
其實小小豬邊整我就邊擔心,總係覺得怪怪咁,但見到個完成品又好似得得地,食落個味又唔差都幾好食哦,真係有啲估佢唔到呀...哈哈哈~
老實講,初時聽到小小豬話要用薯片嚟整嘢食,我都真係好大個問號,薯片哦....用嚟煮,係咪真係食得落肚呀?都曾經有一刻想叫小小豬放棄,想食玉子燒不如就等我整.
但....最後我都係決定俾佢自己去整,咁都係一個下午茶,如果真係失敗都只係浪費食材,就不如放手俾佢試.始終佢都慢慢大個仔,有自己嘅主見,下下STOP佢嘅提議又點會長大呢?
有左依個成功嘅經驗,小小豬話佢依家充滿信心(佢食薯片玉子燒時真係超滿足嘅滋味樣),之後由佢負責整下午茶我食哦.
都好哦...起碼我頭痛少左一餐食乜呀.....哈哈哈!
訂閱: 發佈留言 (Atom)


text:
「完了吧,如無意外~」暑假終於都告一段落,學生哥又係時候重返校園喇!每年 unwire 都會幫同學做定開學準備功夫,之前有同事介紹咗各大院校的 Notebook 優惠,今次小編係呢度就同大家分享 5 個學生開學必備 Apps 啦!
1.Google Drive (包括 Docs,Sheets,Slides)
無論之前已經有幾多人講過都好,小編都要再提提大家一定要裝呢個 Group Project 必備程式!Google Drive 最犀利嘅地方係除左可以比你 Share 文件之外,仲可以比多人同時編輯,邊個做緊邊個部分都可以一清二楚.雖然未必可以杜絕 Freerider 出現,但起碼容易 D 跟進度,而且大家齊齊編輯同一份文件就可以慳返好多傳黎傳去嘅時間,亦都冇晒藉口話冇時間出黎傾,又做唔到啦,而最重要嘅係肯定唔會攪錯邊一份先係 Final version,唔會交錯功課喇!除左文字報告之外,做口頭匯報嗰陣,你亦只需要拎住手機做 presentation,唔駛吓吓望實部電腦,睇起上黎夠自然又 Pro D,分數都自然高D啦!
2.Pushbullet
咁大班同學入面肯定有人用 iPhone, 有人用 Android 手機;有人用 Windows,有人用 Mac,甚至有唔同 OS 的 Tablet 添!(媽呀,好亂呀);即使係你自己都可能用緊唔同系統嘅電子產品,而呢隻 Pushbullet 就可以幫你快速跨平台咁傳送文字,Link,相片或者檔案,輕輕鬆鬆就可以將唔同嘅裝置連接起黎,非常方便喇.小編成日都會用手機記事,但就發現要將電話入面嘅文字或者檔案過入電腦再 show 出黎真係非常麻煩,成日要諗計點先可以 share 去電腦.有咗 Pushbullet 就可以好方便咁 share 野喇.
3.EasyBib
做過 paper 嘅人都實知道(未做過宜家話你知!),最難並唔係搵料,分析整理,被 advisor 疲勞轟炸… 而係用特定格式整理參考資料!EasyBib 真係勁方便,只要掃描書上嘅 ISBN 條碼,佢就會自動幫你嘅資料轉換成標準格式,仲有好多款唔同格式俾你揀(最經典嘅 APA,Chicago 同埋 MLA 已經 default 置頂,唔使慢慢碌),梗有一款啱你 Professor 嘅要求.除左書同埋論文,仲可以幫你整理埋新聞,網上資料等等嘅 citation,咁就唔使驚用錯格式比人扣分啦!
4.Scribd
中大校長沈祖堯兩年前喺開學禮上建議同學:「每個月讀一本書,一本同你主修科目無關嘅書,同你專業無關嘅書,一本讀完都唔會拉高你 GPA 嘅書.」小編深表認同,因為書可以幫你睇到更大嘅世界,學到更多唔同嘅知識,所以就特登推介呢隻 App 俾各位同學啦.Scribd 透過用戶共享資料,號稱世界上最大嘅網上圖書館,你可以係 app 入面建立自己嘅 booklist,用唔同分類整理好.個 App 以英文書為主,而且仲有好多新書,冇宿舍住又唔想特登返去圖書館借書嘅話,呢隻 app 就肯定可以幫到你手啦!
5.FireChat
我諗大家對 FireChat 都唔會太陌生,之前雨傘運動期間已經爆紅過一次,宜家重推多一次俾同學先.如果大家有上過堂,就一定知道好多 Lecture Theaters 有好多死位收唔到訊號,4G 跌 3G,3G 跌 2G,而且學校 WiFi 好多時都唔穩定,想同坐角落頭嘅同學傾計就唯有等落堂先得啦.不過 FireChat 用左藍芽技術,無訊號,無Data,無WiFi, 通通無問題,一樣可以照傾計,send 相,而且方圓 200 呎內都收得到,想識新朋友嘅話… 機會黎喇,飛雲!


text:
買咗好多書,都仲未睇,有朝一日我好希望呢啲書,唔需要再放喺屋企 - 而係放喺補習社度俾我啲學生睇!
德意志黃色經濟圈
依家香港人不斷咁講黃色經濟圈,甚至有人講方舟計劃,可能有少少誇張,但係如果可以建立到一個小小嘅「德意志黃色經濟圈」,等有需要嘅香港人可以學好德文,融入德國,其實都未嘗唔係一件好事.
要完成我提及嘅三年計劃,我先要做好自己本分:教德文呢一個副業,將會成爲我嚟緊嘅主要事業.
我教德文嘅形式,將會分開三條路線.
一,重新用新模式推出影片課程.小弟之前嘅衆籌計劃,有幸得到好多朋友支持,所以終於開咗個頭.原本我打算最少每兩個禮拜製作一段教學影片,俾有興趣學德文嘅朋友睇,上年因爲香港突如其來嘅運動,加上自己身體經常出毛病(十二月真係有幾個禮拜講兩句嘢就要咳三聲,勉強錄影結果剪咗成個鐘都剪唔走啲咳聲),製作進度嚴重落後,好對唔住啲支持我衆籌嘅朋友,我嚟緊會重新思考一下個課程框架同製作模式,好快就會公佈新一輪影片課程嘅計劃.
二,重新開設小組班.其實我今年年頭都有教小組班,不過因爲返咗香港,又要湊仔,時間太難遷就,結果就決定轉型推出影片課程.既然依家我嘅正職變成係教德文,咁好自然都應該安排返新嘅小組班,暫時我考慮會推出一系列爲期十二堂嘅德文課程,幫學生由零基礎,推到上瞭解德文基本嘅語法同對話,可以有基礎應付到A1考試.時間就係每一個星期上一堂,每堂個半鐘,人數大概係四到六人成團.至於其他課程,例如話分級試嘅考試準備班(A1同B1因爲係移居同入籍要求,所以都好多人想考好),就會視乎大家嘅反應,如果夠人的話,我都會考慮開.
三,喺德國搞密集課程.呢一個學德文嘅選項,我相信係最貼近我理想嘅一個實踐.
今年三月尾,我將會搞一個爲期兩個禮拜嘅德文課程——地點?喺Offenburg.唔知道大家有無興趣,不過依家第一個Pilot課程已經額滿,如果到時參加嘅學生認爲呢一個課程嘅形式係幫到佢地學德文同埋理解德國生活的話,我會繼續搞,直到我可以轉型成爲一間實體補習社爲止.
三年計劃
我一個人嘅能力同時間都好有限,而我呢個三年嘅計劃,本來絕對需要我全心全力去經營,但係我自己都想投放返更加多嘅時間去參與德國戰線嘅工作.舊年嗰種「放工返屋企返工」嘅生活,我無咁嘅條件繼續過.所以我只能夠壓縮自己嘅工時去做.
如果大家認同我嘅理念同工作的話,我好希望我花喺德國戰線嘅「工時」,可以轉化成大家對我支持:如果你地想學德文的話,請留意我嚟緊嘅公佈,希望到時大家可以大大力懲罰我呢間黃色補習社!當然一開始我唔祈求可以賺返我以前返工嗰份糧啦…但係我相信一開始,慢慢做,補習社基礎會越做越好!
依家無撈工程,手停口停,但係之前又積壓咗大量工作,好想做埋佢,所以嚟緊我都唔會重回全職工作嘅生活,可能會先開兩三班先,Cover到我每月嘅生活支出就算,之後先會慢慢睇點樣可以爭取更加多嘅收入,放埋一邊,將盈餘轉化成爲「德意志黃色德文補習社」嘅前期投資,咁我之後就可以無後顧之憂咁投身落去做.
我人唔喺香港,喺德國做到嘅嘢好有限,但係有幾個目標,我自己覺得真係好重要,覺得一定要盡力做.爲咗可以繼續做落去,我必需要將我自己嘅事業同香港結合起嚟,呢個過程,我相信一啲都唔容易,亦預計自己喺嚟緊嘅三年會經歷好多挫敗同錯誤,喺度我希望可以得到大家嘅支持同體諒!
延伸閱讀:
此為石賈墨之原創文章,轉載前請事先徵求授權並註明出處 www.stegermatt.de
想知多啲有關課程嘅資料?即刻Click入嚟呢到睇下啦!
歡迎隨時聯絡我了解更多
WhatsApp: +4917695274920
Signal: +4917695274920
Telegram: @Stegermatt


text:
隨住本港第三波疫情爆發,相信大家都會多咗時間留喺屋企,自然多咗機會入廚房煮嘢食,自煮除咗有益人體健康之外,仲可以增進一家人嘅感情.
小編最近都開始愛上自己煮嘢食,每日都要用到嘅除咗廚具刀具等必需品,廚房鋅盆都係每日必定接觸嘅,因為處理食材都離唔開鋅盆,既然必不可少,今日就同大家了解一下市面上常見嘅幾種廚房鋅盆,應該點樣揀呢?
- 不鏽鋼鋅盤
不鏽鋼鋅盆較為常見,係大部分家庭普遍嘅首選,因為佢嘅形狀同尺寸範圍廣泛,可以因應需求size做大同做深D,方便使用.而且因為材質關係,不鏽鋼鋅盆唔容易損壞,正常情況下可以用20年甚至更長時間.不鏽鋼鋅盆外形比較美觀,仲可以表面做電鍍,睇起身閃令令,非常養眼.
就算唔小心跌左易碎餐具入個不鏽鋼鋅盤度,都冇咁容易爛.但就會容易磨損表面時產生凹痕,劃痕.
- 陶瓷鋅盆
陶瓷鋅盆,會係對生活品質有高要求嘅朋友首選,表面明亮,根據廚房風格搭配效果,十分有style,令到成個廚房甚至成間屋都升呢,而且最緊要係清潔簡單,就算用耐咗,只要用洗潔精一洗,依然好似新嘅一樣.
選購陶瓷鋅盆,除咗根據個人喜好習慣揀外表形狀之外,工藝,品牌,檢驗報告等都要納入考慮因素.如果係清洗記得要用細軟嘅棉布去抹,如果有污漬或者油漆,可以用香蕉水.
• 石英石鋅盤
先介紹一下石英石,佢幾乎係刮唔花嘅,外表硬度非常高,僅次於鑽石,所以菜刀同鍋鏟都唔會刮傷石英石鋅盆.防污性能都好強大嘅,平時用嘅液體唔會浸透內部.因為清洗簡單,就算用耐咗,都唔會需要特別護理,曆久常新.
講完呢個三種常見材質嘅廚房鋅盆,再講講大家關心嘅另一個問題,就係揀單槽定係雙槽嘅鋅盆.
如果比較糾結冇辦法做出選擇,咁不妨用以下幾個方面作為標準
1, 廚房大細
如果細户型厨房,空间緊張,放完橱柜同臺就已经冇乜位,放到一個單槽嘅廚房鋅盆就已經好好,咁就直接揀單槽.同等空間,單槽可以獲得更大嘅使用空間.另外單槽嘅排水管路比雙槽簡單.
2,鍋同盆有幾大
如果屋企有d比較大size嘅鍋,用單槽清洗更容易塞落去,而且由於操作空間大,就唔會搞到水花四濺.如果用雙槽,要注意翻雙槽中至少有一個槽可以塞落屋企最大嘅的鍋同盆.
而雙槽的話,就是可以分開處理不同的東西,一個用來洗,一個用來瀝幹水分,非常的節省時間.
3,個人清洗習慣
如果鐘意用另外嘅盆清洗嘅話,用單盆肯定得心應手.將菜洗完就直接放入菜盆,但如果你鐘意浸住鋅盆洗嘢,雙槽優勢就會突出.譬如話個鋅盆浸住D碗碗碟碟未洗,而又係時候要洗菜,就可以喺另一個盆裏面洗,咁就可以慳唔少時間,兩個槽一齊運作,事半功倍.
睇完相關分析,大概都知道應該點樣揀適合自己用嘅鋅盆,但如果你屋企鋅盆出現去水難或者淤塞等問題,自己又搞唔掂嘅話就記得搵精英師傅上門幫你解決,請致電/WhatsApp 6628 4865!


text:
韓國醬油蟹 VS 潮式瀨尿蝦
星期六晚難得富爸爸可以脫離個囡嘅魔爪,我同佢走咗去打冷飲下啤.
呢間新蒲崗嘅打冷鋪,小菜同價錢黎講都真係麻麻地,但點解我都仲要去就係因為佢呢到有好難得嘅生醃海鮮.
唔使懷疑我係咪打緊邊爐,拎住碟生料扮哂野,呢碟野堅係生食!好多人都抗拒呢碟野,但富爸爸同我就完全相反,愛到不得之了.
正所謂「食不言,寢不語」,呢句野根本就係為食嘅人黎將自己專心美食嘅行為而合理化.
碟野一到檯面,兩人碰杯,大家粒聲唔出,起手唔使10分鐘就搞掂哂全碟野.
富爸爸放低筷子又係到沉淪毒海,玩佢隻「魔靈召喚」,我就飲多兩杯屎水係到發噏瘋:
「尖咀韓國醬油蟹,唔好食288蚊;新蒲崗潮式瀨尿蝦,好好食88蚊.」
「你又噏乜春呀?」富爸爸望一望我低返頭打機.
「你話宣傳係幾咁緊要,當你紅左就算扔垃圾出黎都會大把人爭住要,就好似上次我去佐敦個間韓國餐廳咁,日日都排哂隊然後我發現入面全部都係垃圾,隻蟹要成二百幾蚊竟然係可以咁難食!」
「咁有冇大波白衫女侍應先!?」富爸爸笑淫淫咁,終於放低部手機.
「無!但呢個唔係重點,我就係唔明點解咁Q難食都可以咁多人排隊姐!但如果有個條咁大波嘅女,我會順氣D囉.」我講到鬼鍊咁大聲,好似驚死人唔知我鍾意大波妹咁.
「無架,呢個係形象嘅問題,你試下做個街訪問下人,對韓國第一個印象係乜?九成九都係答你GD,TOP呀,靚仔靚女呀,好型呀好有風格咁;但你試下問對潮洲有咩印象,肯肯定都係諗起一件滿面鬍鬚,擔住飛煙然後露出兩個乳頭嘅潮洲佬,口中念念有詞咁『BU里呀麼!』,你話D人點揀?
同樣係生野,如果你10年前同班女講,食潮式瀨尿蝦佢地肯定話:唔好啦,咁高危,唔健康乜乜乜,好核突;但你依家行去同班女講:同佢地食韓國蟹油蟹就肯定同你講:嘩,你好有品味呀,你真係識食,同你真係岩KEY啦!」
我將杯中啤酒一飲而盡:「係囉,同樣戇鳩鳩生勾勾,點解呢?」
「因為好多人食野,唔係為食野架啦,佢地為左食個文化,食個格調,最重要係為左佢證明佢真係與時並進;同樣個雞蛋仔加個雪糕有咩咁特別姐?又賣貴幾十蚊,型丫嘛!件食物特唔特別唔重要,最重要係佢自己特別D.」
我默不作聲,呢個毛聞完全諗唔到講咩,好似明又唔明咁.
「你諗下古爾丹點解要搵吳彥祖拍就明架啦!」富爸爸繼續飲佢杯放到熱哂嘅啤酒.
係喎,古爾丹其實由我扮都係一諗樣,點解要搵吳彥祖?
因為吳彥祖係吳彥祖,世紀大片唔搵返粒大明星,成個格調就會Cheap哂,有如女神去食醬油蟹係有品格,走左去食潮式瀨尿蝦就降格?
潮式瀨尿蝦永遠都係一個抬唔起頭個廢人,就算人地隻蟹有幾臭,你都係輸比人.
古爾丹根本就係一隻臭蟹,不過吳彥祖就係韓國呢兩個字立即升哂LEVEL;而我就一條瀨尿蝦,再新鮮我都做唔到主角.
講到呢到,我敢肯定我係醉咗.


text:
「熊本」
其實真係冇諗過熊本係咁多人,感覺有少少似去咗東京.而當揸車經過熊本城嘅時候,見到地震帶來嘅破壞,真係損毀得非常嚴重.不過琴晚入熊本市真係塞車塞到傻,因為原來今日係天皇誕生日嘅公眾假期,所以應該有好多人因為有個長週末就去熊本放假.希望下次再嚟九州嘅時候再去熊本行多次,因為真係浪費咗好多時間係路上.好彩今日返去鹿兒島嘅時候真係路路暢通,如果唔係真係想殺人!
「回程」
去到旅程嘅第五日,我哋終於返到嚟鹿兒島.今日係熊本食完個早餐就直接返去鹿兒島,因為路程都比較遠大約要二百公里,需要大約兩個半鐘頭嘅車程.當我哋返到去鹿兒島嘅時候已經係下晝兩點,所以就直接去食晏.嚟咗日本咁多日都無食過壽司,今日終於食盡佢!之後就連人帶車坐船去咗櫻島,而今次都真係第一次坐啲連車都上得嘅船.之後去完就返咗市中心行咗一陣街先至走去食鹿兒島黑毛豬.
「櫻島」
今日大部份嘅時間都無落雨,淨係由熊本返鹿兒島嘅時候一直落,不過真係好好彩一返到鹿兒島就停雨.一心諗住去櫻島影相同睇下火山,不過就真係好鬼凍,而且想落雨,所以去到湯之平展望所之後就好快走咗.之後就去咗個公園入面有個公眾足浴,然後就坐船返鹿兒島行街,行咗陣就去咗間叫「吾愛人」嘅黑豚專門店去食日式火鍋.我真係無食過咁好味嘅豬肉,就算有時係香港都會買鹿兒島豬肉食,但係就真係好唔同.去鹿兒島真係一定要食!
Also published on Medium.


text:
(Yahoo Lunch K・Backstage)連詩雅學識愛自己 出道11年想試Rap
今個星期嘅(Yahoo Lunch K)請到連詩雅 Shiga 上嚟唱佢嘅新歌《別放棄治療》之餘,佢仲同我分享咗唔少入行十年來嘅點滴,一齊回顧過去,展望將來!
Shiga 嘅新歌《別放棄治療》唱出一眾表面看似風光美好,但其實背負種種難處同掙扎而生活嘅都市人心聲,用作品勉勵自己同大家,無論遇見任何挫折都唔好氣餒,別輕易「放棄治療」!
其實上年 Shiga 已經出道十年,咁多年來嘅高低起跌相信亦唔少,諗返轉頭,唔知佢又點睇呢十年嘅自己,面對當中嘅低潮又會點處理呢?Shiga 就直言覺得以前嘅自己比較無知,好多事情嘅處理方法比較直接,睇事物亦比較單一同表面;而加嘅自己待人處事成熟咗,人生經驗豐富咗,明白好多嘢唔係只得一面,亦唔能夠只係睇表面.雖然呢十年經歷過大大小小唔開心嘅事同低潮,但樂觀嘅佢就認為正正係因為有呢啲經歷去鍛煉自己,先令到今日嘅佢睇嘢正面咗,堅強咗,EQ高咗,開始去接納自己嘅好與唔好.以前嘅 Shiga 唔係好識愛自己,好冇自信;經歷一切後越嚟越鍾意而家嘅自己.而加嘅連詩雅比以前敢於表達自己,爭取想要嘅事情;回想起亦慶幸曾經走過難挨嘅日子,先成就到今日嘅佢.
雖然 Shiga 從小就係一個樂觀嘅人,但再樂觀嘅人都會有唔開心嘅時候,唔知佢又用咩方法去面對呢?佢就話覺得自己係一個幸運嘅人,因為唔開心嘅時候,身邊總會有唔同嘅人出現,去帶佢渡過難關.以前好容易會因為一啲說話被打沉,但好在佢嘅性格令佢心情好快復原.Shiga 仲提醒大家,其實遇到唔開心嘅事,喺屋企喊一喊未嘗不可,唔需要害怕受傷害,因為呢個係人生必經嘅階段,逃避問題只會越嚟越難康復;面對唔開心只要勇敢面對佢,花時間諗點樣開心返,就會慢慢痊癒.
新歌《別放棄治療》同過往嘅歌曲主題比較唔同,Shiga 坦言以前嘅作品比較多情歌,出道十年後,音樂上除咗講愛情,仲有好多其他想法想同大家分享.特別最近幾年因為疫情,好多人都經歷緊好難過嘅日子,想透過歌曲勉勵大家,無論生活上遇到幾大嘅困難,都一定會有方法解決.只要你願意每日都繼續嘗試將難題逐少去拆解,一定有拆得開嘅一日.
訪問內我哋傾過好多過去十年嘅事,嚟到訪問尾聲,當然要問下 Shiga 有咩未試過但好想做,或者對下個十年嘅自己有咩期望.佢就話想再挑戰做跳舞歌,甚至想試吓唱Rap!想做跳舞歌嘅原因來自一個終極目標 —— 再次舉辦演唱會.仲係好愛唱歌嘅 Shiga 自覺要開演唱會唔容易,希望喺等待機會嘅同時可以儲一啲快歌,終有一日來自世界各地嘅粉絲都可以再次一齊見証佢開演唱會嘅大日子.Shiga 表示佢對未來充滿希望,亦十分相信吸引力法則,相信呢一日一定會出現.Shiga 嘅粉絲們,就等我地一齊集氣,係等聽 Shiga 跳唱快歌加 Rap 之餘,繼續期待連詩雅嘅新作品同演唱會啦!
睇更多YAHOO LUNCH K BACKSTAGE內容:
(Yahoo Lunch K・Backstage)陳葦璇「戀」上戇直陳天翱 BBQ邂逅結緣
(Yahoo Lunch K・Backstage)張潔瑩:點樣用丹田唱歌?究竟丹田喺邊度?
按此下載全新Yahoo APP,睇盡最新娛樂新聞,樂壇消息,名人熱話,熱門電影,Netflix劇評,新人更可即時換領限量新人禮,立即下載!


text:
一年兩度日本模型盛典 冬季場喺2月7日舉行咗,場外有COSPLAY睇之外,場內主角模型亦非常觸目.Wonder Festival 係世上最大模型展之一,除咗有模型展出之外,Wonder Festival 本質其實係同人模型即賣會.
雖然個人身分模型原型師都可以申請擺檔,賣吓自己手作模型.但要係唔係有熱誠,有技術就有位㗎,事關呢啲手作模型都係涉及二次創作,要事先同版權持有人申請當日版權許可,批咗先有個檔口,同係當日賣,你想俾錢早幾日有,或者俾錢預約都唔得㗎.而且呢啲小型生產,數量有限,真係唔買就無.
咪以為個人原型師嘅作品QUALITY就會差啲,唔少都好高質,部分仲係只展示唔賣.
而呢啲時候就最適合日本模型大廠嚟大晒冷,所以場內另一邊都係未來半年至一年會推出嘅模型灰模,同埋上咗色嘅製成品.唔講咁多,大家自己睇:
Medicom 超像可動系列
Good Smile Company figma 系列
Good Smile Company 黏土人系列
Good Smile Company 小黏土人系列
ALTER
仲有好多好多,不能盡錄.
而最吸引小編眼球嘅唔係模型,而係呢把PSYCHO-PASS嘅DOMINATOR.外型完全還原之餘,仲有攝影機可以偵測「犯罪系數」,觸控感應器,可以完全變型,仲收錄超過100種語音.
普通版(上),另外仲有木槍柄嘅特別版(下).
玩具黎講呢把搶直頭無得頂,當然售價都係無得頂:普通版86,184円,特別版:96,984円.小編就買唔起,都係睇人玩算:


text:
認識我們的外籍老師
Casey 老師 – 美國
Jennie 老師 – 美國
Tracy 老師 – 美國
每天只需要
15
分钟
每天只需要15-20分钟有趣的练习,您的孩子就会清晰而自信的说一口英语.
父母對我們的評價
Warunee Sangsri
呢個系一個很好嘅app,容易理解,最重要嘅系佢很有趣. 當小朋友學習嘅時候,佢哋可能無法理解同吸收到咁多,但反復地使用呢個app可以令小朋友自己理解到啲句子,而無需我哋去教佢哋.
คุณ ตามติดชีวิตรีวิว
我最鍾意呢個app嘅原因系我啲小朋友可以練習到講英文. 有本地教師喺app裏邊教學. 我哋仲可以透過app地功能跟蹤小朋友嘅學習路程. 你也唔使擔心你嘅小朋友會花太多時間喺屏幕上,因為你可以設置每日嘅學習時間.
คุณ ตามติดชีวิตรีวิว
我最鍾意呢個app嘅原因系我啲小朋友可以練習到講英文. 有本地教師喺app裏邊教學. 我哋仲可以透過app地功能跟蹤小朋友嘅學習路程. 你也唔使擔心你嘅小朋友會花太多時間喺屏幕上,因為你可以設置每日嘅學習時間.
Mr. Khawhom Nuchsuwan
呢個系一個非常好嘅app. 小朋友唔會因為學習太多而導致壓力大. 只需15至20分鍾,你嘅小朋友就可以好自然地學習到大量嘅知識.


text:
門牙斷咗點算?
很多人由於唔小心,把牙齒畀摔斷咗,門牙系很易很受傷嘅,多數嘅人會將門牙摔斷咗一半,當遇到呢種情況陣,我哋也系需要去進行補嘅,不然會影響到人們外喺嘅形象,咁,門牙斷咗一半點算呢?
首先要拍攝X線片,睇牙根嘅情況,如果牙根有呢段跟牙根冇拗嘅處理系唔一樣嘅,喺一個睇牙根尖孔有冇閉合,如果牙根尖孔閉合講明牙齒發育完成,如果牙根尖孔冇完全閉合,需要進行根尖誘導術,系牙根發育完全.
對於摔斷嘅門齒:首先要檢查余留牙齒系否松動,系否有裂痕,如果松動則可行固定術將其穩定後行根管治療後打樁,做烤瓷牙嘅修復,恢復成原嚟嘅形態.如果已經劈裂,一般嘅考慮就系盡快掹除,然後行烤瓷固定橋修復.
門牙斷咗一般還都需要睇睇牙齒嘅情況,唔同嘅情況所使用嘅方法也都系唔一樣嘅,所以為了自己口腔有更好嘅保障,大家系需要到正規醫院進行檢查與處理嘅,千祈唔得盲目的進行,只有選擇正規醫院,咁才能保證口腔健康.深圳維港歡樂牙科系擁有強大嘅口腔專家團隊同埋一流嘅診療設備,專業守護粵港澳口腔健康.
以上嘅呢些內容就系深圳維港歡樂牙科專家為大家介紹嘅關於門牙摔斷後嘅解決方式,希望對大家有所幫助.如果大家還有其他口腔方面嘅問題歡迎通過whatsapp+85267623079與我哋聯繫,牙科專家隨時為你解答.
牙科小Tips:


text:
大公網3月2日訊 因為佔領行動期間備受重大壓力,加上挑釁而不當對待被捕人士嘅七位警員早前被法庭判囚兩年,而家正在上訴當中.民建聯立法會議員蔣麗芸(Ann姐)尋日就喺立法會提口頭質詢話,有意見指出,有唔少參與佔領運動嘅年輕人係為咗追求理想而誤墮法網,亦有小部分執法人員因為被挑釁而被定罪,問政府會唔會考慮按《基本法》授權行政長官嘅權力,考慮特赦或者減免部分人嘅刑罰.
除咗Ann姐,民建聯主席李慧琼(Starry),同屬民建聯嘅葛珮帆(EQ)同經民聯嘅梁美芬(Pricilla)等建制派議員都有發言希望政府考慮特赦,為相關人士求情.
不過,保安局局長黎棟國就解釋,行政長官嘅特赦權力同特赦方式自回歸後有所改變,同以前港督按英皇制誥嘅特赦唔同.現時行政長官分別以三種唔同方法,分別係按「長期監禁刑罰覆核委員會」的建議作出減刑的決定,由醫生認為囚犯身體條件因為唔同因素不宜收監,或者在囚人士向行政長官提出呈請獲得接納.
黎棟國話,行政長官會就每宗個案獨立作出審慎詳細考慮,另外,七名警員而家已經全部上訴,喺所有司法程序未完結之前,政府唔會就個別案件作出評論,行政長官亦唔會行使赦免或減輕刑事罪犯的刑罰的職權.


text:
呢期FB同IG經常見到一個洗版式明星扮live廣告,就係可以平價做嘅溶脂減肥療程!咁究竟溶脂係乜嘢嚟呢?有無效?價錢係幾多?係咪真係做足10次?會唔會好hard sell?好多人想試,但又唔敢試,驚唔知會唔會係黑店.
溶脂廣告的理想和現實
減肥,溶脂,纖體,個個都想!咁溶脂個價錢唔單止唔貴,係極平! 超平做10次!百幾蚊一次,真係飲餐茶都唔得.
如果真係有興趣想做溶脂減肥,呢個時候,大家真係要停一停,諗一諗!
除咗要計算儀器本身嘅價錢,每次要搵幾個reception ,美容師,茶水姐姐幫你,仲未計背後醫學美容公司必須要嘅會計,廣告費用.
就算我當佢哋全部係最低工資,條數已經一定超越$150.
有良心嘅醫學美容中心可能會平啲,但一定唔會用蝕本價做生意,因為咁樣根本生存唔到,亦都唔係健康嘅營商之道.
平價溶脂其實係乜嘢嚟?好多人都唔知,有啲人甚至做完,都唔會知.
既然係咁樣,大家又點解會覺得係好平?
想知道究竟係自己精明,定係已經俾人呃咗,就一定要留意以下嘅教學.
平價溶脂原理的驚人真相
咁係咪代表做10次一定係黑店?咁又未必喎.
因為,每間醫學美容中心,都會同廠商有唔同類型嘅協議同折扣,視乎買幾多,大家關係等等,都會有唔同類型嘅折扣同批發優惠.
純粹因為價錢平,唔可以一口咬定一定係呃人,或者係黑店.
想搞清楚件事,要首先要蒐集多啲確實嘅資料同資訊,先至可以幫大家決定做唔做.
第一件事,就要了解平價溶脂究竟係咩黎.
平價溶脂其實係一種生物激光,佢嘅作用,就係利用光嘅能量,令到脂肪溶化.如果長期使用,達到有減肥,纖體,苗條嘅效果.
激光對於脂肪,係有一定嘅作用,但係時間一定要足夠,同埋你要做足夠嘅次數.
激光,相比起抽脂手術,熱光溶脂,冷凍,超聲波HIFU減肥等等,部機嘅能量一定冇咁勁.就以市面上比較流行嘅熱光溶脂神器,韓國醫美品牌上市公司生產GTG WELLNESS ABAS SR全能綠精靈,或勁多模特兒做嘅Cluederm REFIT,呢兩部機嘅效果已經勁好多.
而且做機,就好似你去做運動減肥減,做得多,效果梗係好啲!密密做,效果一定好過只係做一次.
究竟有用定冇用,視乎你有幾勤力,做得有幾密,同埋你有冇做其他嘢去幫助療程嘅結果.
平價減肥幫唔幫到你?
做機減肥,減肥機一類嘅醫學美容儀器,好多人真係完全冇印象,亦都冇任何概念.
簡單來講,如果你係小小肥,可能成身都纖瘦,只係一兩個部位有少少脂肪,咁樣平價溶脂呢部機的確幫到你.激光對於少部份脂肪,效果比較明顯.
如果你本身係屬於偏瘦,得少少地方有少少肥,用千零蚊10次(假設你真係去晒10次,又冇耳仔軟買咗其他嘢嘅話),咁呢部機可以做.
但係,如果你本身係肥底,肚腩,粗腰,拜拜肉出晒嚟,其實呢類機就真係冇乜用.就算我俾你去晒10次,個效果都唔方太明顯.
唔關儀器本身事,係呢類型嘅激光儀器,本身就唔適合做大面積嘅脂肪.
之前有朋友去過是做平價溶脂減肥,發覺原來佢竟然係幾個pad,就咁粘貼上身體, 20分鐘就叫做做咗!
上去之後仲俾個顧問話,「你咁嘅身形做平價10次溶脂呢部機冇用,應該做第二部機」.
我個朋友覺得俾人呃,自然黑口黑面,咁當然換來顧問嘅黑口黑面啦.雙方就咁樣不歡而散.
朋友本身並唔太熟悉醫學美容嘅運作,就問我地究竟真係咁樣,定俾人慫恿佢買多啲嘢.佢好想知道,呢類型嘅儀器究竟有無用.
我唔響現場,所以唔能夠百分百肯定.我嘅估計係,可能係兩樣都有啲.
我就同朋友講:「其實你都明白到一百零蚊一次嘅treatment,商業上係咪可行.」
佢唔出聲.
「其實有啲嘢你真係唔使問,內心都已經有答案啦.」
我都明白朋友嘅心態,想靚同瘦,但又偏偏極其孤寒,又唔想投資自己.淨係抱住搵試做R著數嘅心態去周圍試,周圍trial,偏偏越係咁嘅心態,距離真係可以健康減肥,只會越嚟越渺茫.連嗰千零蚊都浪費埋.
老實講,呢個世界一分錢一分貨,高質素嘅醫學美容機,係一定要錢,因為部機返嚟都幾十萬.可以百零蚊俾你?唔好玩啦.
最經濟做機減肥方法
市面上做機減肥嘅方法極多,包括左冷凍溶脂,熱光溶脂,Laser,唔知係一啲物理性嘅儀器例如LPG M6等等.
成日都會有朋友問,做呢類型機器點樣做先最抵,老實講,其實係有方法,亦都唔需要比街市面上一般價錢咁貴.
如果你真係想做到唔反彈, keep住瘦,有三樣嘢一定要做.
一,你要有正常嘅運動量,因為正常嘅活動量會令到你身體嘅胰島素處於正常狀態,胰島素處於正常狀態,就唔會咁容易累積脂肪.你去配合做醫學美容儀器做機減肥嘅時候,效果就會快好多.
二,你要有健康嘅飲食.即係話,唔可以大量進食碳水化合物,否則,你做乜嘢機都係嘥錢.你要從源頭嗰度減少脂肪積聚,正常飲食,再配合做機減肥效果會最好.
三,做機減肥嘅時候,最好睇清楚部機嘅原理係乜嘢,問清楚究竟係超聲波?激光?射頻?冷凍? 唔好見到價錢平就即刻衝入去做,因為每種肥胖嘅狀態其實唔同,相應使用減肥機亦都唔同.最好先行了解.如果自己屬於普通肥,而唔係超級肥,建議你用「熱光溶脂」,呢個係最平最快嘅方法.


text:
帶牙套可以矯正齙牙咩?
——帶牙套可以矯正齙牙咩?
牙套對於牙齒畸形齙牙等情況嘅人嚟講就系一個救星.但系好多時候人地並唔可以好清楚咁了解牙套嘅功效到底系點樣嘅,唔敢相信小小嘅牙套竟然可以有咁神奇嘅功效.咁帶牙套可以矯正齙牙咩?下面我哋就嚟睇睇深圳維港歡樂醫院口腔專家對於帶牙套能矯正齙牙咩嘅回答.
首先對於乜系齙牙,我哋需要做好認識,齙牙喺醫學專業上實質系上頜前突畸形或雙頜前突畸形,通常唔會有嚴重嘅功能障礙,但嚴重嘅會影響美觀,患者求治嘅目的主要系為咗改善容貌.帶牙套可以矯正齙牙咩?深圳維港歡樂醫院口腔科主任同大家講,一定要相信現今醫學嘅發達,對於矯正齙牙使用牙套系非常嘅有效嘅.
通常兒童期齙牙系非常嘅影響還喺嘅身心健康嘅,好多細路由於認識到自身嘅牙齒唔美觀,因為會更加嘅容易封閉自己.因此兒童齙牙應該要及時嘅矯正.咁兒童帶牙套能矯正齙牙咩?專家明確嘅回答講系肯定可以進行兒童矯正嘅,而且越早矯正效果越好.成年人帶牙套可以矯正齙牙咩
錯過細路牙齒矯正至佳時機嘅成年人齙牙現象亦系非常多嘅,因此好多時候成年人更加想知成年人帶牙套能矯正齙牙咩?深圳維港歡樂醫院口腔科專家指出,成年人進行齙牙矯正采用傳統牙套方法系可以嘅,但系好多時候人地由於工作生活嘅關系,會比較煩傳統嘅牙套矯正,尤其系花費時間過長,俾人難以忍受.因此好多時候成年人更中意采用美容冠進行牙齒矯正.
以上就系全部關於帶牙套能矯正齙牙咩嘅詳細回答了,通過以上介紹我哋可以知對於人們嚟講唔管出於乜年紀嘅人都可以進行牙套牙齒矯正,呢個系一種有效嘅美容矯正方法,因此大家唔使擔心其矯正起嚟有乜年齡上嘅限制,梗系牙套嘅種類有好多,大家喺矯正時可以根據自身嘅牙齒畸形程度嚟選擇適合自己嘅.
牙科小Tips:


text:
以前放假就去長洲玩,而家香港人不時都會趁放假約埋朋友北上深圳半日遊.有時仲會星期五晚約齊三五知己過關食飯打邊爐,食完再一齊過晚夜星期六先返,今篇就來個集合,講一下如果人在深圳玩夜左,平平地都可以過夜.
實例情況:
佬小篇有一次就約左朋友仔們星期五晚齊齊北上,約左8點鐘羅湖集合,打算去食個邊爐.一大班人慢慢行再過關,去到餐廳等位食埋野再吹陣水其實已經12點.呢個時候有人就會選擇過關返香港,但其實平平地都有3個選擇架.
第一個過夜方法:深圳按摩場
香港人平常最常去,就係深圳既按摩場.點解?原因就係地方大,有電視睇有按摩有野食野飲,價錢就有平有貴睇你點玩啦.
如果真係想平平地搵個地方過夜,入去一啲大場,入到去只按大堂服務唔使上房,揀個按腳按兩個鐘,就可以過左最低消費$118,計埋貼士就比多$60蚊佢,應該$200人仔內就得.按完直接喺大堂D Sofa度訓,粗粗地係無咩問題既.
但你就要預定訓得未必好,同埋一個唔好彩,你隔離個大叔訓覺有鼻鼾你就PK了.
如果再講深入啲,有邊幾間場好?
有幾個重點:
1)你食完野喺咩地區
如果你地想行過去就可以揀近自己既
如果你點都係搭車,就無所謂吧
2)你係真心想按,定係粗粗地搵個地方過夜
真心想按的話,去啲大場按會好啲技師都外表好啲,但就預人多,真係未必有地方比你過夜喇.反而去啲中型場,又少人又好訓,按得都好係技師可能經驗豐富少少囉
3)你同咩類型朋友一齊(男?女?多唔多意見既?)
幾個男人就無所謂啦,有女仔就都係去返D大型場好,企理少少.
多意見既就無謂去中型場了
新手的話,佬小篇首選皇室假期,次選水立坊,尾選東方園.
其他就仲有咩678,黃金海岸,水景雲天,水雲間呢一類.
第二個過夜方法: 一齊去唱通K
喺深圳就要唱下K體驗下,唔係唱仁K而係去錢櫃巧樂迪果啲唱K.
喺香港就係按人頭計時間咁計,但深圳好有趣係按房間Size加時間來收費,例如6個人,包一間中型房半夜12點開始計係$180人仔的話,6個人頭就係平均$30蚊.而當中仲有個地方可以比大家自行買酒水添.
呢個只係一個方法,由於唔係太常唱,下次再找詳細方法介紹吧.
第三個方法: 如家酒店 / 7日連鎖酒店 $140起
佬小篇試過,平平地真係想訓覺,唔好搞咁多按摩同唱K.就搵左間如家酒店入去訓,門口寫$160,手機入埋會再Book可以最平$118.入到去細細間,都有毛巾算企理.
男人老狗有咩怕?其實都唔錯.


text:
我曾經講過我好怕做親子習作,但凡事總有例外.
阿囡學校有一個科目,份份功課都要「親子」- 即係要家長一齊做,但我不單唔抗拒,甚至係「有少少鐘意左佢」.
邊科咁犀利?
呢一科叫做「天倫教室」,係學校既「家庭生活教育」課程.呢科我覺得有少少似我地細個讀既社會加健教科,不過佢地教小朋友唔淨止以個人角度,而係點樣以家庭既角度去睇自我同埋個社會.
成個課程由小一教到中學畢業 (十一年),課程會教呢五大範疇:人際關係,家庭資源管理,家庭透視,心性教育同埋個人成長和發展.
例如啱啱開學既時候,呢科既主題叫做「請你跟我做朋友」.顧名思義,呢一課鼓勵學生去到新環境主動認識新朋友;堂上設計左個活動俾同學互相認識之後,返屋企份功課就係叫小朋友介紹返係堂上認識左既同學俾家長聽:
我幾鐘意睇阿囡呢科啲功課,因為平時同阿囡check功課係一個找錯處既遊戲,著眼點係佢有無錯同有無發夢;天倫教室既功課相反唔會有對錯,而係著重於反映小朋友對人對事既想法.睇住呢份功課,反而係俾左一個好好既機會我了解多啲阿囡既內心世界.
例如下學期有個主題叫做「多元優點逐個捉」.呢一課俾小朋友發掘自己既優點,學識欣賞自己.份功課列出好多種唔同既優點(例如外貌上,能力上),俾小朋友剔:
一路睇一路發現原來阿囡對自己係幾有自信:基本上全部優點都剔晒.
去到工作紙最尾有一part叫做「我的反思」,其中一條題目問阿囡「完成以上活動,你覺得自己…?」.
唔睇都唔會估到阿囡會覺得自己寫字進步左,因為佢寫「我寫字進步左」呢幾隻字本身已經寫得幾肉酸.
不過無論阿囡寫啲咩份功課做成點,老師總係會係份功課度俾好多鼓勵佢既語句:一時會叫佢俾心機加油,一時會讚佢,肯定佢所寫既內容.再加埋每一份功課都必然要家長寫既「愛的回應」,令我每次返睇返呢一科啲工作紙都覺得好暖心好溫馨,成個人啲正能量出返晒黎一樣.
當然,呢科既功課仲有另一個成功因素:家長寫果part真係豐儉由人..起碼做起黎無咁大壓力嘛.


text:
方言
方言係一個語言學術語,英文係Dialect.方言分兩種,一種叫「地域方言」(英文:regional dialect),另一種叫「社會方言」(英文:Sociolect 或 Social Dialect).地域方言係語言嘅地域變體,多數嚟講地域方言係因為大規模移民之後,久而久之演變出嚟.而社會方言係語言嘅社會變體,同一種話因為唔同人嘅職業,階層,年紀,性別差異,而喺講嘢嘅口音,措辭,言談之間會有唔同,例如上流社會同低下層社會嘅人講嘢就有唔同.社會方言之下又有所謂個人方言(英文:idiolect),即係每個人講嘢自己嘅特點.
「方言」相對「語言」[編輯]
通常任何有語言差異嘅社會,基本上每個人講嘢都係講方言,方言相對於語言嚟講,語言屬於一個抽象觀念,因為實際上每個人講嘢都係講方言而唔係講語言.對於語言一個比較實在啲嘅理解,可以講成「民族共同語」或者「民族語言」,即係指一個民族講嘢嘅大圍基礎.例如中國嘅民族共同語就係普通話,但實際上唔同地方嘅人講普通話都帶有方言嘅特性,就算係以標準普通話,即北京話嚟計,佢本身亦係一種地域方言,所以民族共同語其實本身都係以某一種方言作為基礎,所以又有分非基礎方言同基礎方言,但兩種嘢之間都有好多相通.


text:
其實我哋教狗狗同教小朋友一樣,除咗要有耐性,持之以恆之外,間唔中都要俾啲小食獎勵吓!特別喺訓練狗狗時小食會起到好大嘅作用㗎!無人喺屋企嘅時候大家不妨俾啲硬度高嘅小食佢哋,狗狗就會用好長時間去咀嚼,可以令佢哋自己喺屋企時無咁悶,減少分離焦慮症,唔再做「破壞王」㗎!
有無發現我哋喺超級市場買到嘅,好出名嘅狗糧廠出品嘅小食,大部分狗狗都好鍾意食呢?因為裡面有大量嘅調味劑,味精,香味添加劑,增味劑,有啲甚至有人造色素,防腐劑等,食得多對狗狗身體唔好㗎!
所以我哋喺揀選狗狗小食時要注意以下幾點:
- 狗狗嘅消化系統同人類唔同,要揀返專俾狗狗嘅小食,人食嘅小食例如提子乾,朱古力呢啲對狗狗嚟講係毒藥嚟㗎,千祈唔好俾狗狗食呀!
- 揀選採用人類食品級數,優質,天然,健康嘅食材製造;絕不含動物副產品,人造色素,味精及防腐劑.
- 選用新鮮肉類,天然蔬菜,水果,優質穀類製造嘅小食.
- 乳酪類嘅小食含有豐富益生菌,幫助調節狗狗腸胃.但如果你嘅狗狗腸胃比較容易敏感,就最好俾少少佢哋試吓先.
- 市面上有好多用豬皮,牛皮,筋做嘅潔齒小食,大家要留意返佢哋有無經過人工漂白,要揀返啲全天然,無加工,無漂白過嘅小食.
- 潔齒骨嘅用法簡單,「每晚飯後一支」比起幫狗狗刷牙更方便快捷,但喺揀潔齒骨時要注意返佢哋嘅安全性,可溶性同易消化度;要留意返狗狗嘅口腔大細,較細嘅潔齒骨狗狗會好易誤吞造成危險,其實最好都係勤力啲幫佢哋刷牙仔啦!
- 揀選採用肉肝類,餅乾類嘅小食,除咗選擇多,味道吸引之外,仲有助牙齒清潔.有啲產品裡面仲會加入狗狗所需嘅營養品,例如增強消化功能,免疫力,美毛護膚等,大家不妨留意吓!
來源
此資訊由 PetNfans 寵物社交 App 提供.


text:
小特搜
女星禦寒大法
最近天氣時冷時熱,搞到媽咪姐都病咗幾次,激死!難為一班無綫藝人,日頭拍外景吹風,夜晚入廠就凍到抽筋.好彩大家保暖功夫做到足.好似陳茵媺( Amiee)就選擇用舊衣物料自製型爆迷彩雙面羽絨褸,既獨一無二又夠暖.唔知有冇整件俾 honey阿 Mo呢?
陳茵媺循環再用
睇唔出鬼妹仔 Amiee咁崇尚環保,佢呢件型爆迷彩羽絨褸,市面絕對無得買.咁矜貴?原來底面兩層係佢用舊絨布車成,再攞出去俾人做件獨一無二雙面羽絨褸.「因為出面 嘅羽絨好多都唔夠暖,自己整件又環保又慳錢!我專登叫人車雙面,面嗰層迷彩,底嗰層紅色,用嚟襯衫一流.」豪嫂咁知慳識儉,抵錫!
honey,我又要你啲溫暖!(設計對白)
長身羽絨輕身兼夠暖,衫袖可拆出做雞翼袖.女星最忌同人撞衫,但呢件保證唔會囉!
伍詠薇暖貼殺手
見伍姑娘衣衫單薄開工,以為佢唔怕凍,原來佢怕凍怕到死.所以佢每日開工都會帶定 30個暖包加暖貼,貼勻全身.「基本上貼得嘅地方已經貼滿晒,你知錄影廠幾凍,啲戲服通常又薄切切,所以一晚就可以 KO晒所有貼貼.千祈唔好問我借,睬你都傻,哈哈哈……」
可愛大口仔係暖包套套,估唔到伍姑娘都有童真一面.
樂瞳四大暖身法寶
樂瞳冬天 嘅開工裝備絕對唔嘢少.依家佢拍緊民初劇《師父明白了》,每日開工總會帶住四大法寶,包括 Hello Kitty暖水袋,手提暖手器, cutie大笨象冷襪同暖胃生薑茶.「你知開民初劇成日喺古裝街外景,有時半夜三更真係好凍㗎!寧願辛苦少少帶多啲保暖物品都唔好凍親,又可以借俾人用,幾好.」大方過伍姑娘噃!
大笨象冷襪非常得意,「有時拍嘢影唔到腳,就可以着住佢開工.」
必備生薑茶,半夜拍劇最緊要暖住個胃.
呢個手提暖手器都幾型,「帶去開工勁方便,喺屋企叉足電,就可以帶返工用,持久力特強.」


text:
《大江南北》 介紹神州各地人和事
最近大台套《無窮之路》大獲好評,唔少香港觀眾都話好耐無睇過一啲對內地風土人情講得咁深入嘅節目,又再一次認識祖國山河風情.其實香港電視台一直以來都播唔少介紹中國各地名山大川風土人情嘅節目,以往最出名就要...
史檔 2週前
毛岸英抗美援朝期間 隱姓埋名叫做劉秘書?
繼續同史友們分享下抗美援朝戰爭期間嘅一啲不為人知嘅故事,今朝就同史友們介綺咗長津湖戰役指揮官宋時輪,而喺呢場戰爭當中其實都有唔少重要人物參與,其中一 位就係毛澤東之子毛岸英喇! 毛岸英係毛澤東同二位妻子...
史檔 2週前
日本侵華十四年 到底從中國掠奪幾多財富?
尋日阿史就同史友們介紹咗抗美援朝期間我國到底有幾多烈士為保家園而犧牲,而提起呢啲咁沉重傷痛嘅歷史,相信唔少史友都會諗起日本侵華嘅十四年.日軍造成嘅人命傷亡就同大家介紹過唔少,咁到底呢十四年間日本喺中國...
史檔 2週前
「漁利泰」係香港第一間茶餐廳?
今時今日大家嘅日常生活都係離唔開茶餐廳,如果問起史友香港第一間茶餐廳係邊間,唔知又有冇史友答得出呢? 阿史喺度亦都唔賣關子,先同史友們開估先,其實香港第一間茶餐廳就係位於香港仔嘅「漁利泰」.「漁利泰」...
史檔 2週前
邊個歷史人物值得 「捨命陪君子」?
喺形容一件事值得不惜一切,賠上生命都去陪伴對方完成,我哋通常都會用到「捨命陪君子」呢個詞嚟形容,之不過大家又有冇諗過到底係邊個歷史人物開始做呢件事先呢?今次阿史就同大家介紹下啦! 相傳喺戰國時期南方楚...
史檔 2週前
抗美援朝戰爭 我國到底有幾多戰士犧牲?
近排講述抗美援朝時期一場重要戰役嘅電影《長津湖》就喺內地正式上映,呢部電影唔單止喺各大平臺引起熱烈討論,甚至仲打破同類電影嘅「刻板印象」,預計總票房或直逼50億.電影《長津湖》可以成功除咗因為製作認真,...
史檔 2週前
河南發現距今3.2萬年人類頭骨化石
關於中國現代人嘅起源,演化嘅過程,生活嘅細節,歷來都係唔少考古團隊一直研究嘅議題,而近日河南省文物考古研究院就公布咗一項重大嘅發現! 喺位於魯山縣觀音寺鄉境內嘅仙人洞遺址,早喺2020年6月就已經有考古人員...
史檔 2週前
美聖何西市為19世紀排華道歉
今日係國慶國,要知道中國可以發展到今日絕非一件容易嘅事.以往阿史都同史友們介紹唔少在美華人受到歧視同埋逼害嘅歷史,早年嘅華人受到唔少苦難,有啲仲失去寶貴嘅生命至今都仲未得到平反.近日,曾經作為加州最大...
史檔 2週前
國慶曾經有段時期冇舉行閱兵?
提起國慶期間最盛大嘅慶祝活動,相信唔少史友都會第一時間諗起係天安門廣場嘅閱兵儀式,之不過原來閱兵儀式並唔係必然會舉行,甚至過去有十幾年都完全冇舉行過,到底當中有咩原因呢?阿史今次就同大家介紹下啦! 尋...
史檔 2週前


text:
都講咗一排嘅 C&C 手機版《終極動員令:宿敵》喺今日終於正式上架,如果你諗緊 down 唔 down 嚟試下嘅話,就要睇下以下嘅輕度評測.
Redwood Studios 總經理表示:「過去數月來,我們成功讓《終極動員令》
講返少少 C&C 嘅背景先:呢個即時戰略遊戲系列曾經創下輝煌嘅成績,喺 2009 年時系列發行量超過 3,000 萬套.而手遊版亦以近未來為背景,分為擁有高科技嘅全球防禦組織( GDI )同行動迅速嘅 NOD 兄弟會兩大勢力.正如其他即時戰略一樣,都係有個基地,要挖礦儲錢,起設施,起兵,混合步兵,坦克,戰機同巨型戰具,目標就係打殘所有對手.
此外,遊戲好重視玩家對戰,廠方會舉辦獨家週末對戰活動 Rivals Champions ,不同等級嘅玩家會被配對作賽以提升等級.玩家表現得愈出色,獲得嘅戰利品就愈豐富.
不過呢隻《終極動員令:宿敵》雖然個皮係大家熟悉嘅 C&C ,但骨子裡根本係另一隻 game.
有別於以往,手遊版 C&C 雙方嘅基地喺左右兩方,中間有個核彈砲塔,佔領咗一定時間就會發射核彈攻擊對方基地,打爆對方基地就贏.以前解鎖唔同兵種,車種係透過起唔同嘅設施嚟升級軍力,不過呢隻手遊就係透過通關或者課金嚟攞寶箱,寶箱裡面會有兵種同車種卡片,第一次擁有嗰張卡片就可以解鎖嗰個兵種或車種,之後再攞到就用嚟升級.
誒⋯⋯係就係有挖礦,起防禦砲塔嘅元素,不過細佬都係 buy 以前喺電腦玩開嗰種模式多啲,玩唔玩就自己決定喇!


text:
「創業」
創業好多時都係講求一個字,就係快!正所謂快人一步理想達到,只不過係唔係快就代表一定成功?有時其實快係無用,因為市場仲未成熟,就算你快過人又點?根本上無需求,咁同食穀種係無分別,除非你覺得有一日你嘅產品或者服務有市場需求,只不過有可能係無了期咁等.所以如果淨係得個快字係無用,快都要睇時候.當然有時都要睇行業嘅性質,就好似一啲餐飲業,佢哋真係要靠個快字!
「人才」
好多時其實我都會行快咗,就好似數據分析咁,係香港我真係行快咗好多.但係當市場好似起步嘅時候,競爭對手亦都好似湧現,所以要再俾人行前多一兩步.只不過當時亦都會衍生更多嘅問題,而最難解決嘅係人才問題.借用一個前輩嘅一句說話「情願無咗個客,都好過無咗個員工」!要快人一步其實講緊嘅係人才先至啱!如果唔係你想快都幾難!
「矛盾」
有時做開荒牛係好辛苦嘅一件事,但係如果成功咗,你係唔會後悔之前所放棄嘅嘢.不過有時係好矛盾,因為你行得太快而好多人都未必明白.與此同時辛苦過後未必可以如願以償,有時要好多年嘅時間先至到收成期.但係點都好,先到先得,快又快好,慢有慢好,每個人都有自己嘅決定.快真係未必一定贏,仲隨時損手爛腳,真係攞嚟賤.
Also published on Medium.


text:
「喂,我最近搞緊網店賣衫,但係唔識做online marketing,可唔可以教我?」十年無見嘅朋友Grace突然同我講.
「你具體係想做啲咩?」我說.
「未諗㗎,都係落吓FB,Google廣告果啲,我畀啲相同價錢你,你幫我執吖.」Grace說.
「你係想我幫你整?你話我知總共要整幾多樣,幾時要完成,我再quote個價畀你啦.」我說.
「唔使咁大陣象!我哋咁熟,想你幫吓手咋,好簡單啫,你click幾吓就搞掂,啲字係咁二寫就得.」Grace說.
「Hey,咁簡單你自己搞都得啦,使乜我啫.」我說.
「我就係唔識先要搵你幫嘛,你做開咁熟手,唔係唔幫掛一場朋友?」Grace說.
「幫緊你,幫緊你,呢度收得唔係幾好呀,得閒飲茶再傾啦喂!拜拜!」我說.
我自問都唔係一個爛好人,唔係個個都會幫,你估而家好得閒咩?一日得24小時咋!首先,我同呀Grace已經十年無見,通常好耐無見嘅人突然搵你,唔係借錢就係sell保險,佢都算好啲嘅,想要廉價勞工啫,吖唔係,無錢收嘅,佢純粹係想搵我笨啫.如果好聲好氣,虛心學習,我都打算教佢基本嘢,但係佢老馮嘅態度真係令我無名火起,乜叫人幫手嘅態度係咁嘅咩?最憎啲人似熟賣熟,仲要唔熟果下先無奈.
就正如啲十九腦細咁,成日壓designer價,覺得佢哋幫手改吓字改吓圖啫,使唔使咁貴呀,就咁click幾吓咋嘛,但係佢哋從來無諗過呢個係人哋嘅專業,花咗幾多時間去讀去學,中間拆過幾多問題,先有足夠經驗喺你面前click幾吓就搞掂,當然都仲有個原因係某啲人做爛市,腦細成日都話:「上次一張圖$200搞掂啦,使乜畀咁多.」於是以後個budget就變咗$200樓下.
人愈大發現朋友其實唔使多,交心嘅幾個已經好夠,時間耐咗你就會慢慢將啲朋友分類,交到心講到心事嘅,你知道無論係你有事或佢有事,一定都會兩脇插刀幫手,甚至親過兄弟姊妹,有啲雖然好少見,但係一出到嚟就會有講不盡嘅話題,一見如故,有啲就係吃喝玩樂嘅朋友,有啲係百科全書,問佢咩都識答,有啲只係Hi bye friend.
而搵你笨嘅朋友總係會無啦啦彈出嚟,有一種係同佢唔太熟,通常都勁厚面皮,漁翁撒網,叫你去聽talk其實係傳銷,叫你買中醫package啦,幫你做financial planning啦,呢種明刀明槍其實好易防,無乜殺傷力.可惜另一種係「唔熟唔食」,通常有一定交情,你亦唔會諗佢係咪呃你,好容易中招,不過經一事蔡一智,跌跌撞撞之後你就會更加珍惜到而家都仲係真心對你嘅朋友.


text:
缺牙唔理佢好像都冇乜問題,但係有時條脷碰到,就感覺怪怪得,食野都唔敢兩邊一起咬,成日用一邊 ,我真係好驚後尾大小臉,咁就好醜了窩.經過幾日思考,最後我都係選擇去整翻佢.
大陸植牙
聽好多朋友話,大陸果邊睇牙幾平服務又好,我都諗著去試下.但係我都係擔心安全呢個問題,植牙呢個都係關乎自己嘅小手術,唔小心植牙失敗,咁點算窩,錢都曬埋我搵邊個呢.所以我非常之慎重揀睇牙診所.
揀咗幾日,覺得都網上嘅信息都差唔多,唔知邊個好.後尾我閨蜜話我知,佢前個月去咗珠海皓齒種牙,E生手勢幾唔錯,佢哋診所消毒情況以及環境都幾乾淨,仲有一點價錢真係好平.呢排佢哋種牙做緊活動窩,提前通過WeChat&WhatsApp(+85362169054)book位,就可以享埋佢哋嘅優惠價,我之前仲以為植牙最少都要萬幾蚊啦,冇諗到我係佢哋呢度隻曬咗8800人仔(美國皓聖種植體),呢個係進口嘅材料,價錢比其他品牌貴D.
我嘅情況都算OK,第一次先去檢查口腔問題,確定冇其他問題,順便確認咗治療方案,過幾日就book位直接過去植牙,宜家我隻牙已經種入去啦,感覺仲唔錯,等到明年我再去複診.大家如果有缺牙嘅話,都係建議早點去整翻佢,以免後尾問題太多.